
Rasizmo problema 


Dabar mūsų gyvenamajame šimtmetyje, o ypatingai po Pa- 
saulinio Karo, labai suaktualėjo žmonių rasių mokslas. Šio da- 
lyko literatūra nepaprastai gausinga. Tokio suaktualėjimo svar- 
biausios priežastys bus dvi. Viena — bendras biologinių studi- 
jų pagyvėjimas; o juk rasių klausimas ir yra vienas iš biologijos 
dalykų. Antra priežastis yra ta, kad iš rasių mokslo kai kurie 
rašytojai, politikai ėmė daryti ypatingas išvadas, vadinamąsias ra- 
sistines, pagal kurias viskas iš žmogaus organinio, psichinio, 
kultūrinio gyvenimo pareiną nuo rasės, tiksliau sakant, nuo krau- 
jo, ir nordinė (germanų) rasė esanti skirta būti žmonijos vadu. 

Kai kurie rasizmo teoretikai taip toli savo pažiūrose nuėjo, 
kad jose randama užmaskuotas materializmas, aiškus panteizmas, 
kraštutinis valstybinis totalizmas. Tokios pažiūros sueina į kon- 
fliktą su filosofija, krikščioniškąja doktrina. Todėl nenuostabu, 
kad Seminarijų ir Universitetų Kongregacija, kurios pirmininkas 
yra patsai Šv. Tėvas, 1938 m. balandžio 13 d. paskelbė dekretą, 
kuriuo smerkia 8 rasistines tezes ir kviečia mokymo įstaigas, pa- 
sinaudojus biologijos, istorijos, filosofijos, apologetikos, teisių ir 
doros mokslais, atremti sakytąsias rasizmo paklaidas. 

Rasizmo kraštutiniai teigimai sukėlė daug opių klausimų, 
rūpimų visuomeninkams, relįigininkams, psichologams, teisinin- 
kams, pedagogams. Todėl, manau, bus naudinga plačiau susi- 
pažinti su rasizmo pažiūromis bei jų kritika. Bet pačioje pra- 
džioje teks padaryti trumpą rasių mokslo apžvalgą, kad būtų ga- 
lima orientuotis dabartinėje padėtyje ir geriau įvertinti, kiek ra- 
sizmas derinasi su rasių mokslo išdavomis. 


I. Rasių mokslo apžvalga 


Aptarimas. Rasės žodis yra kilęs iš arabų žodžio „ras“, 
reiškiančio galvą — svarbiausią dalį. Antropologijoje rasę galima 

nusakyti kaip grupę žmonių su paveldimų kūno žymių komplek- 
su, skirtingu nuo kitos grupės. Vadinasi, kalbant apie rasę, visų 
pirma tenka turėti galvoje kūno (somatines) žymes, ne sielos. 
Tiesa, rasės psichikos klausimas irgi dabartiniu laiku pradedamas 
kelti, bet tai visai naujas ir skirtingas dalykas, kai tuo tarpu vi- 
sa rasės klausimo istorija, nors ir trumputė, liečia vien somati- 
nes žymes. Antra. Kalbama apie paveldimas žymes, vadinasi, 
kiek pastovias, bet šis pastovumas nėra didelis, nes pasitaiko 
tam tikri pasikeitimai (mutacijos). Trečia. Kalbama apie žymių 
kompleksą, ne atskiras žymes, ir šiuo visu žymių kompleksu 
viena žmonių grupė (rasė) skiriasi nuo kitos. 

Rasės sąvoka visai skiriasi nuo tautos sąvokos, nes šioje 
pastarojoje, be somatinių žymių, dar turi daug svarbos lingvis- 
tinės, kultūrinės, psichinės. Šį skirtumą patvirtina ir gyvi fak- 
tai, iš kurių matyti, kad tos pačios rasės žmonės sudaro visai 
atskiras tautas. 

Metodai. Rasės sąvokai sudaryti tenka pavartoti aprašy- 
mų metodas ir bandymų metodas. Vadinasi, visų pirma reikia 
pavartoti dabartinių gyvenimo faktų stebėjimas, istorinis praeities 
žmonių grupių apžvelgimas ir to viso išdavų aprašymas bei iš- 
vadų padarymas. Antra. Tenka pavartoti ir bandymai gaunami, 
kai skirtingų rasių žmonės sueina į moterystę ir susilaukia nau- 
jos kartos arba, kai tos pat rasės susituokusi žmonių pora per- 
sikelia gyventi į tolimą vietą visai skirtingomis geografinėmis są- 
lygomis tarp skirtingos rasės žmonių ir ten po kiek laiko susi- 
laukia naujos kartos. Tuo būdu, panaudojus vieną ir kitą me- 
todą, gaunami tikresni rezultatai. 

Iš istorijos. Nors nuo pat žilos senovės atrandame 
įvairių mokslininkų pastabas, kuriomis liečiami atskiri rasių klau- 
simai, kaip tai darė Herodotas, Hipokratas, Aristotelis, tačiau tik 
mūsų eros XVIII-tame šimtmetyje, būtent, jo pabaigoje, gydyto- 
jas J. F. Blumenbach (+ 1840), laikomas kraniologijas kūrėju, 
pradėjo visus žmones skirstyti į 5 rases, kaip antai: baltąją — 
Kaukazo, geltonąją — mongolų, juodąją — Etiopijos, rusvai tam- 
sią— malajų ir raudonąją — Amerikos indijonų. Šis skirstymas ir 
dabar nėra nustojęs reikšmės, nors ir laikomas perdaug bendru. 

Apie 1840 m. anatomas Anders Retzius nustato galvos il- 
gio-pločio indeksą, pagal kurį žmonės skirstomi į ilgagalvio ar 
plačiagalvio tipus; ši žymė yra labai svarbi ir dabartiniame rasės 
tipo nustatyme. 

Apie 1850 m. rasių tyrimas pasidaro visiškai mokslinis 
Antropologas J. Deniker (+ 1918) pradėjo skirstyti rases pagal 
įvairias kūno savybes, kaip antai: plaukų formą ir spalvą, galvos 
kiaušo formą, akių spalvą, nosies formą, odos spalvą, ūgį ir t. t. 
Denikerio supratimu Europoje gyvenantieji žmonės esą šešių 
rasių: nordinės, alpinės, mediteranės, dinarinės, Baltijos rytų ir 
mišrosios rasės. 

Ikšiol rasių mokslas, arba somatinė antropologija, vartojo 
aprašomąjį metodą. Bet šiai vokiečių antropologas Eugen Fische- 
r'is 1913 m. išleidžia Jenoje veikalą „Die Rehobother Bastards und 
das Bastardierungs problem beim Menschen“. Šiame veikale E. 
Fischer'is panaudoja bandymų metodą: jisai konstatuoja rezulta- 
tus keliose kartose iš labai skirtingų rasių moterysčių, būtent 
tarp nordinės rasės būrų su juodųjų rasės hotentolų moterimis. 
Šio metodo pavartojimas davė E. Fischer'iui moderniojo rasių 
mokslo kūrėjo vardą. 

Biologiniai rasių pagrindai. Rasių mokslo kūry- 
bai yra be galo svarbūs mendelizmo daviniai. Biologas G. Men- 
del (į 1884) darė bandymus su įvairių rūšių žirniais, jų apdul- 
kinimus kryžiuodamas, pav. baltažiedžių su raudonžiedžiais, ir ga- 
vo pirmąją generaciją su vienos rūšies žymėmis tapatingomis su 
viena rūšimi iš sukryžiuotųjų. Pirmoje generacijoje pasireiškusi 
žymė yra vadinama dominantinė, pasislėpusioji gi — recesyvinė. 
Antrojoje generacijoje, kilusioje iš pirmos generacijos individų, 
tarpusavyje  apdulkintų, pasireiškia charakteringas, vadinamas 
mendeliškasai, sukryžiuotųjų žymių skilimas. Antrosios genera- 
cijos individų !/, turės žymę vienos rūšies, kuri buvo sukry- 
žiuota gauti pirmajai generacijai, antras !/, turės žymę antros 
rūšies, kuri buvo sukryžiuota gauti pirmajai generacijai, o liku- 
sieji ?/4 turės pirmosios generacijos žymes. Trečiojoje generaci- 
joje pirmasai ketvirtadalis, apdulkintas tik savo individų tarpe, 
duos tik grynus savo žymės individus. Antrasai ketvirtadalis 
— irgi panašiai, Likusieji ?/+ skils taip, kaip antroji generacija 
yra skilusi. Ir tokia eiga bus toliau. Jei bus sukryžiuoti individai, 
turintieji daugiau skirtingų žymių, tai išdavoje bus didesnis 
komplikuotumas pagal sakytąją eigą. Tolimesnėje mendelizmo 
plėtotėje yra pastebėtų faktų, kad pirmojoje generacijoje kartais 
gaunama žymė, kuri yra vidurinė tarp tųjų, kurios buvo sukry- 
žiuotos pirmajai generacijai gauti. Bet toliau plėtojasi pirmoji 
generacija pagal tokias pat taisykles, kaip aukščiau buvo minėta 

Jau aukščiau minėti E. Fischer'io tyrimai, liečią būrų san- 
tuokas su hotentotėmis, patvirtina mendeliškojo skilimo tikrumą. 
Iš tų tyrimų E. Fischer'is daro išvadas, kad nėra rasių žymių 
prepotencijos ar dominacijos, bet yra atskirų žymių prepotencija, 
kad tokių žymių su prepotencija yra visose žmonių rasėse (žiūr. 
H. Muckermann: (Grundriss der Rassenkunde, 26 pusl. 1935. 
Paderborn, F. Schėningh). 

Organizmų skirtumams aiškinti svarbūs yra, be mendelizmo, 
dar ir Fr. Galton'o (+ 1911), anglų antropologo, tyrimai. Fr. 
Galtonas 1875 m. parašė dvynių istoriją (The history of twins), 
iš kurios matyti, kad jisai ištyrė 04 dvynių poras. Iš tyrimų pa- 
aiškėjo, kad dvynai buvo tarp savęs visai panašūs, jei buvo ki- 
lę iš vieno kiaušinio, nepanašūs — jei iš dviejų. 

Aplinka irgi daro įtakos organizmų skirtumams. Amerikos 
antropologas Fr. Boas (“1858 m.) ištyrė, kad tos pat rasės žmo- 
nės, gimę ir gyvenantieji kalnuose, yra mažesnio ūgio, gyvenan- 
tieji klonyse yra didesni. 

Be to, Boas ištyrė, kad Neapolio ir Sicilijos ilgagalvių tėvų 
vaikai gimę Š. Amerikos didmiesčiuose, yra trumpesnės galvos, 
kad Europos rytų plačiagalvių žydų vaikai, gimę Š. Amerikos 
didmiesčiuose, suaugo mažiau plačiagalviais asmenimis. 

Iš sakytųjų faktų mokslininkai daro išvadą, kad aplinka, va- 
dinasi, žemės paviršius, klimatas, maistas ir t.t, daro bent netie- 
sioginės įtakos organizmo žymėms, atrodančioms pastoviomis. 

Praeities rasės. Dabartiniais laikais daug priskaitoma 
žmonių rasių, bet mokslininkai nori sužinoti apie praeitį, net ir 
tolimiausią, apie pirminius žmones. Tik visas vargas, kad juo tolyn, 
tuo žinios eina mažyn ir atsiveria plačiausios durys visokiems 
spėliojimams. Pav., kilus klausimui, kur yra pirminė indoeuro- 
piečių tėvynė, mokslininkai sugalvojo įvairiausių hipotezių. Jų 
sumini net 17 prof. J. Žilinskas savo knygoje „Lietuvių protėviai“ 
(39—40 p. 1937, Kaunas). Panašiai yra ir su pirminiais žmonė- 
mis, jų rasiniais skirtumais. Tas pats univ. prof J. Žilinskas, ana- 
tomas, kalbėdamas apie žemės gelmėse rastus dokumentus pir- 
miniąm žmogui charakterizuoti, taip rašo: „Bet šitų, patekusių į 
mokslininkų rankas, dokumentų dar maža, radinių objektai labai 
skirtingi savo amžiumi, jų istorija visiškai nenustatyta, kai kurie 
radiniai rekonstruoti, todėl apie žmogaus kilmę ir jo plitimą pa- 
daryta daug spėliojimų, prieita prie įvairiausių išvadų, ir todėl 
dar nepasisekė grafiškai atvaizduoti žmogaus genealoginio me- 
džio šaknų, jo nepertraukiamo kamieno ir jo šakų ir šakelių vie- 

tų. Dėl to esame dar toli, kad suprastume svarbiausią žmogaus 
egzistavimo linijos formą nuo pat jos pradžios iki šių laikų“ 
(Dr. J. Žilinskas: Akmens periodo (mesolithicum-neolithicum) žmo- 
gus Žemaitijoj ir Suvalkijoj, jo kilmė ir jojo ainiai. 3 pusl. 1931. 
Kaunas, Medic. Fakult. leidinys). 

Iš tikrųjų. Apie pirminius žmones tenka špręsti iš menkų lie- 
kanų: kur koks galvos kiaušas, kur dantis, kur blauzdikaulis. 

Dabarties rasės. Apie dabarties žmonių rases tenka 
spręsti iš kūno žymių. Čia visai teisingai sako biologas H. Muc- 
kermann: „Pagal tyrimo padėtį iki šiol tik kūno, ne sielos, žy- 
mės yra padėtos rasių suskirstymo pagrindan“ (jo op. c. 72 psl.). 
Kai jau rasės žinomos, suskirstytos, tada jau galima mėginti cha- 
rakterizuoti rases psichiniu atžvilgiu. 

Somatinės žymės, kurios įmamos domėn, sudarant rasių ti- 
pus yra iš labai įvairių sričių. Pirma. Bendra kūno išvaizda: 
ūgis, kojų ir rankų ilgis, pečių plotis, liemens santykis su galū- 
nėmis. Antra. Galvos kjaušo indeksas (rodiklis), sudarytas iš 
santikio tarp galvos pločio (tiesios linijos tarp galvos šonų iš- 
kyšulių) ir galvos ilgio (tiesios linijos tarp antakių duobutės ir pa- 
kaušio tolimiausio iškyšulio pagal formulę plotis X 100, apati- 

ilgis 

nės žiaunos masyvumas, dantų retumas ar tankumas, pakaušio 
ypatingas išsikišimas. Trečia. Veidas pailgas ar platus, smakras 
atsikišęs ar ne, lūpos storos ar plonos, skruostų kaulas išsikišęs 
ar ne, ausys mažos ar didelės, mėsingos. Ketvirta. Nosis tiesi, 
riesta, lenkta, plati, siaura, smaili, buka. Penkta. Kakta plati, siaura, 
stati, ar lenkta; antakiai daugiau ar mažiau lenkti. Šešta. Akys: jų 
spalva, įdubimas, horizontalumas ar įstrižumas, spindėjimas. Sep- 
tinta. Plaukai: jų spalva, gausumas, kietumas ar minkštumas, su- 
siraitę ar ne. Aštunta. Oda: jos spalva, raukšlės, gyslų ryšku- 
mas (Cir. prof. Br. Petermann: Das Problem der Rassenseele, 12 
—15 p. 1935. Leipzig, Barth). 

Turint galvoje sakytąsias somatines žymes rasės sąvokai su- 
sudaryti, darosi aišku, kad J. F. Blumenbach'o padarytas žmonių 
paskirstymas į penkias, vadinamąsias didžiąsias rases pagal odos 
spalvą — baltąją, geltonąją, juodąją, raudonąją ir rusvai tamsiąją 
— yra jau nebepakankamas: reikia smulkesnio, tikslesnio. Čia ir 
susiduriame su didžiausiu sunkumu: nėra vienos, visų moksli- 
ninkų priimtos, žmonių rasių klasifikacijos. Šito labai svarbaus 
teigimo teisingumu įsitikriname, pasižvalgę specialistų veikaluose: 
etnologijos prof. G. Montandon'o (La race, les races, 1933, Paris), 

prof. J. Mill'o ir P. Lester'io (Les races humaines, 1936, Paris), 
H. Muckermann'o (op. cit.), prof. Br. Petermann'o (op. cit.), prof. 
Fr. H. Hankins'o (La race dans la civilisation, 1935, Paris). 

Kadangi mums rūpi rasizmo klausimas, tai svarbu at- 
kreipti dėmesys į Europoje gyvenančias rases. Ne Europos 
kraštų rasių suskirstymas nesvarbus rasizmo klausimo svarsty- 
mui ir vertinimui, išskyrus Šiaurės Ameriką. 

Europos rasės. Žmonijos istorijoje Europa sudaro cent- 
rinę sritį, Panašiai yra ir kultūros atžvilgiu, nors tuo atžvilgiu 
naujojoje istorijoje Šiaurės Amerika, sudaryta iš Europos emi- 
grantų, eina visai lygiagrečiai. Europoje gyveną įvairios rasės, 
būtent, nordikai, felikai, alpinai, dinarai, mediteranai ir Baltijos 
rytiečiai. Čia tenka bandyti charakterizuoti šias rases pagal skir- 
tingą jų somatinį kompleksą, kuriuo skiriasi vienos nuo kitų, ta- 
čiau reikia įsakmiai pabrėžti, kad jų somatinėje charakteristikoje 
yra daug svyravimų. Jų buvimas yra gerai suprantamas, turint 
galvoje tautų kraustymąsi Europoje, karus, susisiekimui patobu- 
ėjus emigraciją, imigraciją, prekybinius santykius ir kitas kultūri- 
nio gyvenimo apraiškas, kyrios suartino įvairių rasių asmenis, 
palengvino mišrų rasių asmenų santuokas. Todėl, charakterizuo- 
jant rases, tenka vis turėti prieš akis terminą „maždaug“. Šios 
charakteristikos daromos pagal H. Muckermann'o ir Br. Peter- 
mann'o veikalus. 

1. — Nordikų rasė turi tokias kūnines žymes. Vidutinis vyro 
ūgis 173 cm. Stuomuo laibas. Galvos forma — ryškus ilgagalvis 
su galvos indeksu 76—79. Plaukai šviesūs, kartais lininiai, ploni. 
Akys žydrios. Kakta siaura, atlošta, antakiai mažai lenkti. Nosis 
tiesi, siaura, nemaža, kiek linkus į smailumą. Lūpos plonos, kiek 
sučiauptos. Smakras smailesnis, kiek atsikišęs. Veidas pailgas, 
žandai siauri. Pakaušis žymiai išsikišęs. Oda šviesi, su raudoniu 
skruostuose, gav greit saulės nudeginama. Pačio prof. Br. Peter- 
mann'o labai palankaus nordikams, pasakymu, nordikuose esą tik 
apie 509/, vokiško kraujo (žiūr. jo op. cit. 14 p.). 

Nordikai esą suvaidinę vokiečių istorijoje patį žymiausią 
vaidmenį, kaip sako H. Muckermann (op. cit. 86 p.) Nordikų 
apgyventos vietos esančios žymesnės šios: Hannoverio sritis, 
Skandinavija, Škotija, Islandija. Srityse į rytus nuo Elbės, H. 
Muckermann'o pasakymu (jo op. cit. 87 p.), jau esą negalima kal- 
bėti apie nordikų rasės vyravimą. Į šias sritis priklauso ir Ber- 
lynas. Iš tikrųjų. Vokiečių Putzgers'o istorinis atlasas (prieškari- 
nio leidimo) rodo, kad kadaise slavai dabartinėje Vokietijoje gy- | 

veno net už Berlyno, iki Elbės upės. Bendrai pastebima, kad 
nordinė rasė gyvenusi lygumose. 

2. — Felikų (arba dalonordikų) rasė yra tokios sudėties. Ūgis 
tarp 175—178 cm., pečiai platūs, sąnariai sunkesni, kaklas dau- 
giau suspaustas. Ilgagalviškumas mažesnis, negu nordikuose, 
linksta į vidutiniškumą. Pakaušis smarkiai išsikišęs, net kiek kam- 
puotas. Apatinis žandikaulis platus. Veidas žemesnis, platesnis, 
masyvus. Smakras stambus. Burna plati, lūpos tiesios, plonos. 
Nosis platesnė, bukesnė, tiesi ar kiek lenkta. Kakta vidutinio 
aukštumo, daugiau iškilusi prie antakių, patys gi antakiai beveik 
tiesūs. Akys dažniau pilkos, negu žydrios, giliau įdubusios, at- 
rodo mažesnės. Plaukai būna ir šviesūs, bet dažniau rusvi, kieti, 
tankesni, Oda šviesi, bet storesnė ir raudonesnė, negu nordikuose. 

Felikų rasė daugiausia gyvena Vestialijoje, Olandijos pasie- 
nyje šiauriniame Hessen'e. 

3. — Alpinų rasė yra tokių žymių. Ūgis 163 cm., trumpa- 
kaklis, trumpakojis, trumpapirštis, iš viso kaulėtas, sunkokas. Galva 
plačiagalvio tipo su 85—87 indeksu, pakaušis beveik neišsikišęs, 
dantys reti, apatinis žandikaulis trumpas ir platus. Veidas platus 
su pilnais skruostais, smakras apskritas su linkimu į dvilypį 
smakrą. Ausys plačios. Nosis trumpesnė, kiek buka, lyg kiek 
riesta. Kakta plati, stati, antakiai daugiau lenkti. Akys rudos, 
kiek iššokusios. Plaukai tamsūs ar juodi, stori, tankūs; barzda 
nesmarkiai išaugus. Oda gelsvai rusva, mažiau ryšku kraujo, 
saulė jos spalvos nepakeičia, senatvėje greit raukšlėjasi. 

Alpinai daugiausia gyvena Šveicarijoje, Vokietijos pietų va- 
karuose, kiek Aukštojoje Silezijoje. 

4. — Dinarų rasėje randama daugiausia tokių žymių. Ūgis 
tarp 168—174 cm. Kojos ilgos, rankos trumpos, liemuo laibas, kak- 
las storas. Galva trumpa, plati su indeksu 85—87, pakaušis, kaip 
nukirstas, apatinis žandikaulis aukštas. Veidas ilgas, siauras, se- 
natvėje subliūškęs; smakras platus, apskritas; burna plati; lūpos 
storos. Ausys didelės, mėsingos. Nosis ilga, žemyn lenkta („ere- 
lio“), smaila, labai ryškaus profilio. Kakta aukšta, plati, atvošta; 
antakiai tankūs, kiek lenkti. Akys didelės, juodos, įdubusios. Plau- 
kai juosvi ar juodi, ploni, minkšti, kiek garbanoti, smarkiai auga; 
barzda gražiai suaugus. Oda rusva, 

Dinarai daugiausia gyvena Balkanuose ir pietų rytų Vo- 
kietijoje. 

5. — Mediteranė rasė yra tokių somatinių žymių. Ūgis že- 
mas, c. 161 cm., liemuo laibas, kaklas irgi laibas, bendrai sakant, 

organizmas rodo ankstyvesnį suaugimą. Galvos forma ilgagalvė 
su indeksu 73; pakaušis netaip išsikišęs. Veidas ovalinis, švelnus, 
smakras mažiau ryškus; burna platesnė, lūpos lyg patinusios. 
Nosis siaura, tiesi, kartais su kiek iškilusia nugarėle. Kakta stati 
„ ir žemesnė negu nordikų; antakiai tirštesni ir daugiau gaubti. 
Akys juodos, giliau įdubusios. Plaukai nuo tamsiai rusvų iki 
juodų, jie minkšti, jų gausu, yra ir garbanų. Oda kiek tamsesnė, 
švelni. Lūpos stipriai raudonos. 

Mediteranai daugiausia gyvena Italijoje; bet yra kiek ir apie 
Trier'ą, Pialcą, šiaurinėje Afrikoje bei kitur. 

6.-— Baltijos rytų rasė turi tokių žymių. Ūgis vidutinis apie 
164 cm; pečiai platūs; kaklas neilgas, gan platus; liemuo ilgas, 
galūnės neilgos. Galvos forma —- plačiagalvis; pakaušis nedaug 
išsikišęs; apatinis žandikaulis platus, masyvus. Veidas ryškus, 
masyvesnis; smakras neatsikišęs; burna plati. Nosis platesnė, vi- 
dutinio dydžio, bukesniu galu. Kakta plati, kiek atlošta; antakiai 
netiršti, mažiau lenkti. Akys šviesios, nuo pilkų iki žydrių. Plau- 
kai peleniniai, kartais šviesūs, kietesni, barzda nedidelė. Oda 
šviesi su kai kuriuo linkimu į gelsvumą. 

Baltijos rytiečiai daugiausia gyvena Lietuvoje, Lenkijoje, 
Baltgudijoje, Prūsuose ir daug kur kitur. 

Europos žydai yra iš kitur atkeliavę. Jie yra orientalinės ra- 
sės ir armedidų mišinys. 

Anksčiau suminėjome kiekvienos europinės rasės somati- 
nes žymes. Iš to susidarė, sakytume, kiekvienos rasės tipas. Bet 
kyla klausimas, ar, konkrečiai dalykus imant, daug randama to- 
kio tipo asmenų? Deja, konkretaus gryno tipo nerandame. Iš tik- 
rųjų. Jei imsime domėn tik vieną kurią žymę, tada rasime daug 
tokių asmenų. Jei imsime dvi žymes, tada rasime daug mažiau. 
Jei imsime tris, keturias, penkias žymes drauge, tokių asmenų 
skaičius begaliniai mažas. O ką kalbėti, jei žymių turėsime 15 
ar 20? Kai ontropologas W. L. Ripley užklausė kitą antropologą 
Ammon'ą (+ 1916), ar yra grynų alpinų tipų, ar galima gauti jo 
fotografiją, tai šis pastarasis, kuris matavo daug tūkstančių Rein- 
lando kareivių, atsakė, kad ikšiol nei vieno gryno tipo asmens 
nerado; vis atrandąs visokių priemaišų (Cfr. Northamptono univ. 
prof. Fr. H. Harkins: La race dans la civilisation. 214—5 p. 1935. 
Paris, Payot). Šis faktas pirštu prikišamai parodo, kiek yra ne- 
tikrumo rasės tipo nustatyme ir koks yra rasių mišinys Europoje, 

II. Rasizmo kilmė ir pagrindai 


Išdėstymas. Nors antropologijos moksle gana drąsiai 
kalbama apie didžiąsias rases bei jų suskirstymą į mažesnes (kai 
kurie jų viso priskaito net iki 34), tačiau yra nepamirštinas daly- 
kas, kad šiuo klausimu yra taip daug nuomonių, svyravimų ir 
abejonių, jog reikalingas labai didelis atsargumas su rasės žymių, 
grynumo, geografinio paskirstymo teigimais. Priešingu atveju 
susidaro pavojus remtis grynais fantazijos padarais. Ypač svarbu 
žiūrėti, kad rasės ir tautos sąvokos nebūtų suplakamos. Rasės 
sąvoka remiasi fizinėmis žymėmis, tautos gi sąvoka susiformuoja 
iš komplekso: bendra kalba, istorija, kultūra, dvasia. Iš tautos 
pažymių negalima spręsti apie asmenų priklausomybę vienai ar 
kitai rasei. 

Daug painiavos į rasės klausimo sprendimą įnešė ir kalbos 
klausimas: iš tam tikros kalbos vartojimo buvo kartais norima 
spręsti apie žmonių priklausymą tam tikrai rasei. Tai buvo di- 
delė klaida, nepaisymas istorijos, kuri pirštu prikišamai rodo apie 
visokiausius kalbų pasikeitimus. 

Apie 1788 m. mokslininkas William Jones atkreipė kalbinin- 
kų dėmesį į tai, kad pastebima giminystė tarp sanskrito, graikų, 
lotynų, vokiečių, anglų ir keltų kalbų. Apie 1808 m. Friedrich 
Schlegel skelbia, nors ir be pakankamo pagrindo, kad sanskritas 
esąs sakytųjų kalbų motina. Bendras joms pavadinimas atsiran- 
da netrukus toksai: „indoeuropiečių“ kalbos. Šį platesnį pava- 
dinimą J. von Klaproth pakeičia siauresniu indogermanų vardu, 
o lyginamosios tilologijos šulas Berlyno prof. Franz Bopp, 1833 
m. parašęs „Vergleichende Grammatik“, tą indogermanų terminą 
užfiksuoja ilgam laikui ir padaro jį populiarų. Tačiau garsus vi- 
same pasaulyje Oxford'o lyginamosios filologijos prof. Friedrich 
Max Muller, vokietis, apie 1861 m. pasiūlė vietoje indoeuropiečių 
ar indogermanų termino vartoti arijų terminą, nes, anot jo, šiuo 
vardu vadinosi žmonių grupė, kuri užėmė Indiją dar prieš tautų 
iškeliavimą į Europos kraštus. Taigi išeina, lyg būtų buvęs lai- 
kotarpis, kuriame drauge būtų gyvenę ir sudarę vieną rasę pro- 
tėviai indų, persų, graikų, romėnų, slavų, keltų ir germanų. 

Praslinkus kokiai 20 ar 30 metų ir pagausėjus lyginamo- 
sios Tilologijos ir etnologijos daviniams, iš kurių buvo matyti; 
kad nėra galima sutapdinti rasę su tautybe, ir patsai F. Max Mul- 
ler aiškiai pasisakė; jo pažiūras štai kaip nusako prof. E. H. 
Hankins: „Max Muller griežtai atmetė rasės sąvoką, kuri būtų 

įpinama į „arijų“ ir aryas terminus. Arijai, sako jisai, yra tie, 
kurie kalba arijų kalbomis, kokia bebūtų jų odos spalva ar jų 
kraujas“. Kitoje vietoje Max Muller taip sakąs: „Aš nesilioviau 
teigęs, kad, kai aš vartoju „arijų“ terminą, aš nemanau neį krau- 
jo, nei kaulų, nei smegenų, nei kiaušo; aš tada turiu galvoje tik 
tuos, kurie kalba arijų kalba“. Pagaliau dar: „etnologija, kuri 
kalba apie arijų rasę, kraują, akis, plaukus, padaro didelį nusi- 
kaltimą, kokį padarytų lingvistai, kalbėdami apie dolichocefališką- 
ją (=ilgagalvių. M. R.) ar brachicefališkąją (=—plačiagalvių. M. R.) 
gramatiką“ (F. H. Hankins: „La Race dans la civilisation“ 34—35 
p.). Vadinasi, arijų termino kūrėjas pats aiškiai pasisako, kad 
nėra arijų rasės, tik yra arijų kalbos. 

Prancūzų rašytojas ir diplomatas grafas Arthur de Gobi- 
neau (į 1882) parašė veikalą, dedikuotą Hanovero Jurgiui V, 
apie žmonių rasių nelygybę („Essai sur Vinėgalitė des rasses hu- 
maines“) keturių tomų, išleistų 1853—5 m. A. de Gobineau 
buvo ir jautėsi aristokratas, nors buvo kilęs iš XVII šimtmečio 
turtingos buržuazijos. Jisai daug metų dirbo, kol išleido veika- 
14 1879 m. apie Norvegijos piratą Ottar Jarl, esą kadaise užka- 
riavusį Normandijos dalį Bray. Iš to pirato ir išveda jisai su pa- 
sididžiavimu „savo kilmę. A. de Gobineau pažiūras prof. F. H 
Hankins šiaip sutraukia: „štai istorijos filosofijos esmė pagal 
de Gobineau. Kilniausioji žmonių rasė yra ariškoji, kurios gry- 
niausi modernieji atstovai yra vokiečiai. Visos civilizacijos kilo 
iš to, kad arijai užkariavo silpnąsias tautas. Tos civilizacijos ėmė 
nykti, kai arijų kraujas buvo praskiestas susikryžiavimu“ (Op. 
cit. 50 p.). 

A. de Gobineau veikale buvo taip daug fantazijos ir viso- 
kių prieštaravimų, kad niekas nekreipė ypatingo dėmesio į jį. 
Bet praslinkus 25 metams po jo veikalo pasirodymo, muzikas 
Richard Wagner ėmė 1870 m. kelti laikr. „Bayreuther Blatter“ 
A. de Gobineau pažiūrų reikšmę, prof. L. Schemann įkūrė 1894 
m. Badeno Freiburge „Gobineau Vereinigung“. Iš čia ilgainiui 
susidarė beveik ištisas kultas Gobineau pažiūroms apie germa- 
niškąją viršenybę pasaulyje: jie esą iš prigimties skirti vadovauti 
pasauliui, 

Šią pažiūrą apie viršenybę paėmė kitas žymus asmuo. Tai 
buvo Houston Stewart Chamberlain (į 1927), suvokietėjęs anglų 
filosofas, kritikas, publicistas, vedęs Rich. Wagnerio dukterį, 
gyvenęs ir miręs Vokietijoje, rašęs vokiškai, pasaulinio karo me- 
tu gynęs vokiečius ir puolęs anglus. H. St. Chamberlain 1899 m, 

yra parašęs „Die Grundlagen des XIX Jahrhunderts“. Šios kny- 
gos išplatinimui imperatorius Vilius II yra paskyręs 10.000 mar- 
kių. Knygos antraštėje minimieji pagrindai yra šie: a) Graikijos 
menas, literatūra ir filosofija, b) teisė, autoritetas ir idealas „Ci- 
vis Romanus“, c) Kristaus atperkamas apreiškimas, d) žydų ir 
judaizmo svetima ir tvirkinanti įtaka, e) teutonų išganingoji, 
atnaujinančioji, reorganizuojančioji ir kilninančioji jėga (Cfr. F. H. 
Hankins, op. cit. 88 p.). 

Nors H. St. Chamberlain vartoja arijų terminą, bet patsai 
išreiškia didelį abejojimą šiuo klausimu. Jisai nukreipia visą dė- 
mesį į teutonus. Kas jie? Patsai H. St. Chamberlain pasako, kad 
teutonais jisai vadinąs visas šakas tos didelės rasės, kuri gyve- 
nanti Europos šiaurėje ir vadinosi teutonais, imamais siauresne 
prasme pagal Tacitą, ar keltais ar net autentiškais slavais, tačiau 
šie pastarieji esą skirtingi nuo moderniųjų slavų, kilusių iš sų- 
sikryžiavimo. 

H. St. Chamberlain paneigė mokslinės antropologijos da- 
vinius ir siūlė naudotis intuicija rasės klausimui spręsti. Pritaikęs 
šį metodą, H. St. Chamberlain sako, kad tas esąs vokietis, kuris 
pasireiškęs vokiečio veiksmais, be jokios atodairos į jo genea- 
logijos medį. 

H. St. Chamberlain'o pažiūrą į teutonus, kaip kilniausius 
pasaulyje skirtus jam vadovauti, uoliai perėmė ir iki kraštutinu- 
mo išryškino Ludwig Woltmann, kuris teutonams priskyrė net 
tokius asmenis, kaip: Leonardo da Vinci, Galilei, Voltaire, 
Dante, Rafaelo, Michel-Angelo, Shakespeare, Julius Caesar, Alek- 
sandras Didysis ir Napoleonas (Cfr. F. H. Hankins, op. c. 106-7 
p). Kaip toli nueita teutonų apoteozėje, pakankamai parodo su- 
minėtieji faktai, 

Pradedant XIX-to šimtmečio pabaiga ir XX-ja šimtmečiu 
A. de Gobineau ir H. St Chamberlain'o pažiūros randa vokie- 
čiuose didžiausių rėmėjų. Dabar Vokiečiuose tomis idėjomis tie- 
siog gyvenama ir veikiama, 

Po pasaulinio karo Vokietija, nugalėta ir susilpninta, atsi. 
dūrė labai sunkioje būklėje, kuri visai nesiderino su Gobineau 
bei Chamberlain'o jai skirtąja pasauline misija. 

Pasaulinio karo dalyvis Adolf Hitler (gim. 1889 m, šiauri- 
nės Austrijos miestely Braunau), iškentėjęs viso karo baisenybes, 
1916 m. rudenį sužeistas, 1918 m. rudenį gazais apnuodytas, 
gyvai pajuto savo parinktosios tėvynės Vokietijos pažeminimą 
(Austrijos jisai nekentė ir nepripažino jai buvimo teisių) ir visu 

savo dinamišku ir kietu temperamentu ryžosi atstatyti Vokietiją 
ir iškelti ją į pirmutinę Europos galybę, kuri dominuotų pasau- 
liui, tuo būdu tikrai įgyvendintų himno žodžius: „Deutschland 
ūber alles in der Welt“. Tam tikslui 1920-11-24 paskelbiama na- 
cionalsocialistų  (Nationalsozialistische Deutsche Arbeiterpartei), 
arba nac., partijos programa, sudaryta iš 25 punktų, kurie lai- 
komi nekeičiamais visiems laikams (žiūr. Dipl. Ing. Gottfried 
Feder: Das Programm der N. S. D. A. P. und seine Weltan- 
schaulichen Grundgedanken. 80 60 p. 1938, Miūnchen, F. Eher). 
Ši programa yra, be ko kita tuo skirtingą nuo kitų partinių pro- 
gramų, kad ji laikoma ištisa pasaulėžiūra, nekeičiamu dalyku. 

Patsai A. Hitler 1926 m. parašė knygą „Mein Kampi“ (782 
pusl, du tomu, bet viena paginacija, Miinchen, F. Eher), kurioje 
aprašė savo gyvenimą, politinę veiklą ir savo nusistatymus. Šios 
knygos per keliolika metų jau esą išėję, anot sakytojo G. Feder, 3,7 
milijonų egzempliorių. Kad tai ir didelis skaičius, tačiau tas ne- 
gali stebinti, kai žinoma, kad partiškai valstybinė jėga turi prie- 
monių pasiteirauti, ar pilietis įsigijo vado išleistą knygą, ypač jei 
ji pasaulėžiūrinė, kad Vokietijoje buvo apie 70 mil. gyventojų 
Juk prieš keletą metų Rusijos komunistų laikraščiuose buvo mi- 
nėta, kad Stalino kurios tai knygos buvo išleista keli milijonai 
egzempliorių. Knygos „Mein Kampi“ turinys ir paginacija, be 
atodairos į įvairių metų leidinius, nėra keičiama. 

Programa ir „Mein Kampf“ sudaro nac. pažiūrų ir veiki- 
mo pagrindą. 

Nac. pasistatė tikslą sujungti visus vokiečius pagal rasę 
ir kalbą į vieną bendruomenę. Joje visas teises, taigi ir politines 
tegalį turėti tik piliečiai (Staatsbūrger), kuriais gali būti tik nac. 
nusistatymo asmenys, kiti Vokietijos vokiečiai nuolatiniai gy- 
ventojai, teturi civilines teises (Staatsangehėrige), pagaliau, eina 
trečia rūšis — svetimšaliai (Fremde). 

A. Hitleris prikiša pokarinei Vokiečių vyriausybei, kad ji 
abejutiškai žiūri į H. St. Chamberlain'o skelbtas pažiūras (žiūr. 
„Mein Kampi“ 296 p.), ir pats, regimai, gyvai jomis persiima ir 
gyvena. K. Darwin'o pažiūra apie kovą už būvį ir natūralinę at- 
ranką irgi, regimai, davė gilaus įspūdžio A. Hitleriui, kaip tai 
matyti iš jo veikalo, kur jisai kalba apie tą kovą ir ją iškelia į 
principą, kai jisai sako: „Stipresnis turi viešpatauti ir nesusimaj- 
šyti su silpnesniuoju“ (op. c. 312 p.). 

H. St. Chamberlain'o bei Gobineau ir K. Darwin'o pažiūro- 
mis persiėmęs, A. Hitler'is teigia visai kategoriškai, kad egzistuo- 

janti baltoji arijų rasė, kad ji esanti kilniausia, gabiausia, gryniau- 
sia, kad ji esanti tikriausia kultūros kūrėja, kad vokiečiai esą jos 
geriausi reprezentantai; teigia, kad vokiečiams užkariavus pasaulį, 
būsianti įgyvendinta taika, ką patvirtina šie žodžiai: „Kas, pav. 
tikrai nuoširdžiai norėtų, kad pacilistinė mintis imtų viršų šitame 
pasaulyje, tasai privalėtų visas priemones panaudoti, kad vokie- 
čiai užkariautų pasaulį“ (op. c. 315 p.). 

Anot A. Hitler'o, rasės jėga esanti jos kraujuje, būtent, jo 
grynume, kaip matyti iš tokio pasakymo: „Kraujomaiša ir jos že- 
minamas kultūrinis lygmuo yra vienatinė senųjų kultūrų žlugimo 
priežastis, kadangi žmonės sumenkėja ne dėliai pralaimėtų karų, 
bet prarasdami pasipriešinimo jėgą, kuri tegali būti gryname krau- 
juje“ (op. c. 324 p.). Taigi arijų kraujomaiša su žemesnėmis tau- 
tomis esanti arijų rasės žeminimas, žlugdymas, tikra kūno ir dva- 
sios atžanga (op. c. 314 p.). 

Dar prieš Pasaulinį karą A. Hitleris, gyvendamas Austrijo- 
je, jau labai nekentė žydų: juose matė socializmo bei komunizmo 
nešėjus, tautybės neigėjus, tautų išnaudotojus kapitalizmo pagal- 
ba, siekiančius viešpatauti pasaulyje. Karinį Vokietijos pralaimė- 
jimą A. Hitleris priskyrė žydams, sukursčiusiems revoliuciją Vo- 
kietijoje. Pagaliau, A. Hitlerį paveikė faktas, kad po Pasaulinio 
karo Vokietijoje buvo žydų tikybos asmenų vos 0,99/, (1924 m.), 
tuo tarpu Berlyne, sostinėje žydų advokatų ir gydytojų esą buvę 
42—460;4 (c. 1933 m.j, kai kurių inteligentų teigimu.  Bankuose 
ir spaudoje žydų galybė buvusi dar didesnė. 

1933 m. patekęs į valdžią, A. Hitler'is ėmėsi kovos prieš žy- 
dus, kuri pastaruoju laiku pasidarė labai žiauri ir net sukėlė pa- 
saulyje pasipiktinimo bangą. A. Hitleris nepripažįsta, kad žydas 
gali suvokietėti, todėl jį traktuoja kaip svetimą ir išguitiną iš Vo- 
kietijos, visai nesivaržant priemonėmis ir nepaisant juridinių ar 
dorovinių normų, kurių laikosi ikšiolinės kultūros pasaulis socia- 
liniuose santykiuose. 

Nuodugnus Europos gyvenimo stebėtojas Šveicarijos univ. 
prof. Gonzague de Reynold, sintetizuodamas nacių užsimojimus, 
sako: „Vokiečių revoliucijos veikiamoji mintis yra germanų vir- 
šenybės mitas, germanų teisė viešpatauti ir organizuoti pasaulį. Tą 
mitą sukūrė XIX amžiaus eigoj filosofaj, profesoriai, poetai (žiūr. jo 
veikalą „Tragiškoji Europa“, vertė Br. Stočkus, II - III dal. 60 p. 
1938, Kaunas). Kitoje vietoje taip išsitaria: „Kur yra vokiečių tė- 
vynė? Ji visur, kur kalba vokiškai“ — ta liaudies daina mums 
patiekia germanų patriotizmo formulę. Rasės, lingvistinis patrio- 

tizmas. Vokiečių esama iš kraujo teisės, ne iš žemės teisės“ 
(op. cit. 68 p.). 

Kadangi nac. ima rasę savo pasaulėžiūros pagrindu, tai jie 
yra vadinami ir rasistais (nacizmas=—rasizmas). Bet ne vien nac. 
yra rasistai: jų yra ir daugiau, Štai, pav., italas prof. G. Cogni 
1937 m. išleido Milane ' veikalą „II Razzismo“. Šiame veikale G. 
Cogni nueina daug toliau, negu nac. Jisai pakartoja nac. tei- 
gimus apie arijus, vokiečius, bet apie rasės kraujo svarbą daug 
daugiau pasako, nes teigia, kad nuo kraujo pareina visos verty- 
bės, kaip antai sveikata, inteligentiškumas, dora, religija, kad me- 
džiagą patampa dvasia ir atvirkščiai, kad nėr esminio skirtumo 
tarp Dievo ir gamtos, kad nėr prasmės kalbėti apie gimtąją nuo- 
dėmę, kad religija nereikalinga ir t. t. Čia visoje pilnumoje skel- 
biamas evoliucionistinis monizmas. Šitie iš rasistinio pagrindo 
imti teigimai, iš esmės palietę religijos sritį, susilaukė to, kad 
Kat. Bažnyčia pasmerkė, kaip jau esu minėjęs, aštuonias rasiz- 
mo tezes. 

Kritika. Kaip matėme, rasizmo pagrindiniai teigimai eina 
iš savotiško rasės supratimo. Todėl ir tenka antropologijos mokslo 
šviesoje pažiūrėti į rasizmo teigimus, kiek jie derinasi su mokslu. 
Ar baltosios rasės įvairios šakos yra grynos? Kiekvienam, prisi- 
minusiam istorijos faktus apie begalo didelį skaičių karų, paė- 
mimų į nelaisvę, amatininkų ir pirklių keliones, vedybas ir toly- 
gius bendravimo veiksnius, darosi suprantama, kad didžiosios 
baltosios rasės įvairiose šakose yra didelis kraujo mišinys. Prof. 
F. H. Hankins sako: „baltosios rasės įvairios šakos jungėsi pra- 
eityje įvairiomis laimingomis proporcijomis ir šiandien jos yra 
pasaulio resursų organizacijos priešakyje“ (op. cit. 330 p.). Dar 
stipriau pasako kitas biologas, agrikultūros instituto Oka (Kana- 
doje) prof. Lou's-Marie: „Kita tiesa, kuri išeina irgi aiškiai iš žmo- 
nių, kaip ir gyvulių bei augalų, genetikos, kad rasės arba didžiųjų 
žmonių grupių diduma — neatsirado lėtos ar staigios evoliucijos 
keliu iš grynų kamienų (prigimtų), bet greičiau hibridacijos keliu 
(egzogamija), po kurios ėjo atranka ir intensyvi inogamija (=jun- 
gimasis savosios rasės ribose. M. R.). Kilniosios baltosios rasės 
yra, daugiau negu kas kita, hebridų išdavos. Gal vien negrai turi 
teisę girtis, kad jie nepriklausą bastardiniam kamienui“ (jo veik: 
„Hėrėditė, Manuel de Gėnėtigue“ 398 p. 1936, Institut Agricole 
d'Oka). Bet ir ši pastaroji galimybė yra gan menka, jeigu Bio- 
tipologijos draugijos archivistas bibliotekininkas Eugėne Schnei- 
der sako: „dabar nežinoma grynų rasių“ (jo veik. „Les types 

humains, I partie: les types somatigues“ 12 pusl. 1037, Paris, 
Herman). Arba vėl jau minėtas prof. F. H. Hankins taip išsi- 
reiškia: „Ar yra grynų rasių? atkreipiant dėmesį, kad „grynumas“, 
priskiriamas rasei, yra relatyvus terminas, ir kad, kas liečia Eu- 
ropą, jei yra nuosaikiai (—modėrėment) grynų rasių, jos kitaip 
negali egzistuoti, kaip tik šen bei ten, izoliuotose dalyse“ (op. 
<. 221 p.). 

Kalbėti apie arijų rasę, kaip kad daro nac., yra visiškas 
nekreipimas dėmesio į antropologijos davinius. Juk net patsai 
arijų termino kūrėjas Europoje Max Muller griežtai atmetė arijų 
terminą, rasės prasme imamą. Iš tikrųjų, ne kitaip pasisako ir 
mokslininkai. Prof. H. Hankins štai ką sako: „reikia padaryti iš- 
vadų su daktaru Emile Houzė, garsiu naujausios kartos belgų 
antropologu, kad „kaip etniškas tipas arijas yra lingvistų sugal- 
votas vaikas; antroposociologija jam patarnavo kaip prieglauda“ 
(op. c. 163 p.). 

O kaipgi yra su teutonais, germanais, vokiečiais? Šiuo 
klausimu vaizdžiai pasako šveicarietis prof. Gonzague de Rey- 
nold: „Kas buvo Vokietija prieš vienijamai įsikišant Prūsijai? 
Amortinė masė, tik apdovanota dinamiška anarchija. Ta masė 
ryškėja IX amžiuj. Ji — tautų rezervuaras, tautų tauta. Ji neturi 
net vardo... Slavai ir germanai maišosi (op. c. II-III d. 71 p.). 
Toliau tas pats GO. de Reynold vėl sako: „Ši valstybė neturi 
tautos. Ją sudaro per kolonizaciją. Ji kviečia visus pas save, pri- 
ima visus, kurie jai gali būti naudingi... Atšaukus Nantes ediktą, 
ji masėmis priima prancūzų kalvinistus, iš kurių bus karininkai, 
mokslo žmonės, pirkliai. Priima sektas-menonitus, husitus. Visai 
nebūdama antisemitiška ji padeda įsikurti žydams Berlyno sosti- 
nėj, kurie ją beveik iš naujo sukūrė, ir nuo to laiko Berlyne vi- 
sados buvo žydiška aristokratija turtinga ir išlavinta... Didysis 
austrų dramaturgas Grillparzer sakė: „Berlynas supras vis ge- 
riau, kad savo kultūra jis skolingas prancūzams ir antros klasės 
žydams“ (op. c. II-Ll d. 75 p.). 

Kad Vokietijos gyventojai rasiniu atžvilgiu sudaro didelį 
mišinį, tas nesukelia mokslininkams jokios abejonės. Štai, pav., 
kaip prof. F. H. Hankins sako: „Toks pat rasės suplakimas su 
tautybe yra įrodytas Leono Dominian'o (jo veikale „The Fron- 
tiers of Language and Nationality in Eurofe“, New York, 1917 m. 
M. R.), vieno iš didžiausių autoritetų apie rases ir tautybes Eu- 
ropoje. Jisai teigia, kad „šiaurinė Prancūzija yra gal teutoniškes- 

nė, negu Vokietijos pietų vakarai ir, iš kito šono, Vokietija dau- 
gelyje savo dalių yra slaviškesnė, negu Rusija“. Manomasai nor- 
diškas tipas yra retai sutinkamas Vokietijoje, išskyrus Hanoverį, 
ir jisai tikrai daugiau paplitęs Prancūzijos šiaurėje, negu Bavari- 
joje (op. c. 24 p.). 

Kad šitie pasakymai nėra be tvirto pagrindo, galima matyti 
iš pačių vokiečių pareikštų nuomonių dar iš to laiko, kai nebu- 
vo kilusios politinės akcijos kitaip dalykus nušviesti. Anos nuo- 
monės nebuvo vien mokslininkų tarpe gvildenami dalykai, bet 
buvo laikomi net jau elementarinėms žiniomis, privalomomis mo- 
kyklų mokiniams. Štai, pav, F. W. Putzgers'o „Historischer 
Schul-Atlas“ herausgeg. von A. Baldamus u. E. Schwabe, XXX 
Autl. 1906, Leipzig, Verhagen. Penkioliktame žemėlapyje, vaiz- 
duojančiame padėtį iš 1000 m., slavai yra Vokietiją apgyvenę 
net iki Elbės upės, liečiančios net Hamburgą. 

Taigi sakyti, kad vokiečiai sudaro gryną rasę, yra teigimas 
be mokslinio pagrindo. 

Kaip žiūrėti į rasių skirtumus, ar jie yra esminiai, kokybi- 
niai, kaip tai teigia rasistai, ar priešingai, jie yra tik kiekybiniai, 
vadinasi, laipsnio dalykas. Antropologai laikosi šios pastarosios 
pažiūros. Čia galima, pav, suminėti Paryžiaus antropologijos 
mokyklos etnologijos prof. G. Montandon'o, veikalo „La Race, 
les Races, mise au point d'Ethnologie somatigue“ (80 209 p. 
1933, Paris, Payot) autoriaus pasakymą, sutinkantį ir su prof. 
F. H. Hankins'o nuomone: „vienos rasės viršenybė ant kitos. 
yra komplikuota kiekybinė viršenybė kokybinės išvaizdos (appa- 
rence)“ (įvade į F. H. Hankins'o veikalą „La Race dans la civi- 
lisation“ 8 p.). 

Rasistai labai giria rasės grynumą, peikia įvairių rasių krau- 
jomaišą per vedybas. Šitie teigimai neranda atbalsio mokslinin- 
kuose. Amerikos Jungtinės Valstybės yra gera dirva šitam klau- 
simui tirti. Štai Newjork'o Columbia univ. prof. A. Anastasi 
mums rūpimuoju klausimu taip rašo: „Rasinis grynųmas yra 
dažnai susijęs su tikrai žemu kultūrinės plėtotės lygmeniu. Taip, 
tarp rasiškai gryniausių žmonių grupių tenka suminėti Indijos 
aukštumų tautas, Andamanų saliečius ir kai kurias eskimų gru- 
pes. Mūsų savame krašte didžiausias priartėjimas rasinio kamie- 
no grynumui yra ir gali būti randamas tarp pietinių kalniečių, 
labai atsilikusių socialinėje ir intelektualinėje plėtotėje. Priešingai, 
moderniojo pasaulio žymūs darbai (achievements) yra randa- 
mi kaip kultūrinė hibridų kamienų išraiška. Visos didžiausios 

tautos Europoje rodo rasinės sudėties kompleksą. Suvienytųjų 
Valstybių istorija pateikia ypač reikšmingą žymių darbų pavyzdį, 
duodamą labai maišytų grupių. Irgi galima nurodyti, kad daug 
didžių vyrų yra kilę iš skirtingų kamienų susikryžiavimo (A. 
Anastasi: „Differential Psychology“, 467 p. 1937 m. New Jork, 
Macmillan). 

Jau minėtasis Eugen Fischer, tyręs būrų ir hotentočių ve- 
dybinę kraujomaišą keliose kartose, 1913 m. pareiškė, kad hibri- 
dai ainiai yra sveiki, stiprūs ir vaisingi (Cfr. H. Muckermann, o. 
c. 119 p.). Mat iš gyvenimo faktų paaiškėja, kad kiekviena tauta 
turi tam tikrų vertybių, kurios įr gali būti paveldimos, įvykus 
hibridacijai tarp tų tautų asmenų. Visai teisingai sako biologas 
H. Muckermann: „aš norėčiau visų pirma labai pabrėždamas pa- 
sakyti, kad aš nei šią, nei kitą tautą, kaip mažavertę, nenorėčiau 
laikyti. Visos tautos žemėje turi savo vertę“ (jo op. c. 120 p.). 

Aukštos kultūros atsirado ten, kur yra rasių mišinys. Prof. 
F. H. Hankins sako: „Mūsų tezė yra tokia, kad istorinės svar- 
bios grupės, be išimties, buvo heterogeniškų rasių junginiai ir 
kad aukštos kultūros visi kraštai pažinojo didelius gyventojų 
pasistūmimus ir patyrė didelį rasių maišymąsi“ (op. c. 11 —12 p.). 

Mokslininkai eina dar toliau: jie sako, kad žymūs žmonės, 
genijai faktiškai atsirado tuose kraštuose, kur yra didelių rasių 
ar tautų mišinys. Štai kaip sako prof. F. H. Hankins: „Šiuo 
klausimu įdomu pažymėti, kad, pagal Havelock Ellis („A Study of 
British Genius“, London, 1904), senovine provincija „Rytų-Anglija“ 
(rytinis iškišulis, kur dabar yra Norfolk, Suffolk M. R.), kraštas, iš 
kurio kilo Amerikos kolonistų dauguma, yra viena iš trijų sričių, 
kurios buvo ypatingai vaisingos aukštos kokybės anglais. Jisai 
irgi konstatavo, kad šitas kraštas buvo ištisais amžiais išstaty- 
tas invazijoms ir imigracijoms, būtent, Britų, Romėnų, Anglų, 
Danijos, Vikingų, Normanų, Olandų, Flamandų, Valonų ir Pran- 
cūzų: „Rytų-Anglija davė didelių valstybės vyrų ir didelių dva- 
siškių; tai irgi didelių mokslininkų kraštas“ (op. cit. 294—5 p.). 
Pagaliau. tasai pats prof. F. H. Hankins, dalyką apibendrindamas, 
pareiškia: „Galima teigti, be baimės apsirikti ir visai mažoms 
išimtims esant, kad viso pasaulio genialūs žmonės buvo maišy- 
to kraujo ir yra gimę kraštuose, kuriuose rasės yra susikryžia- 
vusios“ (op. c. 328 p.). 

Svarstydamas politinių rasistų pažiūras į pagrindinį dalyką 
— rasę, — sąmoningai dariau, leisdamas išsitarti mokslininkams, 
dalyko specialistams. Jie atmeta rasistų pažiūras. Iš to galiu da- 


—*938—2 


ryti išvadą, kad politinių rasistų pažiūra į rasę yra priešinga 
mokslui. Sitokią išvadą daro ir gamtininkas Sorbonos prof. J. 
Millot ir gamt. P. Lester: „Rasizmas, kuris atsirado mūsų laikais 
kai kuriuose kraštuose, gali tad būti pasmerktas kaip antimoks- 
linė doktrina“ (jų veikale „Les races humaines“, 208 p. 1936 m. 
Paris, A. Colin). Panašų žodį taria ir Sorbonos biologijos prof. 
Maurice Caullery, Mokslų Akademijos narys: „Šiandien, kiekvie- 
nu atveju, kiekvienoje didžioje grupėje ir ypač baltojoje rasės 
yra susimaišiusios iki begalybės ir rasizmas, dabar madoje už 
už Reino, jei jisai yra politinės ir socialinės kovos mašina, ne- 
turi jokio tvirto mokslinio pagrindo. Iš atžvilgio į primityvias 
rases, visi individai rodo labai aukštą heterozigotijos (— skirtin- 
gų savybių susikryžiavimo. M. R.) laipsnį“ (jo veikale „Les con- 
ceptions modernes de Yhėrėditė“ 277 p. 1935 m. Paris, Flam- 
marion). 


III. Rasizmas ir psichologija 


Rasistai, skelbdami savo pažiūras, ypatingu būdu dviem 
klausimais paliečia psichologijos mokslą. Kadangi rasistai nepa- 
prastai kelia aukštyn šiauriečių (nordikų) rasę, indoeuropiečius 
ar bendrai sakant, baltąją rasę, o spalvotas rases žemina, kartais 
net iki gyvulio, tai visų pirma kyla klausimas apie psichinį skir- 
tumą tarp anųjų giriamųjų ir žeminamųjų rasių arba net tarp že- 
minamųjų rasių ir bezdžionių psichikos. Antra. Rasistai, gar- 
bindami kai kurias rases, jų jėgą ir kilnumą atremia į organizmo 
kraują, nuo kurio, esą, pareiną visos kilniausios savybės, kurios 
tik priskiriamos žmogui, kaip antai dorinės, religinės, intelektinės 
ir tt. Svarbu išnagrinėti, ar yra tiesos tokiose rasistų pažiūrose, 

A.— Civilizuotas, primityvus ir bezdžionė. Ra- 
sistai, be jokios atodairos į antropologijos ir lyginamosios psi- 
chologijos davinius, labai kelia aukštyn baltosios rasės savybes ir 
niekina spalvotąsias rases, tuo būdu darydami didžiausią skir- 
tumą, net esminį, tarp vienų ir kitų. Rasistams atrodo baltoji ra- 
sė civilizuota ir kultūringa, skirta savo prigimtimi vadovauti pa- 
sauliui, tuo tarpu spalvotosios rasės esančios primityvios, skir- 
tos būti kitų vadovaujamos. 

Rasistų pažiūrų pagrinde galima įmatyti evoliucionistinį bruo- 
žą, būtent, primityvių žmonių suartinimą su antropoidėmis bez- 
džionėmis. 

Kai kurie rasistai savo rasistiniuose teigimuose taip toli nu- 
eina, kad laiko šiauriečių rasę psichiniu atžvilgiu daugiau nuto- 
lusią, jų manymu, nuo žemiausios žmonių rasės, negu žemiau- 
sioji žmonių rasė nuo antropoidžių bezdžionių. 

Kritika. Sakytieji rasistų teigimai apie santykius tarp ci- 
vilizuotų, primityvių ir antropoidės bezdžionės nesiderina su da- 
bartiniais mokslo daviniais. 

a. — Besilaikant mokslo davinių nėra galima operuoti šiau- 
riečių rasės kilnumu, kadangi grynų rasių nėra Europos žinoma- 
jame ir veikliajame kontinente. Štai, pav., kaip antropologas Fritz 
Lenz rasių grynumo klausimu pasisako: „Irgi sąlyginai »gryniau- 
sios« rasės vis dar yra sudarytos iš didelio įvairių paveldėjimo 
kamienų (Erbstimme) skaičiaus. Todėl rasių suskirstymas nėra 
tikslus; jisai visuomet yra iki tam tikro laipsnio savavalis (will- 
kūrlich) (Baur- Fischer- Lenz; Menschliche Erblehre. IV Aut. 
Bd. I, 714 p. 1936 Mūnchen. Citata imta iš prof. Werner Som- 
bartt Vom Menschen. Versuch einer geistwissenschaftlichen An- 
tropologie. 354 p. 1938, Berlin, Buchholtz). O kitas iš sakyto- 
sios antropologų trijulės, Erwin Baur, apie žmonijos rasinį są- 
statą taip atsiliepia: „Kultūrinė žmonija rodo... ne, kaip va šunes, 
kiaulės, galvijai ir tt., ryškiai skirtingus veislinius rasių tipus, bet 
rodo »berasinį« mišinį, kuris mums krinta į akis ypatingai pa- 
sibaisėtinu pavidalu tarptautiniuose susisiekimo centruose“ (Baur- 
Fischer- Lenz: op. cit. 90 p. Imta iš W. Sombart, op. cit. 358 p.). 

Rasistai nepaprastai giria ir kilnina šiauriečių rasę; ją stato 
pirmoje vietoje. Anot jų pačių, anglai priklauso šiauriečių rasei. 
Tuo tarpu iš istorijos ir gyvųjų faktų aiškėja, kad anglų žymy- 
bės yra mišruoliai iš įvairių rasių. Štai kaip Berlyno prof. W. 
Sombart apie tai rašo: „taip naujieji anglų mokslininkų tyrimai 
parodė, kad beveik visi žymieji anglai yra mišruoliai“ (op. cit. 
359 p.). Panaši nuomonė, pareikšta Northamptono univ. prof. 
F. H. Hankins'o, apie pasulio genijus jau buvo anksčiau nurodyta. 


Iš to, kas čia buvo pasakyta, galima daryti visai pamatuo- 
tą išvadą, kad rasiniai psichiniai skirtumai yra tik kiekybiniai, o 
ne esmės skirtumai. 

b. — Lyginamoji psichologija yra jau nuo kelių dešimčių 
metų susidomėjusi necivilizuotų žmonių grupių gyvenimu, ypač 
psichiniu gyvenimu. Psichinis gyveniinas gali būti stebimas gy- 
vo žmogaus reakcijose ir bendrai sakant, visame poelgyje; be to, 
jisai gali būti nustatomas ir iš jau mirusiųjų žmonių liekanų, 

kaip antai raštų, ginklų, statybos, padargų, indų bei kitų įran- 
kių, kuriais naudojosi gyvenę žmonės. 

Ne tik lyginamoji psichologija tyrė necivilizuotus žmones, 
bet ir kiti mokslai, kaip va antropologija, etnologija, praistorija, 
archeologija. Visų šitų mokslų tyrimo išdavos nušviečia necivi- 
lizuotų arba, bendriau sakant, primityvių žmonių gyvenimą ir 
psichiką. 

Koks gi vaizdas susidaro apie primityviuosius? Berlyno univ. 
prof. R. Thurnwald kolektyviniame veikale, redaguotame prof. G. 
Kafka, įvardytame „Handbuch der vergleichenden Psychologie“ 
(3 tomai, 1922, Miūnchen, Reinhardt), dalyje „Psychologie des pri- 
mitiven Menschen“ (veikalo I t. 147—320 p.) nuodugniai nušvje- 
čia primityviųjų gyvenimą. Ten atrandame išnagrinėta, kad pri- 
mityvūs žmonės gyvena tam tikra bendruomene, naudojasi gam- 
ta, turi tam tikrą techniką, ūkio santvarką, turi supratimą apie 
teisę, dorą, meną, naudojasi kalba, turi matus ir skaičius, laikosi 
religijos, parodo tokią dvasios stuktūrą, kuri yra savo pagrinduo- 
se bendra visiems žmonėms. Baigdamas primityvių žmonių gy- 
venimo apžvalgą, prof. R. Thurnwald sako: „Nevalia pamiršti, 
kad primityvusis mąstymas, kad ir su nugaištančiomis šakomis, 
yra plačiai įsiskverbęs į mūsų kultūrą... Tik iš dvasinių aukštybių 
yra oficialiai šitas metodas pašalintas, nors patys tų aukštybių va- 
dai jo prisilaiko srityse, kurios nesudaro jų specialybės“ (Kafka, 
op. cit. I t. 300 —300 p.). 

Dar daugiau, negu prof. R. Thurnwald, primityvių žmonių 
psichikos turtingumą pabrėžia visam mokslo pasauliui žinomas 
etnologas prof. Wilhelm Schmidt (jo stambieji veikalai: a) Der 
Ursprung der Goitesidėe, 6 tomai, 5669 pusl. 1937, Mūnster i. 
W. Aschendortf, b) Ursprung und Werden des Religionen, 206 p. 
1930, Mūnster i. W., c) Handbuch der Methode der kulturhis- 
torischen Ethnologie, 338 p. 1937, Mūnster i. W.). Jisai savo 
veikalams parašyti išnagrinėjo begales etnologinės medžiagos ir 
priėjo tvirto įsitikinimo, kad primityvusis savo psichikoje rodo 
dvasinių sugebėjimų buvimą, kaip ir civilizuotasis žmogus, nors 
sakytieji sugebėjimai nėra tiek išplėtoti. 

Praistorijos tyrinėtojai irgi nemaža atskleidžia dvasinių pri- 
mityvaus žmogaus sugebėjimų, kai ištiria, aprašo ir įvertina tuos 
įrankius, kuriuos giliausios senovės žmonės pasigamino ir var- 
tojo. Šiuo dalykų įsitikinti pakanka peržvelgti Paryžiaus prof. 
L. Capitan'o veikalą „La Prėhistoire“ (III ėdit. 223 p. 1931, Paris, 

Payot), iš kurio matyti, kiek sumanumo ir meniško supratimo 
pasireiškia įrankiuose ir jų pagražinime, įvairiuose rėžiniuose ir tt. 
Tiesa, buvo laikotarpis, kuriame kai kurie mokslininkai, kaip 
antai Paryžiaus prof. L. Lėvy- Brūhl, buvo perdaug pasidavę evo- 
liucionistinėms idejoms ir todėl teigė, kad primityvaus žmogaus 
mąstymas esąs alogiškas. Tačiau šitokia pažiūra susilaukė kieto 
pasmerkimo iš tų mokslininkų, kurie, ne kabinetuose sėdėdami 
kūrė teorijas apie primityviuosius, bet patys asmeniškai įvairiose 
vietose gyveno su šių laikų necivilizuotais, ištyrė jų psichinį gy- 
venimą. Prie šios rūšies mokslininkų priklauso St. Louis univ. 
antropologijos prof. Albert Muntsch. Jisai savo veikale „Cultų- 
ral Anthropology“ (XXIV — 421 p. 1934, Milwaukee, Bruce) ap- 
rašo primityviųjų šeimos ir socialinę organizaciją, dorą, kalbą, 
meną, religiją, bendrai sakant, dvasios pasireiškimą ir plėtotę (Cfr. 
žurn. „Revue des Ouestions Scientitigues“ 1934 m. juillet, 143- 
4 p. Lauvain). Taip dalykams esant negali būti ir kalbos apie 
primityviųjų alogiškumą. Šitaip į dalyką žiūri ir Jale univ. prof. 
G. P. Murdock savo veikale „Our primitive contemporaries“ 
(XX|I — 614 p. 1934, New York, Macmillan Cfr. žurn. „Revue 
des Guestions Scientifigues“ 1934 an. juillet, 144—5 p). Paga- 
liau, sakytąsias Muntsch'o ir Murdock'o mintis labai įtikinamai 
paremia prof. Pr. Dovydaitis savo straipsniu „Šių dienų mokslo 
persiorientavimas kai dėl žmogaus dvasios prigimties praeity ir 
dabarty“, kurį jisai baigia tokiu pasakymu: „Trumpai sutraukiant, 
išvada iš visa pasakyta yra ta, jog šių dienų etnologija persi- 
orientuoja tąja prasme, kad primityvųjį žmogų jo dvasinio pajė- 
gumo atžvilgiu vis didesnis tyrinėtojų skaičius pripažįsta esant 
tikrą, pilną žmogų...“ (žurnale „Sotere“ 1930 m. 18 psl. Kaunas). 
| Tokiems esant daviniams iš antologijos, lyginamosios psi- 
chologijos ir tolygių mokslų apie žmogaus psichinį gyveni- 
mą ir ypač apie dvasinį gyvenimą, be mokslinio pagrindo yra 
rasistų pažiūra apie esminį psichinį skirtumą tarp baltosios ir 
spalvotųjų rasių. 

c. Rasistinis teigimas, kad kai kurios spalvotosios rasės 
savo psichika esančios artimesnės antropoidėms bezdžionėms, 
negu baltajai rasei, irgi neranda moksle atramos. Šitas klausi- 
mas trumpai ir aiškiai yra pastatomas kai užklausiama: ar gyvu- 
liai turi protą? 

Kai keliamas klausimas apie protą, tai šiuo pastaruoju Žo- 
džiu—protu—suprantame sugebėjimą pasigaminti sąvokas, žino- 
noma, ir jas vartoti. Sąvoka yra sintezė žymių, kurios yra es- 

minės visai daiktų rūšiai. Vadinasi, sąvoka išreiškia daikto esmę. 
Sąvoka yra abstraktas, žymių apibendrinimas. Sąvoka yra pritai- 
koma visiems tos pat rūšies individams. 

Kai klausiame „ar gyvuliai turi protą?“, tada turime galvo- 
je mintį, ar gyvuliai gali sudaryti sąvokas ir jas naudoti. 

Kai moksle kalbame apie gyvulių protą, tada jo buvimui 
įrodyti negalime remtis populiariais žmonių pasakymais, kuriuos 
kartais tenka išgirsti „mūsų šuo protingas“, vadinasi, greit išdre- 
siruojamas, greit sudaro vaizdų asociacijas, bet reikia nustatyti, 
ar gyvulys sudaro sąvokas, tikrus apibendrinimus, ar turi abs- 
traktišką orientaciją; čia konkretaus susivokimo, paremto vaiz- 
dais nepakanka. 

Gyvulių protingumo klausimą tyrė įvairūs mokslininkai 
įvairiais atžvilgiais ar įvairiomis priemonėmis. Tokius tyrimus 
darė, pav., W. Kohler, R. M. Yerkes, P. Guillaume, I. Meyerson, 
J. A. Bierens de Haan. Ir kas gi tuose tyrimuose pastebėta? 
Tyrimai buvo daromi su antropoidėmis bezdžionėmis, kurios 
laikomos artimiausiomis žmogui morfologiniu ir psichiniu atžvil- 
giais. Tyrimuose pastebėta, kad bezdžionės atlieka juslėms priei- 
namus konkrečius veiksmus, kaip antai: naudoja mimiką, turi 
pakankamus organus garsams, ištraukia pašiną, įkanda votį, sle- 
pia lazdutę, prisitraukia dėžutę su maistu, panaudodamos tam 
tikslui lazdutę ar dvi, sukrauna dėžes ant vieną kitos, kad pri- 
liptų maistą, tuo ne tik naudodamos, bet ir lyg gamindamos 
įrankius, reiškia afektivinę ernociją ir tolygius veiksmus atlieka- 
Visa tai konkretu, juslėms prieinama; sąvokos ir abstraktaus su- 
pratimo nerandame, jokio protavimo nepastebima. 

Aukščiau buvo kalba apie primityvių žmonių reagavimus, 
poelgius, veiklą. Čia dabar suminėta, ką nuveikia antropoidės 
bezdžionės. Koks begalinis skirtumas tarp vienų įr kitų veiklos! 
Ten atrandame visam civilizuotam gyvenimui pagrindus, čia gi 
nieko panašaus, vien konkretus juslinis veikimas. 

Šiąja proga iškyla aikštėn vienas labai įdomus dalykas evo- 
liucionizmo nenaudai. Evoliucionistai teigia žmogaus ir bezdžio- 
nės giminystę o kartajs net ir žmogaus kilimą iš bezdžionės, 
kadangi žmogaus morfologinis panašumas yra didesnis su bez- 
džionėmis, negu su kuriais kitais gyvuliais. Iš morfologinio pa- 
našumo sprendžia ir apie psichinį panašumą ir net, kaip minė- 
jau, apie giminystę, bendrą kilimo kamieną. Vadinasi, evoliucio- 
nistai pripažįsta paralelizmą tarp morfologinės ir psichinės plė- 
totės, tačiau faktai šitokio manymo neremia. Stai kaip šituo klau- 

simu atsiliepia Amsterdamo univ. zoologijos prof. J. A. Bierens 
de Haan: „Jeigu negalima teigti, kad gyvulių psichinė plėtotė bū- 
tų, bendrai sakant, lygi jų morfologinei plėtotei (vabzdžių psichi- 
nis gyvenimas yra turtingesnis negu žuvų ir roplių, pav.), atro- 
do, kad irgi negalima sakyti, jog jų konkretus inteligentiškumas 
atitiktų jų morfologinę plėtotę. Yra žemesnių gyvulių [pav. Pro- 
cyonidų (— meškų rūšis, vok. Waschbar. M. R.)], kurie tam tik- 
romis aplinkybėmis parodo žymesnį konkretų suvokimą, negu kai 
kurie aukštesnieji gyvuliai (bezdžionės ir net antropoidės bez- 
džionės)“ (J. A. Bierens de Haan: str. “Du degre d'intelligence 
chez les animaux et de leur place dans Ie septėme zoologi- 
gue“ žurnale „Journal de psychologie“ XXXIV an.--1937 — p. 
374—5. Paris, Alcan). 

Lyginant žmogaus ir antropoidžių bezdžionių psichinį gy- 
venimą, tiesiog bedugnę sudaro kalbos klausimas. Iš esmės kal- 
ba yra sąvokų, sprendimų, protavimo, bendrai sakant, minčių 
išreiškimas garsais ar gestais ar raštu. Net ir primityviausi žmo- 
nės kalbą vartoja. Gyvulių tarpe kalbos nėra; yra tik naturali 
visai negausi reakcija, kai patiria skausmo, pasitenkinimo, džiaug- 
smo ar tolygios apraiškos. Todėl visai teisingai yra pasakęs Pa- 
ryžiaus Sorbonos univ. prof. Henri Delacroix: „Naujieji tyrimai 
priėjo paradoksalinių išdavų; jie iškasė griovį, kuris skiria žmo- 
gų nuo aukštesniųjų gyvulių iš atžvilgio į kalbą“ (žurnale „Jour- 
nal de psychologie“ XXX an. 0 p. 1937. Paris). 

Kol buvo imama domėn, kalbant apie žmogų ir gyvulį, vien 
morfologiniai sumetimai, tol artėjo žmogus prie antropoidžių 
bezdžionių; bet kai pradėta svarstyti psichines apraiškas ir jomis 
paremtą veikimą socialinį, meninį, dorinį, religinį, ūkinį, tada 
paaiškėjo esminis skirtumas, tiesiog bedugnė: mažesnis ir silp- 
nesnis žmogus apvaldo ir panaudoja savo reikalams už save di- 
desnį ir galingesnį arklį, kupranugarį, dramblį. Visai teisingai 
skirtumą tarp žmogaus ir gyvulio pabrėžia garsus biologas Her- 
mann Muckermann: „Gili, neperžengiama praraja skiria visas 
šiandien gyvenančias žmonių rases, net ir primityviausias, kurias 
tik žinome, nuo visų ant žemės gyvenančių gyvulių, net nuo 
labiausiai specializuotų, vadinamųjų antropoidžių bezdžionių. Žmo- 
gui ir tik jam vienam nuolatos tenka būti dalyviu Dievo dova- 
nos, dvasinės sielos. Ji yra tas bendras dalykas, kuris visus 
žmones suartina ir ji juos iškelia ant visa, kas tik gyvena ant 
žemės“ (jo veikale „Grundriss der Rassenkunde“ 54—5 p. II 
Aufl. 1935. Paderborn, F. Schoningh). 


Turint prieš akis, kas buvo pasakyta apie rasių skirtumus, 
apie primityviųjų psichinį gyvenimą ir apie primityviųjų psichi- 
nio gyvenimo lyginimą su gyvulių psichiniu gyvenimu, aiškėja, 
kad rasistų teigimai sakytaisiais klausimais visai nesiderina su 
mokslo daviniais. 


B. Kraujas ir psichika. Rasistai, ypatingu būdu 
girdami šiauriečių (nordikų) rasę, visą jos jėgą ir veikimą pri- 
skiria kraujui. Kraujo grynumo palaikymas palaikąs rasės kilnu- 
mą ir gajumą; kraujo maišymas su kitomis rasėmis silpninąs 
šiauriečių rasę ir ją žeminąs. Tokią pažiūrą pareiškia ir patsai 
Adolf Hitler. Jisai rašo: „Kraujo maišymas ir tuo nulemiamas 
rasių lygmens kritimas yra vienatinė senųjų kultūrų žlugimo 
priežastis, kadangi žmonės išnyksta ne pralaimėdami karus, bet 
prarasdami tą atsparumo jėgą, kuri tik gryname kraujuje tegali 
būti“ (jo veikale „Mein Kampt“324 p. 1933, Mūnchen, Eher). 
Iš to pasakymo matyti, kad rasės jėga ir vertė slypi, rasistų ma- 
nymu, gryname kraujuje. 

Kad nacių rasistai visą rasės prasmę suveda į kraują ir kad 
nuo kraujo ar nuo kūno prigimties esą pareinanti žmogaus dva- 
sia su visu jos kultūriniu veikimu, matyti jau iš to, kad taip 
šią rasistų . pažiūrą suglaustą pateikia ir enciklopedinis veikalas 
„Der Grosse Herder“, kuriame be ko kita rašoma: „Rasės („krau- 
jo“) sąvoka dažnai kaip išraiška nesenai pradėto didžiai vertinti 
žinojimo apie dvasios ir net aukščiausio žmonių kultūrinio vei- 
kimo priklausomybę nuo kūno prigimties ir jos gyvybiškojo rit- 
mo“ (IV Aufl. Bd IX, 1428-—0 p. 1934 Freiburg i. Br.) 

Kraštutinių rasistų yra toks nusistatymas: nuo kraujo, ku- 
ris esąs rasės charakterio šaltinis, esą pareinančios visos žmo- 
gaus intelektinės ir moralinės savybės irgi kaip iš kokio pirmu- 
tinio šaltinio. 

Kritika. Sakydami, kad nuo kraujo pareinančios visos 
intelektinės įr moralinės žmogaus savybės, rasistai neparemia 
savo teigimų jokiais moksliniais daviniais. Be to, yra visai 
pozityvių  davinių, iš kurių aiškėja, kad rasistų teigimai yra 
klaidingi. 

Moksliškai nagrinėjant žmogų, tenka jame rasti dvejopos 
rūšies apraiškas, vienas fiziologines, kitas psichines. Nuodu- 
gniau išnagrinėjus psichines apraiškas, pastebima, kad kai kurios 
iš jų yra labiausiai nutolusios savo savybėms nuo fiziologinių 
apraiškų. Tai yra mąstymas ir norai. 

Medžiaginiais daiktais fizika vadina tokius, kurie pareina 
nuo erdvės ir laiko. Mąstymas ir norai nėra matuojami erdvėje: 
jie neturi nei ilgio, nei pločio, nei storio. Mąstymas ir norai 
nėra pagaunami juslėmis: neturi nei spalvų, nei garso, nei sko- 
nio, nei spaudimo, nei kitų juslinių savybių. Taip dalykams 
esant, visai pamatuotai sakome, kad mąstymas ir norai nėra ma- 
terialiniai veiksmai. 

Pasakymą apie mąstymo ir norų nematerialumą paremia 
dar ir tas faktas, kad mąstymo ir norų objektas, į kurį jie gali 
būti nukreipti, gali būti visai medžiaginis. Pav., galima mąstyti 
apie tiesą, teisybę, galima norėti dorybės, laimės; visi tie objek- 
tai nėra materialiniai. 

Nors mąstymas ir noras nėra materialiniai veiksmai, tačiau 
jų jėga ir galybė žmogui yrą daug didesnė, negu kuris fiziolo- 
ginis veiksmas. Pav., neteisingai patekęs į kalėjimą žmogus kar- 
tais paskelbia bado streiką, kad tuo iškovotų tam tikras teises. 
Ir savo nusistatyme ištesi. Vadinasi, dvasinis veiksmas nugali fizi- 
ologinį reikalą maitintis. Tokių pavyzdžių ir daugiau randame. 

Šitokių faktų akivaizdoje kaip galima teigti, kad nuo kraujo 
pareina intelektinės savybės? 

Ne tik fiziologinių ir intelektinių apraiškų išnagr inėjimas ro 
do jų esminį skirtumą, bet ir mokslininkų pasisakymas šiais 
klausimais tą patį pasako. Štai kaip fizikas prof. V. Čepinskis 
pasisako: „Pasirodo, kad psichiniai reiškiniai visatoje nėra me- 
džiaginių procesų epifenormenai, bet pasižymi bent tokiu pat 
savarankiškumu, kaip ir medžiaginiai procesai“ (straipsnyje 
„Mokslo krizė“ mėnraštyje „Židinyje“ XXVII t. 198 p. 1938, 
Kaunas). Iš šito pasakymo matyti, kad savo srities specialistas, 
tizikas, negali laikyti psichinių reiškinių—čia turima galvoje inte- 
lektines apraiškas — išdavomis iš fiziologinių apraiškų, kadangi 
intelektinėse apraiškose įmato visai kitokias savybes, kurios iš 
esmės skiriasi nuo fizologinių. 

Mąstymo ir norų apraiškoms nesant medžiaginėms, savai- 
me supantama, kad negalima ieškoti žmogaus smegenyse me- 
džiaginio taško, per kurį kaip ir jungtųsi fiziologinės apraiškos 
su intelektinėmis. Šiuo klausimu visai teisingai sako Washing- 
ton'o univ. psichologijos prof. Thomas Verner Moore, medicinos 
ir filosofijos daktaras, savo veikale „Conscrousness and the Ner- 
vous System“: „nervų sistemoje nėra vietos, kurioje mes galė- 
tume tikėtis rasti mentalinio gyvenimo centrinį tašką, į kurį vi- 
sos percepcijos turi būti nukreiptos ir iš kurio turėtų eiti viso- 

kia elgesio kontrolė“ (Citata imta iš filos. žurn. „The New Scho- 
lasticism“ vol. XII. p. 300. 1938, Washington, D. C.). Šisai prof. 
T. V. Moore'o pasakymas gana gerai nušviečia intelektinių veiks- 
mų prigimtį, neprieinamą erdviniam matavimui ar taško suradimui, 
Nors žmonėms, iš prigimties turintiems kūną ir psichiką, neleng- 
va tiksliai perprasti intelektinis veikimas, tačiau tas nepaneigia jo 
buvimo tikrumo. 

Koks yra be galo didelis skirtumas tarp fiziologinio veiki- 
mo ir intelektinio, gyviausiai galima įsitikrinti iš tokio mokslui 
gero žinomo dalyko. Visi astronomai gyveno ant žemės kamuo- 
lio tam tikrose vietose. Ten vyko ir visos jų fiziologinės funk- 
cijos. Niekas tuo neabejoja. Mat, kur yra medžiaga, ten ji ir 
veikia. Tuo tarpu žinome, kad astronomai tiksliai daug dalykų 
žinojo apie saulę: jos atstumą nuo žemės, jos didį, jos tempera- 
turą, jos protuberansus ir tt. Kaip jie galėjo sužinoti tokius da- 
lykus? Juk jie nebuvo priskridę prie saulės jai išmatuoti, jos tem- 
peratūrai nustatyti. Tačiau apie tas jos savybes žino. Iš to eina 
būtina išvada, kad astronomų intelektinis pažinimas yra erdvės 
nevaržomas; fiziologiniai gi veikimai vyksta erdvėje, jos matuoja- 
mi. Šitie skirtumai pirštu prikišamai rodo, kad fiziologiniai vyks- 
mai ir intelektiniai vyksmai yra iš esmės visai kitokios prigimties 
ir todėl jie negali būti laikomi iš esmės pareinamais nuo vienas 
kito. Štai kodėl tomistai psichologai žmogaus smegenų nelaiko 
organų žmogaus dvasiai, bet tik dabartinio veikimo sąlyga. Iš 
tikrųjų. Juk organas veikia tik ten, kur jisai yra, tuo tarpu mąs- 
tymas, kaip matėme, pažįsta saulės dydį, atstumą ir t.t. 

Platus ir nuodugnus žmogaus mąstymo ir norų išnagrinė- 
jimas veda į tai, kad žmogus yra verčiamas pripažinti, jog yra 
žmoguje mąstymo ir norų — tų dvasinių veiksmų — energijos 
centras, kurį ir vadiname dvasine siela. Ar ne tą patį tik kitais 
žodžiais pasako garsus fizikas prof. O. D. Chwolson, apie kurį 
vysk. Petras Pr. Būčys taip rašo: „Tą skirtumą, kurio nepaste- 
bėjo pedagogas Paulsen'as, regėjo fizikas O. D. Chwolson'as, 
buvęs Rusijos Mokslų Akademijos narys ir Peterburgo universi- 
teto profesorius... Taigi Chwolson'as neįtariamo gamtininko lū- 
pomis sako, kad žmoguje prie visų cheminių ir fizinių dalykų, 
dar viršaus šis tas. Chwolson'as tą pavadino Das Etwas, ką 
krikščionija vadina siela (žiūr. Das Problem der Wissenschaft 
und Religion. Braunschweig. Vieweg u. Sohn, 1925, p. 11 są)“ 
(str. „Nemarumas“ žurn. „Tiesos Kelias“ 1938 m. nr. 10 400 p. 
Kaunas). 


— 29 — | 


Pastaraisiais laikais yra įvykęs mokslininkuose persiorientavi- 
mas sielos klausimu jos naudai. Tą galime matyti iš Giessen'o univ. 
psichologijos prof. netomisto August'o Messer'o tokio pasakymo: 
„Visai atitiko tikrą »mokslą ir sąžiningumąs, jei kurį laiką sielos 
klausimas buvo išskirtas iš empirinio tyrimo ir pagal Friedrich'o 
Albert'o Lange's patarimą buvo sudaryta »psichologija be sielos“. 
Bet kadangi dabar rūpestingas sąmonės faktų persvarstymas pa- 
teisina pasąmonės hipotezę, net jos tiesiog reikalauja, turime tei- 
sės nebūti metafizikos nubauginami irgi mokslinėje psichologi- 
joje vėl sielai garbės vietą pripažinti“ (jo veik. „Psychologie“ V 
Aufl. 349 p. 1934, Leipzig, F. Meiner). 

Kaip matome, mokslinio pagrindo nėra rasistų pažiūrai pri- 
pažinti, kad, esą, kraujas nustatąs intelektines žmogaus savybes. 


IV. Rasizmas ir kosmos 


Turint galvoje, kas buvo pasakyta apie rasę, rasizmo kilmę 
ir jo santykius su psichologija, galima patį rasizmą nusakyti, ar- 
ba aptarti, kaip pažiūrą, pagal kurią rasė esanti pati didžiausia 
vertybė, nuo kurios esą pareinančios visos kitos vertybės. 

Vokiečių nacional-sociaizmas, arba nacizmas, yra žymiau- 
sias ir tipiškiausias rasizmo atstovas, nors, kitą vertus, reikia 
pažymėti, kad rasistai yra nevien nac. Jau anksčiau minėtas 
prof. G. Cogni daug toliau nueina, negu nac, bet jo teigimai 
jau pasidaro ne tik tipingi rasizmui, nes perdaug susižavi evo- 
liucionistiniu monizmu ir tuo slopina rasės idėjos reikšmę. 

Kosmos! reiškia pasaulį, kuriame randama tvarka, tikslas ir 
grožis. Tokio pasaulio buvimas kelia klausimą, kaip yra su pa- 
saulio atsiradimu: ar jisai pats susiformavo ar jį Dievas sukūrė 
ar kaip ten yra. 

Rasistų pažiūra į kosmą. Nac. aiškiai pasisako, 
kad jų programa sudaro pasaulėžiūrą. Dipl. inžin. Gottfried Fe- 
der parašė „Das Programm der N. S. D. A. P. und seine welt- 
anschaulichen Grundlagen“ (80 60 p. 187-as leid. 1938, Miin- 
chen, Eher). Patsai G. Feder pasisako, kad jo redaguojami lei- 
diniai išreiškia nac. partijos pažiūras. Štai jo pačio žodžiai 
„Adolf Hitler pavedė man leisti raštų seriją. Šitie sąsiuviniai su- 
daro oficialinius partijos raštus“ (G. Feder, op. c. 5 p.). Čia su- 
minėtoje knygutėje G. Feder rašo: „Nacionalsocializmas yra pa- 
saulėžiūra, kuri yra griežčiausioje opozicijoje dabartiniam kapita- 
lizmo pasauliui ir jo marksistiniams bei buržuaziniams palydo- 

vams“ (op. c. 60 pusl). Kadangi sakytiejį G. Feder'o "žodžiai 
yra oficialinis programos aiškinimas, tai jų svarumas yra pakan- 
kamai aiškus. Pati nac. partijos programa, sudaryta iš 25 straips- 
nių ir 1920 m. vasario 24 dieną priimta Mūnchene, yra laikoma 
visiškai pastovia ir nekeičiama. Sakytoje knygutėje rašoma: „Šita 
programa yra nekeičiama.. Šios programos pagrindai ir pagrin- 
dinės mintys negali būti pajudinamos“ (op. c. 18 p.). Visi šie 
pasakymai aiškiai nurodo, kad nacizmas yra, jų šalininkų nuo- 
mone, pasaulėžiūra. Kiekviena pasaulėžiūra, kaip žinoma, turi ap- 
imti visas svarbiąsias pasaulio ir gyvenimo problemas ir duoti į 
jas atsakymą. 

Patsai nac. vadas A. Hitler nedaug pasisako kosmo klau 
simu. Kalbėdamas apie Vokietiją, A. Hitler mini misiją, kurią 
Vokietijai esąs skyręs visatos Kūrėjas („Schėpier des Univer- 
sums“. Žiūr. „Mein Kampf“ 234 p.) Kaip matome, čia išsi- 
reikšta taip, kaip ir kiekvienas krikščionis galėtų sakyti, nes vi- 
satos Kūrėjas yra, aišku, skirtingas nuo pačios visatos, ar pasaulio. 

Visai kitaip šiuo klausimu išsitaria nac., kurie save laiko 
uoliausiais A. Hitler'io gerbėjais. Į jųjų tarpą, be abejo, priklau- 
so gen. H. Goering ir Hitlerio jaunimui vadovauti skirtas vadas 
Baldur von Schirach. (Gen. H. Goering'o organas Essen'e „Na- 
tionalzeitung“ 1937. II. 31 rašė: „Koniesinių organizacijų nepri- 
leidimas į Hitlerio Jaunimo organizaciją reiškia, kad valstybė atei- 
tyje bus palaikoma kartos, kuri, kaip ir Fūhreris, nebus susieta 
su jokia konfesija nei su jokia žmonių klase, tik vien su Vokie- 
tija ir kuri bus gaivinama vienatinio tikėjimo, formuluoto Baldur 
von Schirach'o žodžiais: »Kas tarnauja Fiūhreriui Adolfui Hitle- 
riui, tas tarnauja Vokietijai; kas tarnauja Vokietijai, tas tarnauja 
Dievui« (Cit. „L'Osservatore Romano“ Nr. 70 iš 1937. IV. 5/6 d. 
Vatikano). Čia, kaip matome, yra visiškas suplakimas į vieną: 
A. Hitlerio, Vokietijos ir Dievo. Šis suplakimas nėra koks at- 
sitiktinis, bet kaip pasakyta, formuluotas į vienatinį tikėjimą, ku- 
rio bus pamokomas visas jaunimas. Tokiu būdu, čia turime na- 
cistų pareikštą visiškai panteistišką pažiūrą. Tiesa, ji skiriasi nuo 
jau minėtojo pačio A. Hitlerio pasakymo apie visatos kūrėją, bet 
tikrieji gyvenimo faktai rodo, kad nac. jau nuėjo savo plė- 
totėje ir išvadose toliau, negu pats A. Hitleris buvo nustatęs 
savo veikalu „Mein Kampi“. Ir tas darosi visai suprantama, nes, 
atsistojus ant slidaus kelio, tenka slįsti toliau. 

Daug aiškiau ir išsamiau, negu nac. rasistai, pasisako ita- 
las prof. G. Cogni savo veikale „II rasizmo“ (1937, Milano) ra- 

sės ir kosmo klausimu. G. Cogni teigia, kad nuo rasės, tiks- 
liau sakant nuo kraujo, kuris yra jo laikomas aukščiausia verty- 
be, pareina visos kitos vertybės, kaip antai medžiaginės, intelek- 
tinės, dorinės, religinės. Pagal G. Cogni'o pažiūrą, medžiaga 
bendroje pasaulio plėtotėje pakylanti iki dvasios, dvasia gi įsikū- 
nijanti medžiagoje, tuo būdu nėsą skirtumo tarp medžiagos ir 
dvasios, siela be kūno esanti nesuprantama įr vien tuščias žodis. 
Pagaliau, G. Cogni'o pasakymu, Dievas susiliejąs su žmogumi, gam- 
ta ir visu pasauliu. Trumpai tariant, G. Codni'o pažiūra yra gry- 
nas evoliucionistinis monizmas (Cfr. žurnalą „Documentation 
Catholigue“ t. XXXVIII, p. 56, Paris, Bonne Presse, 1937). 

Be to, G. Cogni teigia, kad aktyvi medžiaga ypatingu bū- 
du pasireiškia drąsiuose, išdidžiuose germanuose šiauriečiuose, 
kurių rasė yra skirta vadovauti, kad šventųjų gyvenimas menki- 
nąs rasę ir kraują, kad gimtoji nuodėmė neturinti prasmės, kad 
religija esanti nereikalinga, kad Jėzus nekentėjęs, kad visą galų 
gale reikią vertinti pagal fizinę jėgą, medžiaginį pasisekimą ir lai- 
mėjimą fizinėje gyvenimo kovoje. 

Atbaigtas rasistų nusistatymas kosmo klausimu taip galima 
nusakyti: tėra kosmos, arba pasaulis, vienatinė gyva būtybė; vi- 
si daiktai, drauge ir žmogus, tėra įvairios tormos, kuriomis am- 
žių bėgyje pasireiškia sakytoji būtybė. 

Kritika. Nac. G. Feder jau minėtoje knygutėje, išdės- 
tęs nac. partijos programą ir ją paaiškinęs, pareiškia, kad na- 
cionalsocializmas yra pasaulėžiūra. Įsiskaičius į sakytąją knygutę, 
ten terandama paprasta partijos programa (jos viso 25 straips- 
niai) su kai kuriais savotiškais nusistatymais, liečiančiais valsty- 
bės gyvavimą ir kai kuriuos pasaulėžiūros klausimus. 

A. Hitlerio veikalas „Mein Kampi“ irgi svarsto tik valsty- 
binius, tautinius ir visuomeninius klausimus. Ištisos pasaulėžiū- 
ros dalykų ten nėra. 

A. Rosenberg'o veikalas „Der Mythus des XX Jahrhunderts“ 
buvo oticialinių Vokietijos sluoksnių paskelbtas kaip privalus A. 
Rosenbergo dalykas. 

Kai moksliškai vartojame pasaulėžiūros terminą, tai juo su- 
prantame žinijos sistemą, sudarytą iš gamtamokslio, filosofijos 
ir religijos mokslų sintezės. Jei kuris iš tų mokslų nėra svars- 
tytas, jo išdavos nepanaudotos, tada yra rimto pagrindo prikišti, 
kad pasaulėžiūra yra ydingai sudaryta, kad ji nekritiška, nepilna, 

Akivaizdoje fakto, kad nei nac. programa, nei „Mein Kampit“ 
nenagrinėja tikrųjų pasaulėžiūros klausimų, yra keistas dalykas 

girdėti nac. sakant, kad nacizmas esąs pasaulėžiūra, Oficiali- 
niuose raštuose nėra tų elementų, kurie galėtų sudaryti pasau- 
lėžiūrą. Politinės partijos programą laikyti pasaulėžiūra reiškia 
nesuprasti, kas yra pasaulėžiūra ir ją profanuoti. Jei praktiškame 
nac. veikime vykdomą tam tikra pasaulėžiūra, tai tenka tik ap- 
gailestauti, kad ji, anoniminė, įsibrauna į nac. veikimą ir tuo 
daugiau diskredituoja patį nac., kuris pagal savo politinę pro- 
gramą ir „Mein Kampt“ neremia sakytojo veikimo. 

Svarstant keno nors nusistatymą kosmo klausimu, tenka 
paliesti tris dalykus: gyvybės klausimą, dvasios klausimą, Dievo 
klausimą. 

Rasizmas, priskirdamas aukščiausią vertę rasei bei kraujui, 
nuo kurio pareinančios visos kitos vertės, parodo savo nusista- 
tymą esant visiškai materialistišką, nes svarbiausią vertybę mato 
medžiagoje, kraujuje. Visai teisingai tą dalyką nušviečia Dr. P, 
Otmar Scheiwiller sakydamas: „Rasizmas yra aiškus materializ- 
mas. Jisai laikosi biologinio valstybės supratimo, kuris tik bio- 
loginiam „pagrindui“, t.y. kraujui ir rasei, priskiria realybę ir 
dvasiškai-doriškąjį pristatymą (Ueberbau), dorą, religiją ir dvasi- 
nio gyvenimo apraiškų visumą laiko grynais biologiškai-gamtinio 
gyvenimo refleksais. Išvidinis sąryšis su komunistiškai-bolševis- 
tiškąja etika yra apčiuopiamas“ (Cfr. žurn. „Schweizerische Rund- 
schau“ 38 Jahrg. 680 p. 1938/39, Einsiedeln, Benziger). 

Materialistiška rasistų pažiūra, nuoseklumo vedama, turi pri- 
pažinti vien tik medžiagą ir neigti gyvybinių ar dvasinių apraiš- 
kų buvimą ar jų skirtumą nuo materialinių apraiškų. Be to, ma- 
terialistinė pažiūra pripažįsta vien mechaniškąjį priežastingumą ir 
neigia bet kokį tikslingumą, arba teleologiškumą. 

Įdomu, kaip žiūri modernieji gamtininkai į šiuos klausimus? 

Berlino univ. prof. fizikas, Nobelio premijos laureatas, Max 
Planck gamtos tikslingumo klausimu taip pasisako: „Mes čia no- 
rime tik konstatuoti, kad teoretinės fizikos tyrimas savo istori- 
nėje plėtotėje ryškiai privedė prie formulavimo tokio fizinio prie- 
žastingumo, kuris turi aiškų teleologinį charakrerį“ (jo veik. Re- 
ligion und Naturwissenschaft“ II Aufl. 26—27 p. 1938, Leipzig, 
Barth). Toks pasakymas apie tikslingumą gamtoje naikina me- 
chanistiškąjį bei materiališkąjį aiškinimą. 

Kai įmame nagrinėti gyvybės apraiškas augaluose, gyvuliuo- 
se, žmonėse, tai pastebime vieną, nepaprastai nuostabų dalyką, 
būtent, kad gyvos būtybės laikosi maždaug tam tikro tipo augi- 
mo atžvilgiu. Žiūrėkime faktų. Miške daug beržų, kiekvienam 

pakanka maisto. Kiekvienas suauga iki tam tikro dydžio. Neto- 
liese pieva. „Ten stūkso vienas beržas. Jo ūgis ne didesnis už 
anuos miške, bet dar mažesnis. Ko jam trūksta, kad galėtų už- 
augti milžinų — pusės kilometro aukščio? Maisto yra daugiau 
negu reikia. Panašiai su gyvuliu, su žmogumi: visur išlaikomas 
tam tikras ūgio tipas. Kas per priežastis ūgio tipo išlaikymo? 
Materializmas su visu gamtos mechanizmu bus bejėgis tokius 
faktus išaiškinti, nes gerai žinomą, kad fizikos ir chemijos dės- 
niai veiks vienodai ir be pertraukos, kol bus reikiamos medžia- 
gos. Pav., išpilkime parako juostelę nuo Marijampolės iki Kau- 
no ir uždegkime ties Marijampole. Degimas eis visa juostele iki 
Kauno. Pusiaukelyje nesustos, tipo nesudarys, bet degimas eis, 
kol bus dezimui medžiagos. Čia, vadinasi, pasireiškia veiksmas 
pagal visai kitokį principą, negu beržo augimas pievoje, kurioje 
buvo pakankamai maisto ir kurioje medis turėjo visas reikiamas 
sąlygas, kad, proporcingai didindamas visas savo dalis, galėtų už- 
augti milžinu. Šie faktai, kad ir populiaria forma išreikšti slepia 
savyje visa, kas reikalinga mechanistinei pasaulėžiūrai sugriauti. 

Bet ką sako biologai gyvybės klausimu? 

Bioenergetikos laboratorijos direktorius J. Lefėvre, apie 50 
metų profesoriavęs, jau 1911 m. išleidęs stambų veikalą „Cha- 
leur animale er Bio-ėnergėtigue“ (1107 psl.) pereitais metais išlei- 
do kitą ir stambų veikalą — 1048 psl. — „Manuel critigue de 
Biologie“ (Paris, Masson). Šitame veikalę prof. J. Lefėvre, nagri- 
nėdamas gyvybės klausimą, sako: „1928 m. savo sraipsnje »Dvi 
gyvybės koncepcijos: monistinė ir dualistinės, įdėtame žurnale 
„Scientia“, prof. Cuėnot rašo: „Gyvybė yra transcendenti įnerti- 
nei medžiagai. Jei gyvybė, kaip materialinė substancija, pareina 
nuo medžiagos, tai ji, kaip pati gyvybė, nuo medžiagos pareiti 
negali; gyvybė yra savyje nuo medžiagos skirtingas principas“ 
(op. cit. 36 psl). Sią garsaus biologijos prof. L. Cuėnot'o (Nan- 
cy) pažiūrą prof. J. Lefėvre visai remia. 

Kitoje sakytojo veikalo vietoje prof. J. Lefėvre, „kritikuoda- 
mas materialistinį monizmą ir nurodydamas jo nesugebėjimą iš- 
aiškinti meno dalykų atsiradimą, sako taip: „Kas liečia monizmą 
(vienatinę gamtą), tas reiškia pripažinti, kad akmuo, marmuras, 
metalas gali, vien gamtos jėgomis sukurti Paryžiaus Katedrą, Mi- 
loso Venerą ar tobulą garo mašiną! — Eikime pro šalį..“ (op. 
cit. 37 p.) Sis pasakymas gana trumpas, bet vaizdžiai sumini 
faktus, prieš kuriuos materialistinė pažiūra turi kapituliuoti. 

Svarstydamas pasaulio formavimąsi, kaip iš ūkų susidaro 
žvaigždės, žinoma, per milžiniškus laikotarpius, konstatuodamas. 
iš vieno šono, medžiagos inertiškumą ir iš kito šono, judesių 
centrų susidarymą, prof. J. Lefėvre pareiškia, kad judesių atsira- 
dimas būtinai reikalauja jėgos, kuri yra viršesnė už medžiagos 
jėgas. Jisai sako: „Jie (— judesių centrai. Iš konteksto. M. R.) 
tad yra išdava jėgos, viršesnės už medžiagą. Čia nėra jokia tuš- 
čia hipotezė, bet induktyvus pažinimas“ (op. cit. 9 psl.). 

Ne tik judesio atsiradimas pasaulyje, bet ir pasaulio tikslin- 
gumas ir tvarka yra tokie milžiniški faktai, kurie reikalauja atitin- 
kamo išaiškinimo ir priežasties. Tokia priežastimi negali būti ak- 
las atsitikimas, Sakyti, kad milžiniškojo pasaulio atsiradimas ir 
jo tikslingas palaikymas per ilgiausius laikotarpius esąs aklo at- 
sitikimo padaras, yra tikras nonsensas, kurio joks kritiškas pro- 
tas negali pripažinti nei jokia galimybių teorija išaiškinti. Tai 
būtų viso mokslo ir jo dėsnių paneigimas. Iš tikrųjų. Atsitik- 
tinumas lengviau pripažįstamas ten, kur įvykis pareina nuo vie- 
nos sąlygos. Kur sąlygų daugiau, ten atsitiktinumas mažesnis. 
Bendrai galima sakyti, kad atsitiktinumo šansai yra atvirkščiai 
proporcingi sąlygų skaičiuj. Kadangi pasaulio atsiradimui ir jo 
nuolatiniai palaikymui prie jo visos plėtotės ir pasikeitimų yra 
sąlygų skaičius be galo didelis, tiesiog prilygsta begalybei, tai 
atsitiktinumo šansai yra be galo maži, tiesiog prilygsta negali- 
mybei. Jeigu kas tačiau išdrįstų ir šiuo atveju pripažinti atsi- 
tiktinumą, tai būdamas nuoseklus, turėtų pripažinti atsitiktinumą 
ir kituose dalykuose, kur sąlygų skaičius mažas, o atsitiktinumo 
šansai dideli. Todėl gamtamokslyje, kur gamtininkas kurią ap- 
raišką aiškins tuo ar kitu gamtos dėsniu, atsitiktinumo šalinin- 
kas vėl pakiš atsitiktinumą, kuris šiuo atveju, prie neskaitlingų 
sąlygų, yra galimesnis, negu pasaulio atsiradimo ar jo plėtotės 
aiškinime. Tuo būdu matome, kad atsitiktinumo pripažinimas 
pasaulio atsiradimui aiškinti tikrai paneigia mokslų dėsnius ir 
todėl negali būti pripažintas. 

Gamtininkas mato pasaulio tikslingumą ir tvarką, gerai sų- 
pranta, kad tikslingumą ir tvarką gali sudaryti tiktajį protinga bū- 
tybė, todėl ir nenuostabu, kad pasisako už ją. Štai minėtasis 
fizikas Max Planck rašo: „Tikrai gausingos gamtos mokslų ty- 
rimų išdavos įteįsina mus daryti išvadas, kad mes nuolatiniu dar- 
bu bent vis artinamės prie nepasiekiamo tikslo ir stipriname mū- 
sų viltį, nuolatos gilindami mūsų įžvelgimą į visagalį protą, kuris 
tvarko gamtą“ (jo op. cit. 27-8 psl.). 

Pasaulio buvimas, jo judesiai, tikslingumas, tvarka yra spe- 
cialinis filosofijos, būtent teodicėjos, objektas. Filosofija prieina 
išvadą, kad yra pasaulio Kūrėjas Dievas, kad, vadinasi, pasaulis 
savo buvimo ar vyksmo neišaiškina, kad jame nėra tam reikia- 
mų jėgų ar savybių. Iš to eina būtiną išvada, kad Dievas te- 
gali būti kitokios prigimties, negu pasaulis. Jeigu būtų iš esmės 
tokios pat prigimties kaip pasaulis, tai turėtų vėl kilti tolygus 
klausimas, kaip ir apie pasaulį. Taip eiti į be galo ilgą seriją ne- 
įmanoma, nes toks ėjimas nieko neišaiškina, todėl ir yra bergž- 
džias darbas. 

Pripažinus Dievą kaip pasaulio priežastį, tuo pačiu nusta- 
tomas pagrindas, iš kurio nuosekliai galima išvesti Dievo pri- 
gimtį arba savybes. Dievo sukurtojo pasaulio milžiniškumas įro- 
do Dievo visagalybę. Pasaulio tikslingumas ir tvarka įrodo Die- 
vo išmintį. Dievo išminties ir visagalybės buvimo konkretus 
įrodymas, kuriant pasaulį, nemažiau byloja už tai, kad Dievuje yra 
ir valia. Proto ir valios buvimas įrodo, kad Dievas yra asmuo, 
vadinasi, atskiras nuo pasaulio — sąmoningas. Tik su šitokiomis 
savybėmis bei tokia prigimtimi Dievas tegali būti pasaulio prie- 
žastis, Kūrėjas. 

Kaip aukščiau matėme, yra rasistų, kurie Dievą ir pasaulį 
laiko išvien. Vadinasi, jie laikosi panteistinės pažiūros. Juos 
galima vadinti ir monistais, kadangi tik vieną principą pasaulio 
struktūroje pripažįsta, būtent, medžiagą. Ar panteistinė pažiūra 
derinasi su gamtos mokslų nuostatais, su kritiškojo proto reika- 
lavimais? Jokiu būdu. 

Panteistai teigia, kad viena tėra viso būtybė, kuri drauge 
vadinama pasaulis ir Dievas. Argi taip yra? 

Visi gamtos mokslų teigimai yra už tai, kad pasaulis yra 
tik sutelktinė sąvoka begaliai atskirų būtybių. Tą patvirtina kiek- 
vienas atskiras gamtos mokslas. Kiekvienam chemikui fosforo 
gabalas įr sidabro gabalas yra du atskiri kūnai. Kiekvienam bo- 
tanikui tain tikras beržas ir tam tikra eglė yra du atskiri kūnai. 
Taip yra kiekviename gamtos moksle. 

Ne kitaip yra žiūrima ir kituose, ne gamtos, moksluose. 
Kiekvienas istorikas laiko Julių Cezarį ir Napoleoną dviem atski- 
romis būtybėmis. Lietuvos istorikas laiko Gediminą kita būtybe, 
negu Vytautą Didįjį. 

Nėra reikalo ir prasmės dauginti pavyzdžius, kurių reikšmė 
yra aiški, kaip dienos šviesa, kad pasaulyje yra ne viena būtybė. 
Visi gamtos mokslai su visais istorijos bei jai tolygiais mokslais 


iš esmės paneigia panteizmo teigimą apie vienų vieną būtybę 
pasaulyje. 

Filosofijos mokslų šaka-etika, nagrinėja klausimus, kas yra 
dora nedora, teisinga neteisinga, kilnu žema. Ir visa žmonijos 
praeitis ir dabartis skiria gerą nuo negero, pasiaukojimą nuo iš- 
davimo. Panteizmo pažiūromis visi tie dalykai ir skirstymai ne- 
turi nei mažiausios prasmės, nes Judos išdavimas ir Kristaus 
pasiaukojimas, tėvynės meilė ir tėvynės išdavimas, mokstininko 
kūryba ir girtuoklio blevizgos, šventojo susidrausminimas ir pa- 
leistuvio palaidumas yra, anot panteizmo, tos pačios ir vienatinės 
būtybės veiksmai. Etinis žmonijos supratimas negali su tuo sutikti. 

Kiekvienas organizmas yra vienetas. Organizmo organai 
veikia sutartinai su viso organizmo gerove; vadinasi, organizme 
yra veiksmų harmonija. Panteistai pasaulį laiko viena gyva bū- 
tybe. Gyvoje būtybėje tuo pačiu laiku ir atžvilgiu negali būti 
prieštaraujančių veiksmų: viską virškinti ir nieko nevirškinti, daug 
alsuoti ir nieko nealsuoti, daug matyti ir nieko nematyti, daug 
norėti ir nieko nenorėti vis tuo pačiu laiku ir atžvilgiu. Tačiau 
pasaulyje konstatuojame aibes prieštaraujančių veiksmų. Tai įro- 
dymas, kad pasaulyje yra ne viena, bet daug atskirų būtybių. 

Jeigu, anot panteizmo, pasaulis ir Dievas yra viena gyva 
būtybė, tai toje būtybėję turi pasireikšti ir sąmonė. Mes žmo- 
nės turime sąmonę, tas nesudaro jokios abejonės. Ką gi mums 
sąmonė liudija? Ar mums sąmonė liudija, kad mes nesame at- 
skiros būtybės? Priešingai, ji mums liudija, kad kiekvienas iš 
mūsų yra atskira būtybė, kad pasaulyje yra daug būtybių. Ji 
nieko mums neliudija, kad mes būtume Dievo prigimties ar są- 
monės dalininkai. 

Kaip matome, panteizmo teigimai prieštarauja gamtos moks- 
lams, istorijai, etikai, psichologijai. Panteistinis Dievo ir pasau- 
lio supratimas pasaulio problemos neišaiškiną. 

Supratimas apie Dievą, kurį numato gamtos tyrimai ir pla- 
čiau atskleidžia filosofija, yra dar papildomas religijos mokslo, 
krikščionybės, katalikybės. Katalikybė pasinaudodama mokslo 
metodais, būtent, istorijos mokslų metodais ir protautiniu meto- 
du, teigia kad yra duotas Dievo apreiškimas, kuris papildo mū- 
sų žiniją svarbiausiais ir opiausiais pasaulėžiūros ir gyvenimožiū- 
ros klausimais. Iš Dievo apreiškimo katalikybė pateikia nemaža 
žinių ir apie patį Dievą, tokių žinių, kurios papildo mūsų gam- 
tinį ir filosofinį supratimą apie Dievą. 

Yra sutartinums tarp religijos ir gamtos Dievo klausimu. 
Katalikai teologai visi yra tokios nuomonės. Paklausykime, ką 
rašo didis gamtininkas prof. Max Planck: „Susitinka religija ir 
gamtos mokslai pasaulį valdančios jėgos buvimo ir esmės klau- 
simu... Jie (=—religija ir gamtos mokslai... Iš konteksto. M, R.), 
kaip matėme, neprieštarauja tarp savęs, bet sutinka tame, kad, 
visų pirma, egzistuoja nuo žmogaus nepriklausoma protinga pa- 
saulio tvarka ir, antra, kad visos tvarkos esmė niekuomet negali 
būti pažinta tiesioginiu būdu.. Tad nėra kliūčių pasaulio tvarką, 
pagal gamtos mokslus, ir Dievą, pagal religiją, tarp savęs identi- 
fikuoti“ (op. cit. 28 —9 psl). Kai prof. M. Planck mini, kad pa- 
saulio tvarkos (—Dievo. M. R.) esmė negali būti pažinta tiesiogi- 
niu būdu, vadinasi, intuityviai, tai toks pasakymas visai teisingas, 
nes Dievo buvimas yra ir filosotų įrodomas sudėtingu protavi- 
mu, atremtu į pažintus gamtos dalykus. 

Minėtąjį savo pasakymą fizikas Max Planck dar papildo to- 
kiu išsireiškimu: „Kur tik ir kaip toli pažvelgtume, tarp religijos 
ir gamtos mokslų niekur nerandame prieštaravimo, bet tiesiog 
visišką sutarimą nulemiančiais klausimais. Religija ir gamtos 
mokslai niekur vienas kito nešalina, kaip tą tiki ar to bijosi šian- 
dien kai kurie, bet jie vienas kitą papildo arba sudaro sąlygą 
(„bedingen“. Tekste, M. R.). Dargi tiesioginį įrodymą religijos ir 
gamtos mokslų suderinamumo net pagrindingai-kritiškame svars- 
tyme sudaro istorinis faktas, kad net didžiausi visų laikų gamti- 
ninkai, vyrai kaip Kepler, Newton, Leibniz, buvo persunkti gi- 
laus religingumo“ (op. cit. 31 psl.), 

Apie didžiųjų gamtininkų religingumą yra daug literatūros. 
Čia keletą suminiu: 1) K. A. Kneller: Das Christentum und die 
Vertreter der neueren Naturwissenschaft, IV Aufl. 523 p. 1912 
Freiburg i. Br. Herder; 2) A. G. Tabrum: religioznyja vierova- 
nija sovriemiennych učionych, II leid. 153 p. 1912, Maskva; 3) prof 
VI. Šilkarskis: Ateizmas ir mokslas, 30 p. 1920, Kaunas, 

Dar aiškiau gamtininkų santykį su religija nusako geologas 
prof. Louis de Launay, Prancūzų Akademijos narys, savo veika- 
le „L'Eglise et la Science“ minėdamas anketos rezultatus, ku- 
riuos paskelbė R. de Flers 1928 m. įvardijimu: „Le senti ment 
religieux et la science“ (Paris, Spes). Prof. L. de Launay rašo; 
„Iš 72 paskelbtų atsakymų beveik trečdalis aiškiai pasisako ka- 
talikais. Tiktai du ar trys parodė jų priešingumą dogmoms ir 
visi, galima sakyti, sutartinai teigė, kad religinis jausmas nerodė 

jokio nesuderinamumo su gamtos mokslais“ (op. cit. 146 p. 1936, 
Paris, B. Grasset). 

Kitoje sakytojo veikalo vietoje prof. L. de Launay rašo: 
„Būtų sunku teigti, kad dabartyje kuris nors mokslininkas būtų 
kada nors paraližuojamas savo tyrimuose dėliai savo priklauso- 
mybės katalikybei“ (op. cit. XII p.). 

Pagaliau, patsai faktas, kad 1936 m. Pijaus XI įkurtajai Pon- 
tifikalinei Mokslų Akademijai priklauso 70 garsių pasaulio gam- 
tininkų, pakankamai įrodo, kad gamtininkui nėra mokslinių kliū- 
čių būti religingų žmogumi. 

Turint galvoje čia suminėtus dalykus, darosi visai aišku, 
kad rasistų materializmas ar panteizmas neturi jokio mokslinio 
pagrindo. 

Nieko gera rasistams 4 la G. Cogni nelemia panaudojimas 
evoliucionistinės minties. Dabar evoliucijos klausimas visai ki- 
taip atrodo, negu Ch. Darwin'o laikais, nors dar daug kas gy- 
vena jau nusileidusios didybės laikų dvasia. Bioenergetikas prof. 
J. Lefėvre sumini garsių biologų veikalus: a) J. Grassef'o „Le 
dogme transtormiste et la philosophie“ 19018 m.,, b) M. Caulle- 
ry „Histoire des sciences biologigues“ 1925 m., c) L. Vialleton'o | 
„L'Origine des ėtres vivants. L'illusion transformiste“ 1930 m.,, 
d) E. Guyėnot'o „La variation et Vėvolution“ 1930 m. Ten at- 
randame įdomios transftormizmo kritikos ir pasakymų. Didelio 
transtormisto A. Giard'o buvęs mokinys Sorbonos prof. M. Caul- 
lery rašo evoliucijos klausimu: „nei vienas, nei kitas iš didžiųjų 
siūlytų sprendimų, lamarkizmas ir darvinizmas, negali būti pripa- 
žintas, kaip patenkinamas“ (J. Lefėvre, op. c. 35—6 p.). Panašiai 
ir biologas prof. E. Guyčnot, suminėjęs Lamarck'o ir Darwin'o 
nurodytus veiksnius organizmų variacijoms, pareiškia, kad tokios 
variacijos liečia vien kūną, o ne užuomazgas, todėl negali jos bū- 
ti paveldėtos ir tokiu būdu „atima bet kokią galimybę transfor- 
mistinei gyvojo pasaulio evoliucijai“ (J. Lefėvre, op. cit. 38 p.). 
Pagaliau ir pats J. Lefėvrė nuo savęs priduria, kad geologiniame 
Devono periode buvo tokių galingų žuvų, kokių vėliau nebuvo; 
kad mesozoinėje eroje buvo milžinų roplių, kokių vėliau kaino- 
zoinėje eroje nebebuvo. Taigi čia atžanga, o ne evoliucija (Cfr. 
J. Lefėvre, op. cit. 41 p.). 


V. Rasizmas ir etika 


Rasistai, laikydami rasę aukščiausia vertybe, jau tuo pačiu 
kiek pasisako etikos klausimais, būtent, etikos pagrindais. Mums 

čia ir rūpi panagrinėti rasistų etikos pagrindus, tik kai kur teks 
paliesti atskirą vieną kitą etikos klausimą. 

Rasizmo etikos pagrindai. Nacionalsocialistai, ar- 
ba nac, teigia, kad jų pažiūros sudaro ištisą pasaulėžiūrą. Ži- 
noma, tokiu atveju ten turėtų būti ir etikos pagrindai, vienaip 
ar kitaip nusakyti. Iš tikrųjų. Tokį nusakymą jau randame pa- 
čioje nac. partijos programoje. Ten randame štai kokį pasaky- 
mą (24 str.): „Laisvės mes reikalaujame visoms religinėms kon- 
fesijoms valstybėje, jei jos nesudaro valstybės buvimui pavojaus 
arba nenusižengia germaniškos rasės doros papročiams ir jaus- 
mui. Partija, kaip tokia, laikosi pozityvios krikščionybės požiū- 
rio, nesusirišdama su jokia konfesija. Partija kovoja prieš žy- 
diškai-materialistiškąją dvasią viduje ir už partijos ir yra įsitikri- 
tokiu pagrindu: visuomenės gerovė prieš asmens gerovę“ (G. Fe- 
der: Das Programm der N. S. D. A. P. und seine weltanschau- 
lichen Grundgedanken 18 p.). Vadinasi, čia randame svarbius 
pasisakymus, kad esanti germaniškos rasės dora, kad nac. po- 
zityvios krikščionybės požiūris esąs nekoniesinis, kad nac. ko- 
voją prieš materialistiškąją dvasią, kad visuomenės gerovė turinti 
imti viršų ant asmens gerovės. 

Partijos principinis nusistatymas bandomas įgyvendinti. Vie- 
nas iš Hitlerio jaunimo vadų Helmut Stellrecht, visai artimas pa- 
čio jaunimo vyriausio vado Baldur von Schirach'o bendradarbis, 
parašė knygą „Glauben und Handeln“ (tikėjimas ir veikimas), 
kuri yra laikoma nacionalsocialistiškos etikos vadovėliu. Čia ran- 
damas tokis pasakymas: „Žmogus vokietis sau nustatė su na- 
cionalsocializmu naują įstatymą. Balsas kraujo, kuris turi savyje 
elementarines amžinai galiojančios vokiškos prigimties jėgas ir 
kuris saugo ir išlaiko absoliučias dieviškąsias vertybes, padarė, 
kad tauta ir rasė iš naujo patapo savęs sąmoningi. Iš šito fakto 
kilo nauji moralinių postuliatų aiškinimai“ (Imta iš UOsservatore 
Romano“ N. 257 iš 1938, XI. 5). Kaip matome, nac. etikos va- 
dovėlis moko, kad kraujas laiko savyje dieviškąsias vertybes, kad 
iš čia einąs naujas etikos principų aiškinimas, kad tokį naują įsta- 
tymą davęs nacionalsocializmas. 

Kraštutinio rasizmo mintį etikos pagrindų klausimu galima 
taip nusakyti: visomis priemonėmis reikia palaikyti ir kultivuoti 
rasės pajėgumą ir kraujo grynumą; visa, kas šitiems tikslams 
tarnauja, yra leista ir dora, 

Kritika. Rasistai, laikydami rasę aukščiausia vertybe, tuo 
pačiu etiką daro iš esmės priklausomą nuo rasės. Vadinasi. 
rasės gerovę pasistato sau lyg tikslu ir visas priemones, 
vedančias į tikslą, laiko doromis. Čia pastebimas visiškas pana- 
šumas su komunistų metodu. Komunistai dorą atremia į prole- 
tariato klasių kovos interesus. Pasiklausykime ką sako kovojan- 
čios bedievybės Rusijoje vadas Em. Jaroslavski, straipsnyje „Le- 
ninizmas prieš religiją“. Ten skaitome: „Mūsų dora išvedama iš 
proletariato klasių kovos interesų. Mes sakome: dora yra tas, 
kas tarnauja senosios eksploatatorių visuomenės sunaikinimui ir 
suvienijimui visų besidarbuojančių proletariatui, kuriančiam naują 
komunistų visuomenę“ (Jenišerlov'o redag. knygoje „Voinstvujuš- 
čėjė biezbožije v S.S.S.R. za 15 liet“ 1932, Moskva, 13 pusl.). 
Kaip komunistuose, taip rasistuose tas pat apriorinis metodas: 
be pakankamų įrodymų sugalvotas vyriausias tikslas ir nuo jo 
jau padaromos priklausomos visos priemonės, ypač jų vertybė. 
Kritiškame išnagrinėjime neatrodo nei rasių grynumas, nei klasių 
kova jokiomis vyriausiomis vertybėmis, nuo kurių turėtų pareiti 
gyvenimo prasmė ar kitos gyvenimo vertybės. Tiek rasių grynu- 
mas, tiek klasių kova yra paprastos eilinės gyvenimo apraiškos, 
kurios pačios turi būti saistomos gyvenimo prasmės ar pasau- 
lėžiūros bei gyvenimožiūros principų. 

Kaip svarbus yra dalykas pasaulėžiūra, taip lygiai svarbus 
dalykas gyvenimožiūra, kuri nustato gyvenimo prasmę ir jo 
pagrindinius principus. 

Gyvenimožiūrai sudaryti gerai patarnauja induktyvus me- 
todas, kuris ima į pagrindą ne apriorines fantastiškas svajones, 
bet gyvąją gyvenimo tikrovę, ją stebi, analizuoja, ieško dėsnių, 
suranda principus ir, galų gale, sudaro sistemą. 

Pasaulio santvarkos tikrovėje žmogaus padėtis yra tokia, 
kad randamas tvirtas pagrindas tiek įvairiuose moksluose, tiek 
žmogaus proto kritiškame nagrinėjime nustatyti būties tokiam 
laipsniavimui, einant iš apačios į viršų: negyvoji gamta, augalai, 
gyvuliai, žmogus, Dievas. Tokį laipsniavimą remia gamtos mok- 
slai ir filosofija. Negyvąją gamtą valdo fizikos ir chemijos dėsniai, 
augaluose yra daugiau — gyvybė, gyvuliuose dar daugiau — 
jutimai, žmoguje dar vėl daugiau — dvasia, pasireiškianti mąsty- 
mu, norais. Dievas yra gryna dvasia. i 

Būties Jaipsniavimuose žmogaus vieta yra ypatinga. Žmo- 
gaus vieta regimajame pasaulyje yra pati aukščiausia: žemiau 
žmogaus yra negyvoji gamta, augalai, gyvuliai; žmogus žmogui 

" yra iš esmės lygus, skirtumai tėra kiekybės arba laipsnio; visuo- 
menės, tautos ir valstybės yra žmonių sudarytos iš žmonių ir 
žmonėms. Vienas Dievas tėra aukščiau žmogaus. Tokiai esant 
žmogaus padėčiai pasaulyje, nenuostabu, kad žmogus būna kar- 
tais vadinamas pasaulio vainiku, mikrokosmu ar tolygiais jį kil- 
ninančiais pavadinimais. 

Kadangi žmogus yra aukščiausia būtybė regimajame pasau- 
lyje, tai jisai turi savyje savo gyvenimo tikslą ir negali būti trak- 
tuojamas kaip priemonė kuriam regimojo pasaulio tikslui pasiekti. 
Šiąja ypatinga žmogaus padėtimi ir remiasi absoliutus žmogaus 
asmenybės charakteris. Žmogus tepriklauso iš esmės nuo Dievo. 

Žmonės tarpusavyje sukuria šeimas, kiltis, tautas, valstybes. 
Visos šitos žmonių tarpusavio sugyvenimo formos yra pačių 
žmonių sukurtos, iš pačių žmonių sudarytos ir tarnauja pačių 
žmonių įvairiems tikslams, todėl jos neturi žmogaus pavergti, 
paversti priemone saviems tikslams. Bet koks asmens pavergi- 
mas būtų priešingas žmogaus prigimčiai ir padėčiai regimajame 
pasaulyje. Tiesa, žmogus, sudarydamas su kitais asmenimis ku- 
rią nors bendruomenę, atsižada kai kurių savo veiksmų, bet tai 
daro kuriamosios bendruomenės gerovei, bendruomenė gi tegali 
siekti savo narių gerovės įgyvendinamos tik sutelktinėmis jėgo- 
mis. Bendruomenė, kuri nesiektų savo narių gerovės, bet juos 
pavergtų, kenktų jų medžiaginei ir dvasinei gerovei, būtų gryna 
beprasmė, prieštaravimas sau pačiai. 

Čia suminėtus santykius gerai pritaiko asmeniui ir valsty- 
bei Romos unjv. prof. juristas, savo veikalais plačiai žinomas 
mokslo pasaulyje, Giorgio del Vecchio, kai jisai rašo: „Absoliu- 
tus asmens charakteris negali būti valstybės nepripažintas, kai 
ji yra protingai suprojektuota ir įkurta; lygiai kaip ir asmuo sa- 
vo protingumu negali nepripažinti valstybės, kai asmuo sueina 
į santykius su kitais asmenimis“ (jo veikale „Justice, Droit, Etat“ 
350 pusl. 1938, Paris, Sirey). 

Kadangi aukščiau sakytąja prasme absoliutus asmens cha- 
rakteris remiasi žmogaus prigimtimi, taj, žinoma, tokia asmens 
savybė negali būti atimta kuriais nors kitų žmonių norais. Tei- 
singai tai pažymi sakytasai prof. G. del Vecchio: „Asmens savy- 
bė, priklausanti kiekvienam subjektui, negali būti medžiaga nei 
balsavimams nei nusprendimams iš kitų pusės; ir patsai subjek- 
tas negalėtų jos atsižadėti, nors ir to norėtų, kadangi etinis dės- 
nis neleidžia žmogui paneigti savo prigimtį“ (op. cit. 351 pusl). 


Konstatavus žmogaus kilnią padėtį regimajame pasaulyje ir 
žmogaus asmenybės, nesubordinuotos regimajam pasauliui, vertę, 
aiškėja, kad doros pagrindą arba jos pirmuosius principus gali- 
ma išvesti iš žmogaus sakytosios kilnios padėties. Tai bus pro- 
tinės doros, arba filosofinės etikos, principai. 

Turint prieš akis nenuneigiamą tikrovę, kad žmogus, as- 
muo, yra kilnesnis už negyvąją gamtą, augalus, gyvulius, savai- 
me čia pasireiškia dėsnis: nepažemink asmens. Žmogus, asmuo 
yra sudarytas iš kūno ir dvasinės sielos, arba dvasios. Dvasia 
pasireiškia mąstymu ir norais, šitais charakteringiausiais žmogui 
veiksmais, nors, be to, dvasinė siela gaivina ir visą žmogaus kū- 
ną, nes su juo sudaro vieną savarankišką būtybę, substanciją. 
Vadinasi, kai žmogus visai pasigeria, tada jisai praranda kuriam 
laikui proto ir valios valdymą, šitą charakteringiausią žmogaus 
žymę, tuo būdu save pažemina į žemesnį laipsnį, t. y. gyvulio 
laipsnį. Todėl visiškas pasigėrimas, kuris prieštarauja dėsniui 
„nepažemink asmens“, yra nedoras, 

Panašiai yra su savižudybe. Ji yra nedoras veiksmas, prieš- 
tarauja sakytajam dėsniui „nepažemink asmens“, kadangi savi- 
žūdybėje asmuo nukrinta į negyvos medžiagos laipsnį. 

Pagaliau, pagoniškame romėnų pasaulyje, kai žmogus ver- 
gas buvo laikomas ne asmeniu, bet daiktu, kurį galima pardavi- 
nėti, pirkinėti, turėti gyvybės ir mirties neva teises, vergų trak- 
tavimas buvo nedoras elgesys, prieštaraująs dėsniui „nepažemink 
asmens“. 

Žmogus, būdamas kilni būtybė savo padėtimi, gyvena kitų 
žmonių tarpe. Kiekvienas žmogus yra sudarytas iš kūno ir dva- 
sios. Čia ir pasireiškia esminė, principinė žmonių lygybė, kurios 
negali nuneigti žmonėse pastebimi kiekybiniai arba laipsniški kū- 
no ar dvasios skirtumai. Todėl žmonių tarpusavių santykių iš- 
nagrinėjimas ir priveda prie dorinio dėsnio sudarymo „elgkis su 
kitais asmenimis, kaip su sau lygiais“. Kitais žodžiais nusakant, 
šį dorinį dėsnį galima pavadinti solidarumo dėsniu. Šis dėsnis 
yra gerai pamatuotas, nepaisant pasitaikomų neesminių skirtumų. 
Iš tikrųjų. Tikrieji gyvenimo fakiai parodo, kad, pav., vieno as- 
mens protinis pranašumas yra labai gerai atsveriamas kito as- 
mens valios pranašumu, kad vieno asmens mokslas gali būti at- 
svertas kito asmens dorumu, sąžiningumu, darbštumu. Argi ne- 
tiesa, kad, pav., B. Mussolini, nėjęs jokio aukštojo mokslo, dau- 
giau nusvėrė Italų gyvenime, negu šimtai universiteto profesorių. 

Kadangi žmogus yra labai komplikuota būtybė, turinti kū- 
ną ir dvasią, todėl žmogus gali turėti ko įvairiausių savybių. 
Žmogaus savybės neina visos lygiagrečiai: vienose gali būti dį- 
delis pakilimas, kitose didelis nuslūgimas. Silpname kūne gali 
būti galinga dvasia. Sveiko kūno žmoguje gali būti nedorybių 
eibės. 

Tas patsai žmogus gali labai nevienodai atrodyti įvairiais 
savo gyvenimo laikotarpiais: sveikas gali tapti ligoniu, nemoky- 
tas — mokytu, buvęs doras gali tapti nedorėliu. 

Panašiai yra ir su ištisomis tautomis ar valstybėmis. Argi 
dabarties Graikija gali susilyginti su senovės Graikija? Tolygius 
dalykus randame Egipte, Ispanijoje, Meksike ir t. t. Argi valsty- 
bių teritorijos, teisės, net jų nepriklausomybė nesikaitalioja? Tą. 
čiau žmonijos sąmonėje, Tautų Sąjungos nuostatuose valstybės 
traktuojamos kaip lygios, nežiūrint to, kad jos skiriasi teritorijos, 
gyventojų ar kultūros dydžiais. 

Šių faktų akivaizdoje yra žmonių bei asmenų solidarumo 
dėsnis gerai pamąatuotas. Todėl nedora yra asmenį padaryti ver- 
gu, nedora yra užkariauti valstybę, kuri turi visas reikiamas są- 
lygas savarankiškam buvimui ir kultūrinei plėtotei. 

Aukščiau žmogaus yra Dievas, pasaulio Kūrėjas, pasaulį, 
drauge ir žmogų, sukūręs pagal tam tikrą tvarką, dėsnius, prin- 
cipus. Todėl žmogus negali išvengti santykių su Dievu. Šitie 
santykiai reiškiasi tokiu dėsniu „būk priklausomas nuo Dieyos, 
Iš šito dėsnio eina žmogaus pareigos Dievui: garbinti, dėkoti, 
prašyti, įsakymų klausyti, atsiprašyti. Šitais žmogaus santykiais 
su Dievu ir remiasi religija. 

Kaip matome, prigimtoje plotmėje jau yra randamas filoso- 
finis pagrindas dorai. Bet negi visi žmonės sugeba filosofuoti, 
ne visi turi tam dalykui reikiamo laiko. Tuo tarpu kiekvienam 
reikia gyventi, elgtis. Čia ir aiškėja reikalas pagalbos, kad žmo. 
gus galėtų kiekvienas, greit ir tikrai sužinoti, kokios doros laiky- 
tis. Todėl dievas atėjo žmogui į pagalbą su savo Apreiškimu 
apie kurį žinome iš istorinių dokumentų. Cia pasireiškia teolo- 
ginės etikos principas. 

Žymiausias Dievo Apreiškimas įvyko per Kristaus asmenį. 
Kristaus doktrina aiški, visiems prieinama. Ji išreiškiama Šv, Ras. 
tu ir Kristaus Bažnyčios tradicija. Kas nemoka skaityti, gali sužį- 
noti iš Bažnyčios pamokymų gyvu žodžiu. Kristus, būdamas 
Dievas, gerai žinojo, kad nevisi gali sužinoti iš rašto visą Dieva 
Apreiškimą, todėl įsteigė savo Bažnyčią, kuriai ir pavedė neklai- 

dingu būdu saugoti Dievo Apreiškimą ir skelbti jį žmonėms. 
Kristaus Bažnyčios įsteigimas ir jos neklaidingumas yra logiška 
būtinybė, pripažinus Dievo Apreiškimo buvimo faktą. 

Iš pasakytųjų dalykų aiškėja, kad teologinis doros pagrin- 
das papildo filosofinį doros pagrindą. Tuo būdu doros pagrindų 
Pažinimas pasidaro pilnesnis, greitesnis, tikresnis, geriau atitin- 
kąs žmogaus prigimtį ir konkrečias žmogaus gyvenimo apystovas. 

Žinant tiek filosofinius, tiek teologinius doros pagrindus, 
galima nuosekliau ir saugiau išplėtoti visą doros mokslą ir, ži- 
nant jo principus, galima išspręsti kad ir naujai kylančias doros 
problemas. 

Krikščioniškoji civilizacija ir yra filosofinio bei teologinio 
doros mokslo atsakymai į gyvenimo klausimus. Kartais žmonių 
sluoksniuose, kuriuose apie krikščionybę jau nieko pozityvaus 
nekalbama, randame pripažįstamus, ar net saugojamus, doros 
dėsnius, kurie vien iš Dievo Apreiškimo yra kilę. Tai yra išda- 
va krikščioniškosios pasaulėžiūros ir gyvenimožiūros, auklėju- 
Sios žmones per ilgus amžius. 

Doros pagrindų, filosofinių bei teologinių, šviesoje kaip 
atrodo žmogaus gyvenimo tikslas, tasai svarbiausias dalykas, nuo 
kurio pareina visi eiliniai žmogaus veiksmai? 

Zmogaus gyvenimo tikslas, svarstomas filosofijos požiūriu, 
yra, visų pirma, žmogaus tipo realizavimas, t. y. išplėtojimas jė- 
gų, fizinių bei dvasinių, kurios glūdi žmoguje. Savo prigimties 
Plėtotėje reiškiasi esybės tobulumas. Kadangi žmogus yra suda- 
tytas iš kūno ir dvasios, kadangi dvasia yra kįlnesnė, negu kū- 
nas, tai harmoningoje fizinėje bei dvasinėje plėtotėje kūno ap- 
raiškos turi būti palenktos dvasios viršenybei, 

Žmogaus asmens plėtotėje jo tikslas, žinoma, artimiausias, 
nesibaigia, kadangi patsai žmogaus gimimas, maistas, auklėjimas, 
įgyjamas mokslas, turimoji taika ir daug kitų dalykų pareina nuo 
kitų asmenų kooperavimo. Neveltui žmogus iš prigimties yra 
vadinamas visuomeniniu gyviu. Todėl žmogaus gyvenimo tikslas 
yra ir bendradarbiavimas arba solidarumas su kitais asmenimis, 

Žmogus iš esmės yra linkęs į gėrį. Tiek savęs tobulinimas, 
tiek bendradarbiavimas su kitais žmonėmis yra gėris. Bet ar šiais 
dalykais jau žmogaus tikslas yra pasiektas? Filosofija nurodo 
žmogaus, kaip ir viso pasaulio, priklausomybę nuo Dievo. To- 
dėl ši priklausomybė turi turėti vietą žmogaus gyvenimo tiksle. 
Vadinasi, žmogaus gyvenimo tikslas, realizuodamas asmens plė- 
tojimą — tobulinimą, solidarumą su kitais asmenimis, dar turi 

būti nukreiptas ir į Dievą. Tik jau šito klausimo prigimtoji žmo- 
gaus išmintis nebepajėgia tinkamai ir tiksliai išspręsti: jai į pa- 
galbą ateina Dievo Apreiškimas, Kristaus doktrina, kuri tiksliau 
pamoko, kad yra pomirtinis gyvenimas, kad Dievas kiekvieną 
žmogų kviečia į amžinąją laimę, kad ją pasiekti kiekvienas žmo- 
gus gali, jeigu tik tikrai nori, vengia blogo, daro gerus darbus. 

Kaip matome, žmogaus gyvenimo tikslas nepasilieka vien 
prigimtinis, bet drauge yra ir antgamtiškas. Šitokia žmogaus gy- 
venimo tikslo santvarka yra labai tikslinga, nes ji garantuoja, kad 
blogas bus nubaustas, kad dorybė bus atlyginta, kad teisybė, 
galų gale, laimės. Tik tokia santvarka patenkina ir griežčiausius 
žmogaus proto reikalavimus. 

Žmogaus gyvenimo tikslui pasiekti yra nurodyti keliai: pri- 
gimtosios etikos ir Dievo Apreiškimo. Jų šviesoje randamas es- 
minis skirtumas tarp gera ir bloga, tarp. dorybės ir nuodėmės, 
tarp teisės ir prievolės. 

Dievo Apreiškimo saugotoja Kristaus Bažnyčia amžių bė- 
gyje budi ir saugo, kas žmogui priklauso Dievo teisėmis, žmo- 
gaus teises gina prieš bet keno pasikėsinimus. Teisingai šitą 
mintį pabrėžia katalikų veikėjas Jungtinėse Amerikos Valstybėse 
Patrick J. Mc Larnin sakydamas: „Bažnyčia įvedė į politinį gy- 
venimą doktriną apie asmens vertę... Žmogaus teisės nebuvo 
atrastos Prancūzų revoliucijos maišatyje, kaip tai teigiama kai 
kuriuose vadovėliuose. Šios teisės buvo pirmą kartą paskelbtos 
Palestinoje pirmajame krikščionių eros šimtmetyje. Victor Hugo 
yra mažiausiai bent iš dalies teisingas, kai jisai teigia, kad „pir- 
masai laisvės medis buvo kryžius, ant kurio save aukojo Jėzus 
Kristus žmonių giminės laisvei, lygybei ir brolybei“ (mėnraštyje 
„Catholic Action“ 19037 m. Nr. 4, pusl. 16, Washington, D. C.). 

Kaip Kat. Bažnyčia uoliai gina Dievo duotas žmogui tei- 
ses, gerai pavaizduoja Dubugue'o arkivysk. Fr. J. L. Beckman'o 
žodžiai, tarti katalikų skautams 1937 m. liepos mėn. W'ashing- 
ton'e per Amerikos skautų jamboree: „Bažnyčia nepavergia jūsų, 
kaip tai daro valstybė, valdoma despotizmo... Priešingai, Bažny- 
čia jus išlaisvina. Bažnyčia visada buvo individualinės laisvės 
gynėja. |i visada gynė individualinės laisvės principą prieš jėgos 
principą. Tik kada Bažnyčia yra prašalinta ir jos mokslas pa- 
niekintas, tada tikroji laisvė yra atimta... Tik kada Bažnyčia yra 
persekiojama, tada individo teisės yra suniekintos ir ignoruoja- 
mos“ (mėnr. „Catholic Action“ 1937 m. Nr. 8, p. 4, Washington, 

Individo ar asmens teisių pabrėžimas, jų saugojimas ir gy- 
nimas nei kiek neprieštarauja asmens prievolėms rūpintis visuo- 
menės gerove ir, būtinam reikalui esant, jai net paaukoti savo 
gyvybę. Iš tikrųjų. Visuomenės gerovė nėra kokios ten ab- 
straktiškos esybės gerovė, pav. komunizmo, nacionalsocializmo, 
fašizmo, totalizmo ar panašių dalykų gerovė, bet pačių piliečių, 
vadinasi, asmenų, žmonių, gerovė. Todėl kiekvienas, besidarbuo- 
damas visuomenės gerovei, drauge darbuojasi ir savo gerovei. 

Išdėstytųjų dalykų šviesoje aiškėja, kad rasistų teigimai apie 
kraują, išlaikantį dieviškas vertybes, yra grynai apriorinis teigi- 
mas, niekuo neparemtas, gryna fantazijos išdava. 

Rasistų skelbiamoji rasių dora pati save sugriauna. Iš tik- 
rųjų. Jei rasistų manymu, visa yra leista daryti ir dora, kas tar- 
nauja rasės kraujo grynumui palaikyti, tai, turint prieš akis faktą, 
kad žmonijoje yra daug rasių, tuo būdu yra skelbiama rasių ko- 
va, kurios išdava tegali būti rasių naikinimas. Juk negras boksi- 
ninkas sugeba patiesti ir šiaurietį boksininką. Rasistų klaida čia 
pasireiškia tuo, kad jie dalinį dalyką paskelbė visuotine taisykle. 
To pasėkoje — savęs sunaikinimas. 

Teigti, kad nac. laikosi pozityvios krikščionybės, nepri- 
klausydami jokiai konfesijai, yra grynas žaidimas žodžiais, ne- 
paisymas to, kad turinys nesiderina. Krikščionybė yra istorinis 
faktas, yra doktrina. Kas pasisako, kad jisai laikosi pozityvios, 
krikščionybės, tasai negali jos nuostatų paneigti. Tuo tarpu ra- 
sistai visiškai nesiskaito su bet kuriais krikščionybės nuostatais. 

Rasistų pasakymas, kad nac. yra davęs naują dorinį 
įstatymą, naują dorinių postuliatų interpretaciją, yra jokiais įrody- 
mais neparemtas teigimas, tuščias pasigyrimas, savųjų klaidini- 
mas. Pripuolamai surankiotų atskirų pastabų etiniais klausimais 
rinkinys nesudaro jokios etinės sistemos. 

Kadangi rasistinis etikos atrėmimas į rasę ir kraują nėra, 
kaip matėme, pamatuotas, tai įr išvada, kad visa, kas tarnauja 
rasės kraujo grynumui palaikyti, yra leista ir dora, neturi jokio 
rimto pagrindo. 

Rasistai, laikydami rasę aukščiausia vertybe, griebiasi įvairių 
priemonių, kurios turi, jų supratimu, tarnauti rasės eugenikai. 
Tokių priemonių tarpe esanti nesveįkatingųjų asmenų sterilizaci- 
ja. Nac. ją įgyvendina atitinkamu įstatymu. 

Ši nac. praktika susiduria su dorinio pobūdžio kliūtimis. 
Bet ypač įdomu išgirsti, kad sterilizacijoje mato nevykusią prie- 
monę rasės eugenikai palaikyti ir autoritetingi specialistai. Štai 

pavyzdys. Romos valstybinio universiteto žurnale „Vita universi- 
taria“ 1038, X. 5 įdėjo to pat universiteto specialinės patologijos 
prof. Nicola Pende str. „Mes ir kiti rasės gynime“. Ten prof. N. 
Pende kritikuoja sterilizacijos praktiką kaip klaidingą ir nemoks- 
lišką. Jisai sako: „priverčiamoji sterilizacijos eugenika neturi nei 
tikro biologinio pagrindo nei tiespanašos iš atžvilgio į radikalų 
praktišką sėkmingumą... Tokia eugenika yra utopistiška, jei at- 
kreipiamas dėmesys į tai, kad, jei galima paveldimų ligų ar ano- 
malijų ligonis priversti negimdyti, visgi negalima gimdymą su- 
kliudyti asmenims, be galo skaitlingesniems, kurie, kaip sakoma, 
yra paprasti paveldimų trūkumų nešėjai, t. y. patys, nebūdami 
šių trūkumų paliesti, gali perduoti juose esančias latentiškas li- 
gas savo ainiams. Pavyzdžiui, Jungtinėse Amerikos Valstybėse 
psichiniai trūkumai paliečia 330 tūkstančių asmenų iš 100 mili- 
jonų gyventojų, bet 10 milijonų gyventojų, patys nebūdami šių 
ligų paliesti, turi savyje latentines ligų užuomazgas ir todėl gali 
jas perteikti kitiems. Dabar gi, negalėdama šita preventyvinė 
eugenika sutrukdyti gimdymą šitiems 10 milijonų, yra apskaičiuo- 
ta, kad, priverčiant tikruosius ligonis negimdyti, reikėtų laukti 
2—3 tūkstančių metų, t. y. 68 generacijų, idant būtų galima su- 
mažinti esamų trūkumų skaičių tik viena dešimtąja dalimi“ (Ci- 
tata imta iš dienr. „L'Osservatore Romano“ Nr. 242 iš 1938-X- 
17/18). 

„M prof. N. Pende dar pabrėžia nuostabesnį dalyką, 
kai sako: „Tikrai yra antireligiškas toks kūno ir sielos žalojimas. 
Juo labiau, kad nėra negalima, jog iš paveldimų ligonių gali gimti 
ne tik sveiki, bet ir morališkesni bei inteligentiškesni ar net ir 
genialūs“ (ibid.). 

Šitas savo pažiūras prof. N. Pende išdėstė ir mokslininkų 
kongrese Bolonijoje, paskaitoje Kremonoje (Cremona). 

Tokie prof. N. Pende's pasakymai verčia kritiškus asmenis 
rimtai susimąstyti sterilizacijos sėkmingumu ir leistinumu. 


VI. Rasizmas ir religija 


Pasižvalgius žmogaus gyvenime, praeityje ar dabartyje, tuo- 
jau galima pastebėti, kad jisai ankštai yra susijęs su religija: 
religinės apraiškos visur lydi svarbesniuosius žmogaus gyveni- 
mo įvykius. Visai pamatuotai galima žiūrėti į religiją kaip vi- 
suotinę žmonių gyvenimo apraišką. 

Rasizmas irgi susitinka su religija. Čia ir kyla reikalas išna- 
grinėti rasizmo santykius su religija. 

Kai vartojame religijos sąvoką, tai jąja suprantame žmo- 
gaus santykį su Dievu, žmogaus priklausomybę nuo Dievo, 
Taip religiją supranta Katalikų Bažnyčia. Ir tik tokia religijos 
sąvoka yra pamatuota, nes tik toks religijos supratimas atitinka 
religijos reikalingumą žmogaus gyvenimui ir tegali daryti sėk- 
mingos įtakos. Todėl nė kiek nenuostabu, kad ir garsusis fizi- 
kas Max Planck vartoja religijos sąvoką sakytąja prasme, kai ji- 
sai rašo: „Religija yra žmogaus priklausomybė nuo Dievo“ („die 
Bindung des Menschen an Gott“. Jo knygutėje „Religion und 
Naturwissenschaft“. II Aufl. 9 p. 1938, Leipzig). 

Religija nėra nei vien tik protinis pažinimas, nei vien tik 
jausminis pergyvenimas. Religijoje žmogus turi dalyvauti su sa- 
vo protu, religines tiesas pažindamas, dalyvauti su savo valia, 
nuoširdžiai norėdamas laikytis duotųjų įsakymų ir jausdamas 
jiems pagarbą bei meilę, dalyvauti ne tik su savo siela-dvasia, 
bet ir savo kūnu, prisitaikydamas prie dvasios reikalavimų, daly- 
vauti ne vien savo elgesiu, bet ir visu veikimu, privačiu ir 
viešu. Vadinasi, visas žmogus, visas asmuo turi dalyvauti re- 
ligijoje. 

Žmogus turi būti religingas ne iš savo nuožiūros ar malo- 
nės, bet iš prievolės. Kaip žmogus savo buvimu priklauso nuo 
Dievo, nes žmogaus dvasia negalėjo atsirasti be Dievo, taip 
žmogus savo laikysena bei elgesiu priklauso nuo Dievo. Vadi- 
nasi, Dievo valia, apreikšta žmogui gamtos tvarkoje bei tikslin- 
gume, prigimtinėje žmogaus teisėje ir pozityviu būdu Dievo Apreiš- 
kime, yra žmogui privaloma. Už šios prievolės nevykdymą yra 
žmogus atsakingas. 

Rasistų pažiūra į religiją. Kaip jau buvo minėta, 
nacionalsocializmas laiko save pasaulėžiūra, todėl ir negali neišsi- 
tarti religijos klausimais. Be to, nacjonalsocializme reiškiasi ir 
totalistinės tendencijos, pagal kurias norima paimti į savo globą 
visas žmonių gyvenimo apraiškas. 

Nac. mato, kad Vokietijoje yra dvi stambios krikščioniš- 
kosios konfesijos: katalikai ir protestantai. Tokią padėtį nac. 
laiko nenormaline: reikia, esą, pašalinti religinius ginčus ir įvesti 
vienodumą. Tai būsią naudinga tautos vieningumui. Tam tik- 
slui pasiekti nac. savąja pasaulėžiūra, ima jaunimo auklėjimą 
patys vieni į savo rankas. 

Nac. vadas A. Hitler, papeikęs prieš jį buvusias valdžias, 
sako: „mes bandome prisivyti, ką jūs savo piktadariškoje kvaily- 
-bėje esate apleidę.. mes, puldami, skelbdami naują pasaulėžiū- 

rą ir jos pagrindus fanatiškai nepalaužiamai gindami, mūsų tau- 
tai pastatysime laiptus, kuriais ji su laiku galės įžengti į laisvės 
šventyklą... Iš to pažinimo turėjo naujas valstybės supratimas 
susidaryti, kuris savo ruožtu yra esminė dalis naujame pasaulio 
supratime“ („Mein Kampi“ 414—415 p.). Sakytaisiais žodžiais 
A. Hitler pasisako ne tik apie naują pasaulėžiūrą, kaip matome, 
bet ir jos apie įgyvendinimo būdą: puolimą, nepalaužiamu- 
mumą, fanatiškumą. 

Nac. partijos programoje štai kaip pasisakoma religijos, 
konfesijos ar krikščionybės klausimais: „Laisvės mes reikalauja- 
me visoms religinėms konfesijoms valstybėje, įei jos nesudaro 
valstybės buvimui pavojaus arba nenusižengia germaniškos ra- 
sės doros papročiams ir jausmui. Partija, kaip tokia, laikosi po- 
zityvios krikščionybės požiūrio, nesusirišdama su jokia konfesi- 
ja“ (G. Feder: Das Programm der N. S. D. A. P. und seine 
Weltanschaulichen Grundgedanken. 18 p.). Čia, kaip matome, 
tiguruoja pozityvi krikščionybė, nesurišta su jokia konfesija. Ka- 
dangi tam tikros konfesijos buvimas nusako jos suprantamos 
krikščionybės turinį, tai nesirišimas su jokia konfesija palieka 
sakytosios pozityvios krikščionybės turinį nežinomą, neribotą, 
niekuo nesaistomą. 

Kaip konkrečiai atrodo nac. tikėjimas, apie tai pasako 
maršalo Herm. Georing'o, A. Hitlerio dešiniosios rankos, orga- 
nas Essene „Nationalzeitung“, kuriame taip rašoma: „Konfesinių 
organizacijų neprileidimas į Hitlerio Jaunimo organizaciją reiškia, 
kad valstybė bus palaikoma kartos, kuri, kaip ir Fūhreris nebus 
susieta su jokia konfesija nei su jokia žmonių klase, tik vien su 
Vokietija ir kuri bus gaivinama vienatinio tikėjimo, formuluoto 
Baldur von Schirach'o žodžiais: Kas tarnauja Fūhreriui Adolfui 
Hitleriui, tas tarnauja Vokietijai; kas tarnauja Vokietijai, tas tar- 
nauja Dievui“. (Imta iš „L'osservatore Romano“ Nr. 79 iš 1937 
IV 5/6). Šisai nac. pasisakymas tikėjimo klausimu yra labai 
svarbus ir ryškus. Svarbus tuo, kad jisai eina iš H. Goering'o 
ir B. v. Schirach'o sferų, kad yra skiriamas visam jaunimui au- 
klėti; ryškus, kad jame nėra nė šešėlio iš krikščionybės doktri- 
nos, bet viskas pasilieka vien žemiškoje sferoje, tautybės srityje. 

Akivaizdoje sakytojo formulavimo ir jojo vykdymo darosi 
nesuprantamas A. Hitlerio pasakymas 1938 m. nac. kongrese 
Nūrnberg'e: „Kulto reikalais mes nesame kompetentingi, bet Baž- 
nyčios, nes nacionalsocializmas nėra kulto sąjūdis, o tik tautinė 

politinė doktrina, sudaryta vien iš rasinio pažinimo“ (Imta iš 
„L'osservatore Romano“ Nr. 240 iš 1938.X.26). 

Nac. pažiūras į religiją daug daugiau nušvečia patys faktai, 
iš kurių matyti, kaip yra nac.  sąmoninami. 1938 m. spalių 
mėn. 19 d. Salzburg'e teatre buvo didelis nac. susirinkimas. 
Ten oficialinis kalbėtojas, mokyklų tarėjas, Springenschmid taip 
bylojo: „Visas mūsų veikimas būtų beprasmis, jeigu priešais 
politikuojančią Bažnyčią negalėtume priešpastatyti politinį tikėji- 
mą, daug daugiau stipresnį. Ir ne tik politinį tikėjimą, bet filo- 
sofinį tikėjimą, kuris visai atstoja religiją. Tikro vokiečio religi- 
ja suglaustai išreiškiama šiais žodžiais: „Visa Adolfui Hitler'iui! 
Aš nepažįstu kito Dievo, tik tą, kuris veda ir globoja Adolfą 
Hitlerį“. (Cit. „L'osservatore Romano“ Nr. 248, 249 iš 10938- 
X-25 ir 26 d.). 

1936 m. rugsėjo 26 d. Romoje kat. žurnalistų kongrese re- 
daktorius Dalla Torre kalboje labai apgailestavo, kad nac. Vo- 
kietijoje vienas iš naujo pagonizmo krypties laikračių „Durch- 
bruch“ išdrįso reikalauti „šalin Evangeliją“, kad visas kat. spau- 
dai ten yra paskelbtas mirties sprendimas, kad visas viešas gy- 
venimas stengiamasi atpalaiduoti nuo krikščionybės įtakos (Cifr. 
„L'osservatore Romano“ Nr. 227 iš 1936-IX-28) Kas taip kalbėjo 
žurnalistų kongrese, tas gerai žinojo, ką sako, ir kad tas yra tie- 
sa, ką pasakė. 

Vokietijos kat. vyskupai kasmet susirenka į Fuldą ir ten 
aptarę Bažnyčios ir katalikų dvasinius reikalus, išleidžia ganyto- 
jišką raštą. Jo teigimai yra atsargūs, gerai pamatuoti,/niekur ne- 
perdėti. Ten, atvaizduojant religijos padėtį nac, be ko ki- 
ta rašoma: „Dabar, iškilmingomis apystovomis, buvo paskelb- 
ta, kad vokietis nepripažįsta „Dievo-Kūrėjo“. Tuo pačiu vokie- 
tis trapų pasaulį laiko amžinu ir atmeta vienatinį tikrąjį Dievą, 
tik palikdamas Dievo terminą rasės sielai reikšti. Bet toksai Die- 
vas neturi prasmės... Norima atmesti krikščionių Dievas, į jo 
vietą pastatant „vokiškasai Dievas“: bet ką, galų gale, reiškia 
„vokiškasis Dievas“? Ar šis Dievas būtų gal skirtingas nuo 
kitų tautų Dievo? Jei taip, tai dievų yra tiek, kiek rasių ir tau- 
tų, vadinasi, galutinėje išvadoje nebūtų jokio Dievo. Tikrasai 
Dievas tėra vienas, tobuliausiaš...* (Cit. iš dvisavait. „Documen- 
tation Catholigue“ XXXIX tom. 1110 p. 1038. Paris, Bonne 
Presse). 

Reicho ministeris Hans Frank, germaniškosios jurispruden- 
cijos Akademijos pirmininkas, neseniai išėjusiame spausdinyje 

„Rechtsgrundlegung des nationalsozialistischen Fūhrerstaates“ 
rašo: „Savo tautai tarnybos vykdymu pasireiškia tarnybos Die- 
vui šventumas“ (Cit. „L'osserv. Romano“ Nr. 25 iš 1939. 1.30-31). 

Įvairūs suminėtieji išsireiškimai parodo, kad nac, jų 
pažiūrose ir veikime, jau nebėra antgamtinio elemento: viskas 
suvedama į tautą, rasę. Kas su tokiomis pažiūromis ar veiki- 
mu nesutinka, tas persekiojamas. Tam pavaizduoti medžiagos 
pateikia prancūzų ir anglų kalbomis einąs dvisavaitinis „Lettres 
de Rome sur Natheisme moderne“, ann. V, p. 119—121 (1939 m 
Nr. 7-8. Roma, via Carlo Alberto, 2). 

Bendrą rasistų, mac. ir nenac, nuomonę apie religijos 
vertę galima išreikšti pasakymu: religija visiškai pareina nuo ra- 
sės dėsnių ir turi būti jai pritaikyta. 

Kritika. Nac. yra savo partijos programoje pasisakę 
už pozityvią krikščionybę, bet be jokios koniesijos. Tikrieji gy- 
venimo faktai rodo, kad nac. nuėjo kur kitur, negu partijos 
programa ar nac. vado A. Hitler'io veikalas „Mein Kampit“ nu- 
rodo, būtent, į visą viešojo gyvenimo ir auklėjimo nukrikščioni- 
nimą. Tai įvyko, be kitų priežasčių, ypač todėl, kad švietimo 
darbo priešakyje buvo pastatytas didelis krikščionybės priešas 
Alfred Rosenberg. Jo veikimas ir dvasia nulėmė švietimą ir au- 
klėjimą Vokietijoje, o ne partijos programos nuostatai, kurie, kaip 
jau buvo minėta, nors ir yra laikomi pastoviais ir nekeičiamais. 
A. Rosenbergo pažiūros į krikščionybę viešajame gyvenime pa- 
ėmė viršų net ant nac. vado A. Hitler'io požiūrų. Kaip matė- 
me, A. Hitler su panieka niekur neišsitaria apie Dievą ar krik- 
ščionybę. Taigi švietimo vadas A. Rozenberg nuvedė švietimą 
savais keliais, nepaisydamas nei nac. partijos programos pa- 
grindinio nuostato nei pačio A. Hitlerio pažiūrų pareikštų vei- 
kale „Mein Kampt“. 

Religija, nac. supratimu, neturi savyje antgamtinio elemen- 
to; ji suvedama į tarnybą tautai ar rasei; net neturi aiškiai nu- 
statyto turinio. Tokia pažiūra į religiją yra iš esmės klaidinga: 
ji sau prieštarauja, ji prieštarauja religijos mokslui, ji yra berei- 
kšmė gyvenimui. 

Visų pirma. Sakome, kad nac. supratimas apie religiją 
pats sau prieštarauja. Nac. religiją supranta kaip tarnybą tau- 
tai ar rasei. Pasaulyje daug yra tautų. Dažnai tautos sueina 
tarp savęs į konfliktus, kuriuose besiginčijančios šalys remiasi 
skirtingais, priešingais ar net prieštaraujančiais gyvybiniais savo 
tautos interesais. Tuo būdu ir religijos, kaip tarnybos tautai: 

sueina į esminius konfliktus. Taigi viena kitą naikina, viena ki- 
tai iš esmės prieštarauja. Toks nac. prieštaravimas atsirado 
iš klaidingos sąvokos sudarymo apie religiją. 

Antra. Sakėme, kad naciškas religijos supratimas priešta- 
rauja religijos mokslui. Šio skyriaus pradžioje buvo nustatytas 
pamatuotas supratimas apie religiją, būtent, kaip santykis su 
Dievu ar priklausomybė nuo Dievo. Iš tikrųjų. Religija reika- 
lauja iš žmogaus pasiaukojimo, deda nelengvą prievolę žmo- 
gui. Tokius reikalavimus žmogus tegali prisiimti, kai jisai pa- 
mato, kad tas jam privalu. O kas gi gali padaryti žmogui ką 
nors privalomą? Tik esybė, aukštesnė už žmogų, būtent Die- 
vas. Tai privalomybei sudaryti nepakaktų visuomenės ar tau- 
tos ar valstybės, nes šios pastarosios yra sudarytos iš žmonių 
ir be jų visai neegzistuoja. Taigi, paneigus Dievo buvimą, nu- 
stoja prasmės ir religija. Todėl kritiškas religijos mokslas ir 
nustato bei pamatuoja religiją kaip santykį su Dievu. 

Trečia. Sakėme, kad nac. suprasta religija yra bereikšmė 
gyvenimui. Iš tikrųjų. Ką jį gali duoti gyvenimui? Juk jos tu- 
rinys Visai neribotas, niekeno autoritetingo nenustatytas. Niekas 
tiksliai nežino, ko ji reikalauja. Tuo tarpu žinome, kad žmo- 
gaus gyvenimo eigai pakeisti yra reikalinga labai stiprių veik- 
snių. Taigi bejėgiškumas, neribotumas gyvenimo nekeičia, to- 
dėl ir bereikšmis. 

Patsai A. Hitler gerai nuvokė, kad religiškumas be apribo- 
to, pozityvaus turinio negali turėti teigiamos įtakos gyvenimui. 
Tą savo mintį jisai taip išreiškia: „Be aiškiai nustatyto tikėjimo 
religingumas savo įvairiais neaiškiais pavidalais būtų žmogaus 
gyvenimui ne tik bevertis, bet dar gal prisidėtų prie bendro jo 
pakrikdymo“ (Mein Kampi“, 417 p. 1933. Miinchen). Šitas A. 
Hitler'io pasakymas yra pasmerkimas tokio religijos supratimo, 
kuris faktinai yra nac. platinamas, ir drauge yra parėmimas to- 
kio religijos supratimo, kuris yra, pav. katalikų, pripažintas ir 
palaikomas. Iš tikrųjų. Kat. Bažnyčios mokslas apima religines 
tiesas su dogmatiškai precizuotu turiniu, apima doros taisykles 
su aiškiai nustatytais principais. Vadinasi, religijos turinys, pa- 
gal Kat. Bažnyčios mokslą, yra pozityvus, aiškus ir todėl vertin- 
gas žmonių gyvenimui. 

Įdomu pastebėti, kad ir nekatalikas garsusis fizikas prof. 
Max Planck nusako pozityvų religijos turinį taip, kaip ir Kat. 
Bažnyčia. Štai jo pažiūra: „Religingas žmogus taip atsako į 
klausimą, jog Dievas egzistuoja, pirm negu ant žemės buvo 

žmonių; jog Jisai nuo amžių visą pasaulį, tikinčius ir netikinčius, 
savo visagalioje rankoje laiko; jog Jisai nepakeičiamai viešpatau- 
ja visam žmogaus supratimui neprieinamoje aukštybėje net ir 
tada, kai žemė su viskuo, kas ant jos yra, bus jau visiškai suby- 
rėjusi. Visi, kurie prisipažįsta prie tokio tikėjimo ir juo persiė- 
mę, prieš visus gyvenimo pavojus saugūs jaučiasi, su pagarba 
ir visišku pasitikėjimu yra Visagalio globoje, vien tik tokie tegali 
save priskirti prie religingai nusiteikusių“ (jo knyg. „Religion 
und Naturwissenschaft, II Aufl. 16 p. 1938). 

Kaip jau buvo sakyta, religija yra skirta visam žmogui, va- 
dinasi, su jo juslėmis, protu, norais ir jausmais, su organizmu, 
Tokį žmogų geriausiai ir stipriausiai gali paveikti tokia religija, 
kuri yra sujungta su tam tikromis apeigomis, naudojasi įvairiais 
simboliais. Visa tai plačiai panaudoja katalikiškoji krikščionybė. 
Šitokiai jos praktikai, kaip tvirtai pamatuotai, pritaria ir sakyta- 
sai prof. M. Planck, kuris taip rašo: „Šiomis aplinkybėmis yra 
visai suprantama, kad religijos istorijos bėgyje vis iš naujo 
kyla mintis religinių simbolių vartojimą nuo šiol susiaurinti ar 
net visai panaikinti ir religiją laikyti vien atitraukto proto daly- 
ku. Tačiau jau ir neilgas panagrinėjimas parodo, kad to- 
kia mintis visai klaidinga. Be simbolių nebūtų galimas tarp 
žmonių joks vienas kito supratimas, joks minčių perteikimas“ 
(op cit. 13 p). 

Iš aukščiau pasakytų dalykų aiškėja, kad kritiškai ir pama 
tuotai sudaryta religijos sąvoka reikalauja pozityvaus, aiškaus 
precizuoto turinio, galinčio prabilti į visą žmogų su jo turinin- 
ga psichika ir reikšmingomis fizinėmis savybėmis. Čia nusakytas 
filosofinis religijos supratimas. Iš gyvenimo tikrovės aiškėja, 
kad filosofinė religijos sąvoka gali būti ir yra papildyta teolo- 
gine, krikščioniškąja, katalikiškąja religijos sąvoka. 

Krikščionybė yra istorinis faktas. Jos įkūrėjas — Kristus 
Kristaus buvimas yra įrodytas istoriniais dokumentais, ypač 
Evangelijomis. Kristaus Dievybė aiškėja iš Jo padarytųjų stebuklų, 
Kristaus mokslas yra Dievo apreiškimas, Dievo pagalba žmonėms 
dalykuose, kurių patsai vienas žmogaus protas savo jėgomis 
susekti nebegali. Šiuo klausimu visai teisingai išsitaria gilys ir 
garsus biblistas tėvas M.-J. Lagrange, O. P, kai jisai rašo: „Jė- 
zus Kristus nieko neapreiškė iš tų mokslinių tiesų, kurios žmo- 
gui prieinamos, pasinaudojus vien savo protu. Jisai patvirtino 
tai, ką protas patsai gali sužinoti apie Dievą ir apie sielą, ir be 
to mus apšvietė toje protui neprieinamoje srityje, kurioje yra. 

dieviškasai gyvenimas; Jisai atskleidė paslaptį meilės, kurią Die- 
vas turi žmonėms, taip didelės meilės, kad net Patsai nori būti 
žmonių mylimas“ (jo veik. „L'Evangile de Jesus-Christ“, XII 
mill., 633 p. 1930. Paris. Gabalda). 

Su Dievo apreiškimu religija įgyja antgamtinį charakterį. 
Krikščionybės doktrina papildo žmogaus filosofinį žinojimą. Ir 
papildo su visu tikrtumu. Mat, Kristus-Dievas gerai žinojo, kad 
ir mokyčiausi žmonės sugeba svyruoti ir suklysti. Taigi Dievo 
apreiškimas reikėjo apsaugoti nuo žmonių klaidų. Tam tikslui 
vienatinė saugi priemonė: įsteigti Kristaus Bažnyčią, jai pavesti 
teisę bei prievolę skelbti Dievo apreiškimą ir, pagaliau, jai su- 
teikti neklaidingumo dovaną tikėjimo bei doros dalykuose. Tą 
Kristus ir padarė, įsteigdamas savo Bažnyčią. 

Ne vien istoriniai faktai rodo, kad Kat. Bažnyčia yra Kri- 
staus įsteigtoji Bažnyčia, bet ir Dievo apreiškimo apsaugoji- 
mo logiškumas irgi rodo, kad Kat. Bažnyčioje tėra tos garan- 
tijos, kurios išlaiko Kristaus paskelbtąjį mokslą neiškreiptą. 

Kas paneigė Kat. Bažnyčioje esančias Kristaus mokslo auten- 
tiškumo garantijas, tas savais keliais nuėjęs, taip įsipainiojo į savo 
klaidas, kad ir pats ir niekas kitas nebegali susigaudyti, kurios yra 
Kristaus paskelbtos tiesos. Išdavos — šimtai sektų. O juk Die- 
vo apreiškimo logika reikalauja, kad Dievo apreikštos tiesos būtų 
žinomos. Kitaip sakant, Dievo apreiškimas neturėtų prasmės, 

Kat. Bažnyčia išlaikė autentišką Kristaus mokslą. Žmonija 
pasinaudojo Kristaus mokslu ir sukūrė krikščioniškąją civilizaci- 
ją. Ši neša palaimą žmonėms. 

Krikščionybė laiko gamtą ir Dievo apreiškimą dviemis to 
pačio Dievo knygomis: gamtos knyga ir Dievo apreiškimo kny- 
ga. Todėl krikščionybė palaiko ir brangina egzaktinius gamtos 
mokslus ir, be to, gerbia žmogaus proto jėgą, ją panaudoda- 
ma sukurti filosofijai, pagilinančiai gamtos mokslus ir paruo- 
šiančiai kelią teologijai. Čia ir darosi suprantamas faktas, kad 
tarp gamtos mokslų ir teologijos ar religijos jokio doktrinalinio 
nesutarimo nėrą. Štai kaip šiuo klausimu pasisako ir fizikas 
prof. M. Planck: „Kur ir kaip toli mes tik pažiūrėsime, tarp re- 
ligijos ir gamtos mokslų niekur nerasime prieštaravimo, bet 
tiesiog nulemiančiais klausimais visišką sutarimą. Religija įr 
gamtos mokslai neišskiria vienas kito, kaip tai kai kurie šian- 
dien mano ar prisibijo, bet save papildo ir sudaro sau sąlygas. 
Tikrai tiesioginiausią įrodymą apie religijos ir gamtos mokslų 
neprieštaravimą net prie pagrindingai — kritiško svarstymo su- 

daro istorinis faktas, kad tiesiog didžiausi visų laikų gamtinin- 
kai, vyrai kaip Kepler, Newton, Leibniz buvo persisunkę gyvu 
religingumu“ (op. cit. 31 p.). 

Krikščioniškoji civilizacija ugdo žmonėse humaniškumo 
tolerantiškumo, taikaus sugyvenimo, bendradarbiavimo dvasią. 
Tas eina iš krikščioniškojo nuostato, kad visi žmonės yra to pa- 
čio Dievo kūriniai, kad kiekvienas žmogus yra Dievo apdova- 
notas didelėmis teisėmis ir įpareigotas didelėmis prievolėmis, 
kad žmogus yra Dievo pakviestas nusipelnyti amžinąją laimę. 
Todėl gerai yra suprantamos ir vertinamos sakytosios dorybės, 
kurias žmonėms skiepyja krikščioniškoji civilizacija. Šios padė- 
ties akivaizdoje kaip nepamatuotas ir net keistas yra nac. reika- 
lavimas, kad jų šalininkai platintų mac. pažiūras „fanatiš- 
kai“. Juk fanatizmas apakina žmogų, daro jį nepaisantį netei- 
sybės. Fanatikas yra visuomenės gyvenimo ardytojas. 

Nac. apgailestavo, kad Vokietijoje nėra religinės vienybės, 
kad yra katalikų ir protestantų skirtumai. Faktiškai nac. ima pla- 
tinti mintį išstoti iš Bažnyčios ir vietoje krikščioniškos religijos 
tenkintis politiniu germaniškos rasės tikėjimu. Šitokio veikimo 
pasėkoje jau atsirado 4.200.000 bekoniesinių asmenų (Cfr. „L'o- 
sservatore Romano“ Nr. 84 iš 1939.IV.9). Žinoma, čion įeina ir 
buvę visokie laisvamaniai, bedieviai, slaptieji komunistai. Sovietų 
Rusijos bezbožnikai su dideliu įdomumu seka judėjimo eigą ir 
džiaugiasi savo pasisekimu. Nac. veikimo išdavoje religiniai 
skirtumai nesumažėjo, bet dar padidėjo. 

Nac. laikydami savo rasistines pažiūras ištisa pasaulėžiūra 
mėgina įgyvendinti rasistinį valstybinį totalizmą. Žinoma, čia 
turėjo kilti koniliktas su krikščionybe. Krikščionys atsistojo 
prieš dilemą, rasistų mepamatuotais nusistatymais sudarytą: 
Kristaus mokslas ar rasizmas? Kitaip sakant, Dievo apreiški- 
mas pasirinkti ar žmonių prasimanymas? Garbingam žmogui 
atsakymas buvo aiškus. Išdavoje rasistinis totalizmas suardė vi- 
daus taiką. 

Tiesa, Reicho kancleris A. Hitler š. m. sausio mėn. 40 d, 
reichstage pasakė, kad Vokietijoje religinio persekiojimo nėra. Bet, 
iš kito šono, yra Vokietijoje didelio mokslo ir kilnios doros 
žmonių, kurie sako, kad, rodoslengvesnė būtų kankinio mirtis, negu 
dabartinis gyvenimas kai kuriems tikintiesiems, gerai įsisąmoni- 
nusiems savo teises. Iš tikrųjų. Pereitųjų metų ganytojiškas 
Vokiečių vyskupų laiškas, datuotas rugpiūčio 19 d., iškalbingai 
nušviečia tikrą krikščionybės naikinimą. Ten tarp ko kito sako- 

ma: „Šiandien mes turime iš naujo, patyrę visos bandymų eilės 
konstantuoti, kad atakos nesumažėjo nei skaičiumi nei aštrumu- 
bet jos dar net, priešingai, pasmarkėjo, pasidarė dar neteisinges- 
nės ir todėl jos parodo galutinį nustatytą siekimą. Atakos sje- 
kia sugriauti ir sunaikinti katalikiškąjį gyvenimą; dar daugiau, su- 
naikinti Kat. Bažnyčią Vokietijoje. Taip, jos siekia su šakni- 
mis išrauti visą krikščionybę ir į jos vietą įskiepyti tikėjimą, ku- 
ris nieko neturi bendra su Dieviškuoju tikėjimu ir su tikėjimu 
į pomirtinį gyvenimą“ (Cit. iš dvisavait. „Documentation Cat- 
holigue“ tom. 39, pusl. 1104. Paris, 1938). 

Persekiojimo bei naikinimo metodų ir kelių yra įvairių, bet 
jie visi veda prie to pačio tikslo. Imkime kad ir Sovietų komunis- 
tus. Jie irgi pradėjo nukrikščioninimo darbą nuo viešojo gyve- 
nimo ir nori baigti religinės sąmonės ir doros dėsnių sunaikini- 
mu. Šitą metodą štai kaip nušviečia Dr. I. Czuma: „Dievo pa- 
šalinimas iš mokyklos ir teisės, valstybės, profesijos, valsčiaus, 
šalinimas iš šeimos, turėjo gi iš lėto privesti prie Dievo galuti- 
nio pašalinimo ir iš kiekvieno žmogaus sielos... Brutališkai pa- 
neigus aukštesnę, vienatinę ir objektivinę moralinę tvarką, kiek- 
viena gyvenimo sritis ėmė kurti savišką dorą“ (kolektyv. veik- 
„Bolszewizm“ 93 pusl. 1938. Lublin, universytet). 

Kai politinė partija ar kuris politinis režimas ima skelbti 
totalistinius principus, tai lengva pramatyti, kad toksai nusista- 
tymas užgaus religijos teises. Žiūrėkime kaip teisingai šitą da- 
lyką pramato ir įvertina laisvoje Amerikoje. Msgr F. J. Sheen 
viename pamoksle New York'e pasakė: „Religijos persekiojimas 
yra naturalinė totalistinės valstybės išvada. Jeigu jau kartą tei- 
giama, kad žmogus „totališkai“ priklauso valstybei, tai eina išva- 
da, kad valstybė negali toleruoti religijos, kuri skelbia, kad žmo- 
gus priklauso irgi Dievui. Amerikoje mūsų valdžia remiasi to- 
kiu pagrindu, kad žmogaus teisės yra duotos Kūrėjo. Iš to eina 
išvada, kad valstybė niekuomet negali tų teisių atimti. Bet jei 
valstybė yra teisių šaltinis, kaip tai totalitarinės valstybės mano, 
tai tada teisės ir laisvės egzistuoja diktatorių leidimu. Jiems lais- 
vė tėra kolektyve, mums gi asmenyje“ (Citt mėnr. „Catholic 
Action“ 1038, Dezember). 

Komunizmas ir nac. turi daug bendro santykyje su ant- 
gamtine, krikščioniškąja religija. Juk dabar Rusijos komuniz- 
me pats svarbiausias dalykas yra bedievybės veikla, kuri viso- 
mis valstybės jėgomis stiprinama ir smarkinama, kai tuo tarpu 
ekonominis kolektivizmas yra nemažą atžangą padaręs. Komu- 

nizmo ir nac. bendrumą kovoje prieš krikščionybę gerai yra 
pastebėjęs plačios orientacijos žurnalistas M. Barbera, kuris žurn. 
„Civilta Cattolica“ rašo: „panašiai aiškėja nac. totalitarizmo įr 
komunistų totalitarizmo tapatingumas, nors metodaį yra skirtingi: 
komunizme yra dioklecioniškas kruvinos ir staigios prievartos 
metodas, nac. yra julijoniškasai smaugiančios ir laipsniškos 
prievartos metodas“ (Cfr. “L'Osserv. Romano“ Nr. 82 iš 1938 IV 9). 

Nac. ir visi kiti rasistai teigiantieji, kad religija pareinanti 
nuo rasės ir turinti prie jos prisitaikyti, negali pasiremti vertybė- 
mis, kurios imponuotų kultūringam pasauliui, priešingai, dvasines 
vertybes žlugdo ir žemina į medžiagos laipsnį. Tai yra papras- 
tas materializmas, nors ir kitu vardu vadinamas. Todėl su rasiz- 
mu Kat. Bažnyčios atstovai kompromisų nedaro ir jį tikruoju jo 
vardu vadina. Čia galima suminėti Milano arkivysk. kardinolo 
Schuster'io pamoksle pasakyti žodžiai: „Yra atsiradusi svetur ir 
palengvėle visur plinta tam tikra herezijos rūšis, kuri ne tik kėsi- 
asi prieš antgamtinius Kat. Bažnyčios pagrindus, bet, žmogaus 
kraujuje materializuodama dvasinius individo, tautos, tėvynės su- 
pratimus, nepripažįsta žmonijai jokios dvasinės vertės ir taip su- 
daro tarptautinį pavojų nemažesnį, negu patsai bolševizmas. Tai 
yra vadinamasai rasizmas“ (Cftr. „L'Oserv. Romano“, Nr. 263 iš 
1938 XI 18). 


VII. Rasizmas ir teisė 


Rasistinės pažiūros, kuriomis rasei priskiriama viską nule- 
mianti reikšmė, paliečia bei apsprendžia ir pačią teisę. Todėl pra- 
vartų susipažinti ir įvertinti rasistinės teisės pagrindus. 

Neuchatel'io univ. prof. juristas Claude Du Pasguier maž- 
daug štai kaip suglaustai nusako nacionalsocialistų pažiūras į 
tautą ir teisę.  Nac. niekiną klasinį individualizmą ir išpažįstą to- 
talistinius principus. Iš neorganizuotos masės per valstybę esą 
einama į tauta, kuri esanti bendruomenės idealas. Vienybės iš- 
laikymui esąs reikalingas vadas ir visų asmenų dvasios suvieno- 
dinimas („Gleichschaltung“) vienodos šiauriečių rasės pagrindais, 
tam tikslui pasiekti vartojant santuokos savotiškus suvaržymus, 
sterilizaciją ir kartais aukščiau statant gemaniškąją mitologiją 
už krikščioniškąją religiją. Teisė esanti tautinės sąmonės išraiš- 
ka, bet pati sąmonė pareinanti nuo rasės grynumo (Žiūr. jo vei- 
kalą „Introduction 4 la thėorie gėnėrale et 4 la philosophie du 
Droit“ 295-7 p. 1937, Paris, Sirey). 

Nac. vadas A. Hitler, kalbėdamas apie valstybių sienas ir 
naujų teritorijų užkariavimą, išsitaria: „tik vien šitoje jėgoje glū- 
di teisė“ („Mein Kampf“ 740 p.). Kitoje sakytojo veikalo vietoje 
A. Hitler yra išsitaręs: „Stipresnis turi viešpatauti ir su silpnes- 
niu nesimaišyti“ (312 p.). 

Nac. išleido savo nariams metraštį „Nazionalsozialistisches 
Jahrbuch“ (1938, Mūnchen), kuriame yra skyrius apie partijos 
narių prievoles. Ten be kitų dalykų yra tokių posakių: „Fūhreris 
visada teisus“, „partijos programa yra tavo dogma“, „teisė yra 
tas, kas naudinga nacionalsocialistų partijai, tuo pačiu Vokietijai 
ir tuo pačiu tavo tautai“ (Cit. iš „L'Oservatore Romano“ Nr. 12 
iš 1938 I 16). 

Nač. pripažįsta tautų apsisprendimo principą, kaip matyti iš 
nac. partijos programos, kurios I str. pasakyta: „Mes reikalauja- 
me tautų apsisprendimo pagrindu visų vokiečių susijungimo į 
vieną Didvokietiją“ (G. Feder: „Das Programm der N. S. D. A. P. 
und seine weltanschaulichen Grundgedanken“ 15 p. 1938, Mūn- 
chen). 

Kaip matėme, nac. suveda teisę į jėgą, į naudą nac. partijai, 
o teisės pagrindu laiko rasę. 

Imant domėn visų rasistų, ne vien nac., pažiūras į teisę, ga- 
lima jas suvesti į tokį pasakymą: visos juridinės tvarkos pirma- 
sai šaltinis ir vyriausioji norma yra rasinis instinktas. 

Nac. pažiūros ir elgesys sukėlė didelį nepasitikėjimą pasau- 
lyje, kur tik yra vakarų civilizacija. Apie tai pasisako patsai vy- 
riausias Berlyno nac. dienraščio „Der Angrifi“ redaktorius Hans 
Schwarz van Berk, kuris ištisus metus keliavo po įvairius kraš- 
tus ir savo įspūdžius, kiek jie liečia nac. vardą, aprašė sakytojo 
laikraščio naujų metų numeryje. Patsai redaktorius taip pasisako: 
„Mes nesame suprasti ir sukeliame nemalonius jausmus su mū- 
sų aktyvia užsienine politika ir su mūsų tautine revoliucija, tiek 
anglų ir prancūzų kalbos pasaulyje, kiek ir didžios dalies neutrą- 
liųjų, kurie yra inkorporuoti į vakarų civilizaciją Tokia yra ma- 
no patirtis šių metų kelionės, tokia yra išdava mano skaitlingiau- 
sių pasikalbėjimų su valdininkais, žurnalistais, bankininkais, ko- 
lonijų valdininkais, mokytojais, mokslininkais, žemės savininkais, 
komersantais, jūrų kapitonais.. (Goering, Goebbels, nacionalso- 
cializmas yra be varžtų, turėjau girdėti visada kartojant; jūs kal- 
bate skirtingą nuo mūsų kalba ir visas jūsų būdas vartoti alkū- 
nes yra mums neįprastas ir skaudus, kad mums visai nėra gali- 
ma nusikratyti nepasitikėjimo jausmu. Panašūs ir nekitoki yra 

įvertinimai, kuriuos tenka išgirsti visiems vokiečiams užsienyje“ 
(Cifr. „L'Osservatore Romano“ Nr. 14 iš 1939 I 18). 

Rasistų pažiūros į teisę yra kilusios iš pozityvistinio teisės 
supratimo, kuris, paneigęs Dievo autoritetą ir prigimtąją teisę, 
visa nori atremti į socialinių junginių valią. 

Kritika. Jau patsai faktas, viso gamtos mokslo pri- 
pažintas, kad visoje gamtoje yra didelė tvarka, patsai faktas, kad 
žmogaus proto veiksmas, mąstymas irgi turi laikytis loginės tvar- 
kos, patsai faktas, kad žmogus savo elgesyje turi laikytis etikos 
reikalavimų, tas visa verčia pripažinti, kad žmogaus socialiniai 
santykiai irgi turi būti teisės normuojami,. 

Kas yra teisė? Atsakymas į tai nelengvas, daug randama 
skirtingų pažiūrų, tačiau klausimas yra išsprendžiamas, kai jisai 
patyrinėjamas filosofiškai. 

Lille'o univ. prof. J. T. Delos nurodo sudėtį teisės sąvokos, 
kurią vartoja garsusis juristas L. Le Fur (Paryžius): „Teisė, iš 
tikrųjų, jam yra sintezė iš idealinio elemento, vadinamo prigimti- 
ne bei nacionaline teise, ir iš konkretaus, istorinio, keičiamo ele- 
mento“ (kolekt. veik. „Le but du droit“, 39 p. 1938, Paris, Sirey). 
Šiuo pasakymu pažymimas teisės sudėtingumas iš konkrečios rea- 
lybės ir racionalinio momento. 

Teisę nusakant galima atsižvelgti į tikslą, kuris pastatomas 
teisei. Šiuo atžvilgiu teisę nusako juristas filosofas Karl Petra- 
schek štai kaip: „Teisė, taip galime sakyti, yra laisvės ir prievar- 
tos sujungime glūdinti tvarka, kad būtų užtikrintas doros ir saugu- 
mo buvimas žmonių santykiuose tarp savęs ir bendruomenėje“ (jo 
veik. „System der Rechtsphilosophie“ 82 p. 1932, Freiburg i. Br. 
Herder). 

Teisės sąvokos nusakymas yra daugiau teisės filosofijos da- 
lykas.  Šiąja kryptimi eidamas, Innsbruck'o univ. prof. J. Donat 
teisę taip apibrėžia: „moralinė galia ką nors turėti, veikti, ar rei- 
kalauti“ (jo veik. „Summa philosophiae christianae“ tom. VII, p. 
264, edit VI, 19034, Innsbruck, Rauch). Čia, žinoma, nurodyta 
sąvoka liečia teisę, kiek ji yra asmenyje-subjekte, bet šis klausi- 
mas ir yra svarbiausias, centrinis, nes, nesant asmenų-subjektų, 
neturi prasmės ir visas teisės klausimas. Objektyvinė teisė yra 
norma, kuri teikia asmeniui sakytąją moralinę galią. 

Kadangi teisė yra skirta normuoti žmogaus santykius su 
kitais asmenimis ar bendruomene, tai teisės savybės pasireiškia 
pareinamai nuo šitų santykių. Įsižiūrėjus į santykių faktą ir pri- 
gimtį, galima išvesti, kad juos normuojanti teisė turi būti parem- 

ta abipusiškumu, lygybe ir tam tikru asmens veiksmų suvaržy- 
mu (Cfr. prof. G. Del Vecchio: „Justice, Droit, Etat“ 42 p. 1938 
Paris). Vadinasi, čia svarbu pabrėžti, kad teisė nėra vienašališka, 
tarnaujanti vienai žmonių grupei, kas ir yra moderniškose kultū- 
ringose valstybių konstitucijose išreikšta žodžiais „visi piliečiai 
lygūs prieš įstatymą“. 

Vienas svarbiausių klausimų yra teisės kilmė: ar ji atsiran- 
da tik valstybėje vien iš noro tų valstybės organų, kurie leidžia 
įstatymus, ar kaip kitaip. 

Teisės pozityvistai visa išveda iš valstybės ar tolygaus so- 
cialinio junginio noro. Tačiau ši pažiūra nesiderina nei su gy- 
venimo normaline tikrove, nei su proto nagrinėjimais, liečiančiais 
teisės filosofiją. Šiam mūsų teigimui paremti atrandame ir auto- 
ritetingų teisės žinovų pasisakymų. Taip, pav., Romos univ. ju- 
rid. fakult. dekanas G. Del Vecchio rašo: „Teisės teoretikai, ku- 
rie aksiomatiškai teigia, kad teisė pareina vien nuo valstybės, ir 
kurie laiko, lyg kokią hereziją, pažiūrą pripažįstančią teisei kilimą 
ne iš valstybės malonės, tokie teoretikai turėtų pareigą suderinti vi- 
sų pirma savo pažiūras su istorija, o paskiau ir su teisės filoso- 
tija“ (jo veik. „Justice, Droit, Etat* 320 p.). Kitoje vietoje tas 
pat juristas sako: „Reikia atmesti, kaip nepakankamas ir klaidin- 
gas, pažiūras, kurios, kilusios iš dogmatinių prietarų, kelia abe- 
jones ar tiesiog neigia juridinį charakterį to, kas susiformuoja 
nepareinamai nuo valstybės“ (tas pat veik. 360 p). Arba vėl 
Bordeaux univ. prof. M. Rėglade rašo: „Teisė turi tad buvimą ir 
pažinimo būdą, nepareinančius nuo valstybės intervencijos“ (Ko- 
lekt. veik. „Le but du droit“ 108 p. 1938, Paris). Sakytieji ju- 
ristų pareiškimai kad ir nepatinka teisės pozityvistams, tačiau yra 
tvirtai pamatuoti. Pav., gali juk valstybės organas, kaip antai 
parlamentas, pareikšdamas savo norą, išleisti įstatymą, kad visi 
piliečiai kasdien po pietų vieną valandą turi rėplinėti keturiomis, 
Argi toksai noras ir įstatymas sudaro teisę? Visi sutiks, kad ne. 
Kodėl ne? Čia ir paaiškėja, kad nepakanka valstybės organo no- 
ro, bet dar reikia suderinimo su prigimtine teise, apie kurią su- 
žinome iš žmogaus proto, nagrinėjančio žmogaus prigimtį, san- 
tykius su gamta, žmonėmis, Dievu, žmogaus gyvenimo tikslą. 

Teisės šaltinio ir pagrindo reikia ieškoti žmogaus prigimty- 
ję Žmogus sudaro pirmaeilę realybę, be kurios nėra įmanomos 
Jokios kitos realybės, kaip antai bendruomenė, visuomenė, tauta, 
valstybė. Kad teisės pagrindas yra žmogaus prigimtyje, tą pa- 
matuotai nusako juristas G. Del Vecchio: „Sios suglaustos įvai- 

rių teisės pagrindo sistemų kritikos išvada yra ta, kad nėra pa- 
kankamas bandymas neigti tą pagrindą (skepticizmas) arba at- 
remti teisę ant išorinių faktų (realizmas arba visokių rūšių isto- 
rizmas) ar transcendentinės esybės įsakymo (teologizmas) arba 
kildinti teisę iš naudos (utilitarizmas). Mums nieko nelieka kito, 
kaip kreiptis į žmogaus prigimtį, kitaip sakant, ieškoti mumyse 
pačiuose galutinio teisės pagrindo“ (jo veik. „Lecons de philoso- 
phie du Droit“ III ėd. 348-0 p. 1936. Paris, Sirey). Šitą prof. 
G. Del Vecchio nusistatymą kapitaliniu klausimu remia įžymios 
juridinės asmenybės, kurių pažiūrų nebecituosiu, vietos taupumo 
dėliai, bet nurodysiu jų veikalų vietas, būtent: K. Petraschek 
„System der Rechtsphilosophie“ 132 p; Em. Er. Hėlscher 
„Vom rėmischen zum christlichen Naturrecht“ 81 p. 1931, Augs- 
burg, Haas; Nancy univ. prof. G. Renard „Le Droit, la Justice 
et la Volontė“ 34 p. 1924, Paris, Sirey; Louvain'o univ. prof. J. 
Dabin, La Philosophie de Uordre juridigue positif“ 255-6 p. 
1920, Paris, Sirey; Et Cayret „Le procės de Vindividualisme 
juridigue“ 264-5 p. 1932, Paris, Sirey; juridinė garsenybė Toulou- 
se'os univ. prof. M. Haurion „Aux sources du droit“ 42 p. 
1933, Paris, Bloud. Ir genialusis mintytojas šv. Tomas Akvi- 
nietis paremia sakytąsias pažiūras, kai rašo: „kiekvienas žmo- 
nių sukurtas įstatymas tiek turi įstatymo prigimties, kiek jisai pa- 
reina nuo prigimtinio įstatymo. Jeigu kame nors nesutinka su 
prigimtiniu įstatymu, jau nebe bus įstatymas, bet įstatymo sudar- 
kymas“ (jo „Summa theologica“ I 2-ae, guaest. 95, art 2, i. c.). 

Kaip visiems gerai žinoma, be prigimtinės teisės dar yra ir 
pozityvinė teisė. Ji gali būti Dievo paskelbta ar žmonių sudary- 
ta. Mums čia rūpi ši pastaroji. Kas ji? Jau aukščiau minėtais 
sumetimais ji negali pareiti vien nuo įstatymų leidėjo noro. Po- 
zityvinę teisę gana gerai nusako Lille'o univ. prof. J. T. Delos: 
„Pozityvinė teisė pati yra įstatymo leidėjo proto vaisius; proto, 
kuris yra prigimtinės teisės nuskaidrintas ir savaimingų kiekvie- 
nai tautai bei epokai socialinių būtinybių pamokytas“ (Kolekt- 
veik. „Le but du droit“ 31 p.). Tą patį pozityvinės teisės šalti- 
nį nurodo ir prof. G. Del Vecchio, kai sako: „Yra, galų gale, 
teisės šaltinių šaltinis ir šisai yra žmogaus protas savo prigim- 
tyje savaimingoje ir viuotinėje, savo pašaukime teisei imanentiš- 
kame ir nenuklystančiame“ (jo veik. „Justice, Droit, Etat“ 90 p.). 
Čia prof. G. Del Vecchio protą pavadino šaltinių šaltiniu, kadan- 
gi kiek anksčiau jau buvo suminėjęs įvairius pozityvinės teisės 

šaltinius, kaip antai: papročius, teismų sprendimus, įstatymus, pri- 
gimties principus, proto surastus. 

Pozityvinės teisės pareinamybė nuo prigimtinės teisės su- 
daro, kad ji, vengdama įstatymų leidėjo nuožiūros, turi saugoti 
didžiausias vertybes, kurios taip charakteringos yra teisės prigim- 
čiai. Teisingai šitą mintį nusako Sofijos univ. prof. V. Ganefi, 
cituodamas Heidelbergo univ. buv. prof. G. Radbruch'o pažiūras: 
„Teisybės ir saugumo juridinės vertės išsemia pagal p. Radbruck'ą, 
visa, kas tik yra objektyvaus ir formalaus teisėje, kas tik yra spe- 
citiškai juridinio teisėje. Nesiremiant šiomis vertybėmis, teisės 
mokslas nėra galimas, jisai tebūtų administracijos mokslas; lygiai 
kaip nėra galima, kad egzistuotų „teisinė valstybė“ (Rechtsstaat), 
jei ji būtų pakeista „policine valstybe“ (kolekt. veik. „Le but du 
droit“ 135 p.). 

Kokią milžinišką reikšmę teisėje turi teisybės supratimas, 
parodo lapidariški išsireiškimai popiežiaus Pijaus XII, pavartoti 
š. m. balandžio O d. pamoksle šv. Petro bazilikoje. Ten buvo 
pasakyta: „Kaip, nesant tvarkos, negali būti taikos, taip lygiai, 
pašalinus teisę, negali būti tvarkos. Teisybė gi reikalauja, kad 
bitų klausoma teisėtai sudarytos valdžios ir ji tinkamai gerbia- 
ma, kad įstatymai būtų išmintingai suderinami su bendruoju gė- 
riu ir tokiems įstatymams būtų reiškiamas klusnumas iš sąžinės 
prievolės. Teisybė reikalauja, kad visi pripažintų ir saugotų 
žmogiškos laisvės ir 'vertės („dignitatis“) švenčiausias teises, 
kad sutartinu ir teisingu būdu būtų paskirstomi gausiausi ište- 
kliai ir turtai, kuriuos Dievas visame pasaulyje sukūrė visų savo 
sūnų naudai. Teisybė, pagaliau, reikalauja, kad nebūtų žemina- 
mas ar trukdomas išganingas darbas Katalikų Bažnyčios, kuri 
yra neklaidinga tiesos mokytoja, neišsemiamas sielų gyvenimo 
šaltinis ir svarbiausia civilinio bendravimo ugdytoja“ („L'Osserva- 
tore Romano“ Nr. 86 iš 1939-IV-10, 11). 

Branginant teisybę svarbu nepamiršti, kad legalumas nė- 
ra tapatingas su teisybe ir kad legalumu daug kur piktnaudo- 
jama, nepaisant teisybės. Apie vieno ir kito skirtumą įsakmiai 
pasako Gėttingen'o univ. prof. G. Leibholz: „Nėra tad leistina 
iš politinės vertės išvesti teisinę vertę. Kaip Del Vecchio tai for- 
muluoja: „Teisybė nėra tapatinga su legalumu“ (kolekt. veik. „Le 
but de droit“ 83 p.). 

Kadangi įstatymo Iegalumas dar tuo pačiu nerodo įstatymo 
teisingumo, tai reikalinga susirūpinti įstatymų teisingumu.  Sitą 
pažiūrą gerai motyvuoja prof. G. Del Vecchio sakydamas: „...pa- 

svarstėme juridiškumą iš atžvilgio į logiką ir pozityvų charakte- 
rį iš istorinio atžvilgio, bet dar nesvarstėme teisybės iš deonto- 
loginio (— privalomumo M. R.) atžvilgio. Tačiau yra būtina sta- 
tyti šis trečias klausimas, jei nenorime išduoti mūsų sąžinės ir 
apleisti reikšmingiausią uždavinį, kurį turi teisės filosofija; yra 
būtina bent paskelbti principas, kad juridinės normos ne visos 
yra teisingos ir kad jų pozityvus charakteris (kuris, kita vertus, 
gali būti įvairaus laipsnio) nėra pakankamas, kad joms būtų pri- 
pažinta metafizinė teisybės žymė. Bet kokiai abejonei pašalinti dar 
reikia prikergti, kad didžiausias techninis tobulumas ir galingiau- 
sioji pozitivinė įstatymo jėga gali būti nelydima idealinės turinio 
teisybės“ (jo veik. „Justice, Droit, Etat“ 01 p.). 

Jeigu įstatymui nepakanka legalumo, bet jisai dar turi būti 
suderintas su teisybės reikalavimais, tai neteisingas įstatymas yra 
neprivalomas. Šitokios pažiūros laikosi ne tik Kat. Bažnyčia, bet 
štai ir didelis teisės autoritetas Paryžiaus juristas L. Le Fur 
kaip pasisako: „ar tiesa, kad žmogui leista daryti visa, kas yra 
suteikiamą pozityvaus įstatymo? Gali būti įstatymų neteisingų, 
net kriminališkų. Dar visai neseniai vienoje labai didelėje šaly- 
je, kurioje tuo laiku buvo stengiamasi suardyti šeimą, vaikai bu- 
vo skatinami įskųsti savo tėvus, niekinančius režimą; šis įskundi- 
mas buvo lygus pasmerkimui mirčiai, arba bent ištrėmimui, kuris 
baigdavosi tąja pat išdava. Ar bus sakoma, kad vaikai, tokiems 
įstatymams esant, tai privalo daryti pagal įstatymą ir kad jie ne- 
turi teisės kitaip elgtis? Juridinis pozityvistas, būdamas nuose- 
klus, turės tą prievolę pripažinti. Bet kiekvienam kitam šitoks 
teigimas bus biaurus, kadangi yra aukštesnė teisė, kurią nevalia 
paneigti pozityviam įstatymui, nes kitaip esant, yra teisė ir daž- 
nai prievolė tokiam įstatymui pasipriešinti“ (kolekt. veik. „Le but 
droit“ 172 p.). 

Pozitivinė teisė ne tik privalo paisyti teisybės, bet ir doros 
reikalavimų. Mat, dora yra už teisę istoriškai ankstyvesnė, fak- 
tiškai visuotinesnė, deontologiškai kilnesnė ir būtinesnė. Dora 
daugiau siejasi su žmogaus prigimtimi, negu teisė. Tokia pažiū- 
ra tarp teisės ir doros yra remiama ir žymių juristų. Prof. G. 
Del Vecchio rašo: „Kad apibrėžus valstybės sąvoką, reikia šau- 
ktis teisės, kuri savo ruožtu negali būti tiksliai apibrėžta, nesi- 
šaukiant etikos sąvokos“ (jo veik. Justice, Droit, Etat“ 267 p.). 
Bukarešto univ. prof. M. Djuvasa taip sprendžia teisės susiduri- 
mą su etika: „Kai ištikrųjų tenka konstatuoti nepanaikinamas prieš- 
taravimas tarp juridiškai leisto įstatymo ir doros, tada tikrai yra po- 

zityvinės teisės klaida“ (kolekt. veik. „Le but du droit“ 06 p.) Pa- 
galiau Bazelio univ. prof. A. Simuonius, svarstydamas santykį 
tarp teisės ir etikos, sako: „Dora yra vyriausioji kiekvienam žmo- 
gaus veiksmui norma. Nedoras veiksmas negali būti pateisin- 
tas“ (kolekt. veikl. „Le but du droit“ 150 p.). 

Ko buvo reikalaujama iš pozityvinės teisės, būtent, kad ji 
derintųsi su prigimtine teise, su doros reikalavimais, tas liečia 
ne vien valstybinę teisę, vidaus santykius valstybėje, bet ir tarp- 
tautinius santykius. Šiuo reikalu visai ryškiai pasisako prof. G. 
Del Vecchio: „Teigti, kaip daroma, kad valstybė, be atodairos į 
jos politinę jėgą ir jos teritorijos erdvę, privalo gerbti tik tas 
tarptautinės teisės normas, su kuriomis ji sutiko, tai reiškia pri- 
pažinti juridinę sistemą, kuri visai būtų be protinio pagrindo, ir 
civilizuotąjį pasaulį palikti savavalybei ir anarchijai“ (jo veik. 
„Justice, Droit, Etat“ 377-8 p.). 

Išvengti juridinei anarchijai vidaus ar užsienio santykiuose 
reikalinga pozityvinę teisę sudaryti, atsižvelgiant į prigimtinę 
teisę. Šį reikalavimą ir pamatavimą taip nusako prof. G. Del 
Vecchio: „Turėtume, iš atžvilgio į teisę, eiti prie pilnutinio relia- 
tyvizmo, iš tikro maža tesiskiriančio nuo skepticizmo, jeigu mes 
negalėtume iš mūsų prigimties išvesti kriterijo, absoliutaus ir vi- 
sierns galiojančio, apie tai, kas teisinga ir kas neteisinga. Šio 
kriterijo pagrindu, pakartojame, yra galima sudaryti ištisą teisės 
sistemą, kategoriškai galiojančią, nors ir ne pozityvinę arba tik 
iš dalies supuolančią su pozityvine teise... Racionalinės, arba na- 
turalinės, teisės sistema negalėtų būti čia išdėstyta, neperžengiant 
šio pranešimo ribų; bet jos principai yra gerai žinomi, bent pa- 
grindiniais klausimais, visiems tiems, kurie užsiima teisės filosofi- 
ja. Taip, į šiuos bendruosius principus reikia kreiptis, svarstant šal- 
tinių problemą... jie yra todėl pagalbinis, imant šaltinis jį techniškąja 
žodžio prasme, kai tuo tarpu jie, iš kito šono, deontologinėje 
tvarkoje yra tiesioginė išraiška žmogaus proto, šito pirmykščio 
ir absoliutaus teisės šaltinio, pačio giliausio ir pačio neužtvenkia- 
miausio“ (jo veikl. „Justice Droit, Etat“ 01-2 p.). 

Sakytąsias G. Del Vecchio pažiūras sustiprina juristas filo- 
sofas K. Petraschek, nustatydamas tarpusavius santykius tarp po- 
zityvinės teisės, prigimtinės teisės ir doros. K. Petraschek rašo: 
„Svarstymas mums rūpėjusios trejybės: pozityvinė teisė — pri- 
gimtinė teisė — dora, privedė mus prie to, kad šie trys dalykai 
nėra be santykių tarpusavyje, bet vienas su kitu yra ypatingu 
būdu iš vidaus susieti. Šio sąryšio būdas gali būti pavaizduo- 

tas kaspinu, kuris, pradėjęs nuo doros, iš pradžių pagal ilgį su- 
vyniotas ir reiškiąs prigimtinę teisę, paskiau yra išsiplėtojęs, kad, 
nesuskaitomais įvairaus stiprumo ir spalvos siūlais išdrikęs, ga- 
lėtų pereiti į plačią pozitivinės teisės sritį. Jei tai mes turėsime 
prieš akis, tai greit suvoksime, kad tikras supratimas apie santy- 
kius tarp pozityvinės teisės, prigimtinės teisės ir doros yra 
drauge sąlyga įr. atrama tikram supratimui apie teisės kil- 
mę ir reikšmę“ (jo veik. „System der Recht:philosoph'e“, 141 p.). 

Prigimtinė teisė, nuo kurios pareina pozitivinė teisė, yra 
proto išreiškiama neskaitlingais principais. Jų tarpe galime rasti 
tokius: nieko neskriausk; nedaryk kitam to, ko pats nenorėtu- 
mei; kiekvienam atiduok, kas jam priklauso; padoriai gyvenk ir t.t. 
Louvain' univ. prof. J. Uabin štai kaip bando išvesti prigimtinės 
teisės principus: „Bet kas tenka vadinti „pirmaisiais principais“? 
Vra, iš pradžių, pagrindinis, tikriau sakant, formalinis, principas, 
kuris pagrindžia kitus ir kurį atitinka dorovės jausmas: gėris yra 
darytinas arba, lygiareikšmiškai, reikia gyventi, kaip pritinka 
žmogui, t. y. elgtis pagal protą. Toliau, yra principų, kurie kiek- 
vienoje veikimo srityje siekia pagrindinio tikslo ir kurie kyla iš 
mūsų prigimtųjų linkimų, kaip antai: visiems bendro linkimo pa- 
laikyti gyvybę, žmonėms ir gyvuliams bendro linkimo veistis ir 
ugdyti, žmogiško linkimo pažinti tiesą, gyventi visuomenėje“ 
(jo veik. „La philosophie de Vordre juridigue positii“ 264 p. 
1929; Paris, Sirey). 

Juridinis pozityvizmas, kuris sukūrė visas teisės negeroves 
ir įvedė didelį teisės pakrikimą, parodė savo pagrindų silpnumą 
ir todėl smarkiai kritikuojamas. Kas kalba už prigimtinę teisę, 
tasai neigia juridinį pozityvizmą. Bukarešto univ. prof. M. Dju- 
vara štai kaip atsiliepia apie juridinį pozityvizmą: „Juridinis po- 
zityvizmas turi būti atmestas. Teisybės idėja įsilieja ir įsikūnija 
į kiekvieną pozityvinę teisę, jai priskiria reikšmę ir vadovauja jos 
interpretacija. Šiuo atvžilgiu yra racionalinė teisybė, metodas, 
kuriuo galime logiškai nustatyti ar veiksmas yra ar nėr teisingas, 
dar nesikreipiant į pozityvinės teisės normą“ (kolekt. veik. „Le 
but de droit“ 164-5 p.). 

Juridiniam pozityvizmui daugiausiai yra nusipelnęs XX amžiu- 
je gausus raštais, plačiai pragarsėjęs juristas Bordeaux univ. prof. 
Lėon Duguit (į 1928 m.). Pasaulinio karo pamokytas L. Duguit 
ėmėsi reformuoti savo pažiūras, bet mirtis sutrukdė. Apie šią 
pažiūrų reformą taip išsitaria Nancy univ. prof. G. Renard: „Taip, 

pašventęs savo veiklią karjerą ardyti prigimtinei teisei, Leon Du- 
guit, Didžiojo karo pamokų pamokytas, mėgina nuo 1920 m. ne- 
galimą dalyką — suderinti Augusto Comte'o filosofiją su Aristo- 
telio bei šv. Tomo Akviniečio metafizika“ (jo veik. „Le Droit, la 
Justice, et la Volontė“ 46 p. 1924, Paris, Sirey). 

Akivaizdoje šakytųjų dalykų apie teisę, jos kilmę, rūšis, san- 
tykius su protu, teisybe, dora įr t.t. rasistų pažiūra į teisę, kaip 
iš esmės priklausomą nuo rasės, neišlaiko jokios kritikos. 


VIII. Rasizmas ir valstybė 


Žmogus savo prigimtimi yra visuomeninė esybė, todėl gy- 
vena valstybėje. Visiems gerai žinoma, kad valstybei susiformuo- 
ti reikalingi trys dalykai: žmonės, teritorija, valdžia. Žmonės, gy- 
venantieji valstybėje, yra piliečiai arba svetimšaliai. 

Rasistų pažiūra į piliečius ir valstybinį gyvenimą turi daug sa- 
votiškumų, todėl reikalinga su tokia pažiūra susipažinti ir ją įvertinti. 

Pati nacionalsocialistų partijos programa, jos $ 4, štai kaip 
nusako pilietį: „Piliečiu tegali būti tas, kurs yra tautietis („Volks- 
genosse“). Tautiečiu tegali būti, kurs yra vokiško kraujo, be ato- 
dairos į konfesiją. Joks žydas todėl negali būti tautiečiu“ (Imta 
iš G. Feder: „Das Programm der N. S. D. A. P. und seine welt- 
anschaulichen Grundgedanken“, 15 p. 1938). Kaip matome, nac. 
valstybės piliečio sąvoka yra susiaurinta: tik vokietis ir tai vo- 
kiško kraujo asmuo, tegalįs būti piliečiu. Vien tik piliečiams, pagal 
nac. programą, duodama teisė eiti viešąją tarnybą, kaip matyti iš 
programos $ 6, kuriame sakoma: „Todėl reikalaujame, kad kiek- 
viena vieša tarnyba, bet kurios rūšies, vistiek reiche, krašte ar 
valsčiuje, tegali būti vien piliečių einama“. 

Pagal Vokietijos kanclerio A. Hitlerio pažiūras, Vokietijos 
gyventojai skirstomi į tris rūšis: piliečius, pavaldinius ir svetim- 
šalius.  Svetimšalio terminas yra aiškus, kaip ir kituose kraštuo- 
se, tik jo teisės susiaurintos: jisai negali turėti jokios viešos tar- 
nybos. Kas kituose kraštuose apimta piliečio terminu, tas Vo- 
kietijoje skirstoma į dvi rūšis: piliečius („Staatsbūrger“) ir paval- 
dinius („Staatsangehėorige“). Kiekvienas nesvetimšalis vokietis 
yra pavaldinys. Jisai gali patapti piliečiu, jei išeis nustatytą moks- 
14, bus nacionalsocialistiškai įsąmonintas, atliks įsakytas kūno 
mankštas, bus sveikas ir nepapeikiamas, atliks karo tarnybą ar, 
jei mergaitė, tam tikras darbo pratybas (žiūr. „Mein Kampi“ 488— 
491 p.). Čia iš tikrųjų susidaro tokia padėtis, kad tik nac. parti- 
jos nariai ar šalininkai tegalės būti piliečiais. 


Nac. pažiūrose į valstybę randame, be ko kito, ir didžiau- 
sių keistenybių. Kaip jau buvo minėta, Hitlerio Jaunimo vadas 
Baldur von Schirach yra formulavęs dėsnį: „Kas tarnauja Fih- 
reriui Adolfui Hitler'iui, tas tarnauja Vokietijai; kas tarnauja Vo- 
kietijai, tas tarnauja Dievui“ (Cit. „L'Osservatore Romano“ nr. 79 
iš 1937. IV. 5/6 d.). Čia, kaip matome randamas A. Hitlerio su- 
tapdinimas su Vokietija, valstybe. 

Irgi buvo minėta, kad nac. laiko savo vadą A. Hitlerį vi- 
sada teisiu; todėl įdomu yra atkreipti dėmesį į tai, kaip A. Hitler 
žiūri į valstybę. 

A. Hitler laiko valstybę ne tikslu, o tik priemone ar prie- 
laida aukštesnės kultūros siekti, tos gi kultūros priežastis esanti 
kultūrai kelti tinkanti rasė. Štai ir pačio A. Hitlerio pasakymas: 
„Tad pagrindinis pažinimas yra tas, kad valstybė nėra tikslas, o 
tik priemonė. Tiesa, ji yra prielaida aukštesnei žmonių kultūrai 
kurti, bet ne jos priežastis. Ši pastaroji, geriau sakant, išimtinai 
glūdi kultūrai kelti tinkamojoje rasėje“ („Mein Kampi“, 431 p.). 

A. Hitleris valstybę vertina ne pagal jos įėgą ar kultūrinį 
lygmenį kitų tautų tarpe, bet pagal jos tinkamumą savajai tau- 
tybei kelti, kaip matyti iš tokio A. Hitlerio pasakymo: „Valsty- 
bės gerųmas negali būti vertinamas pagal jos kultūrinį aukštį ar 
jos jėgos svarumą likusiojo pasaulio rėmuose, bet išimtinai pa- 
gal šios santvarkos gerumo laipsnį visada prieš akis turimajai tau- 
tybei“ („Mein Kampi“, 435 p.). 

A. Hitleris kalba ir apie taiką tarp valstybių, bet ją supranta 
tik tada galimą ir esančią, kai viešpatauti skirtoji rasė kardu pa- 
vergs kitas tautas aukštesnei kultūrai. Patsai A. Hitleris taip nu- 
sako šį dalyką: „Taika, paremta ne pacifistinių gausiomis ašaro- 
mis verkiančių moterų su palmės šakele, bet nugalinčių kardu 
viešpatauti skirtosios tautos, kuri ima į savo globą pasaulį aukš- 
tesnės kultūros tarnybai“ (Op. cit. 438 p.). 

Šitiems savo pasaulinės misijos tikslams siekti A. Hitleris 
nurodo reikalą sujungti visus vokiečius, iš jų padaryti atranką, 
kuri būtų paruošta vadovavimo ir viešpatavimo misijai. Šitą min- 
tį A. Hitleris taip nusako: „Vokiečių reichas, kaip valstybė, turi 
visus vokiečius apimti ir laikytis uždavinio, iš šios tautos ne tik 
surankioti visus vertingiausius rasinių pradų atžvilgiu ir juos pa- 
laikyti, bet palengvėle ir tikrai juos iškelti į viešpataujančią padėtį“ 
(Op. cit. 439 p.). 

Valstybė savo veikime, pagal A. Hitlerį, turi laikyti rasės 
reikalus pačiais svarbiausiais, kaip matyti iš tokio pasakymo: „Ji 

(=—tautinė valstybė. Iš konteksto. M. R.) turi rasę laikyti centri- 
niu viso gyvenimo dalyku“ (Op. cit. 446 p.). 

Kiekvienoje valstybėje tenka turėti reikalų su žmogaus tei- 
sėmis, vienaip ar kitaip nusakytomis.  Nac. valstybė nusako vie- 
ną pagrindinę žmogaus teisę, drauge ir prievolę, kodaugiausiai 
rūpintis rasės kraujo grynumo išlaikymu. Patsai A. Hitleris taip 
nusako šią teisę: „Yra tik viena švenčiausioji žmogaus teisė ir 
ši teisė yra drauge ir švenčiausioji prievolė, būtent, rūpintis tuo, 
kad kraujas būtų grynas išlaikomas“ (Op. cit. 444 p.). 

Kadangi pati nac. valstybė yra persisunkusi rasistinės min- 
ties, tai vokiečiai, išvykstą į užsienius, irgi yra įpareigojami būti 
rasistinių pažiūrų skleidėjais, o ne žmoniškumo apaštalais. Ka- 
dangi rasizmo skleidėjai yra pavojingi kiekvienai nevokiečių vals- 
tybei, tai svarbu išgirsti autentišką rasistų pasisakymą šiuo klau- 
simu. Pačio A. Hitlerio pavedimu G. Feder yra išleidęs oficia- 
linį nac. partijos raštą „Das Programm der N. S. D. A. P. und 
seine weltanschaulichen CGrundgedanken“, kuriame, be ko kito, 
taip rašoma: „Neretai pasitaiko, kad geriausi, veikliausi, vikingiau- 
si vokiečiai, kaip kulturtregeriai, iškeliauja į platųjį pasaulį kaip 
inžinieriai, tyrinėtojai, mokslininkai, pirkliai, gydytojai. Jie priklau- 
so didelei vokiečių tautos šeimai, kurią apleisti jie neprivalo ir 
net nevalia išdrįsti tai daryti. Jie turį teisę į tėvynės globą net 
ir užsienyje. Šie vokiečiai turi būti ne tik kultūros trąša, bet ir 
sąmoningais žvalgais, pirmaisiais kovotojais už vokiškumą pasau- 
lyje, ne „žmoniškumo apaštalais“, bet šiauriečių minties nešėjais. 
Ne „įsijausti“ į svetimą būdą, bet išlaikyti vokišką savumą, vo- 
kišką aukštesnę rūšį turi būti vokiečių ir mūsų oficialinės atsto- 
vybės uždavinys užsienyje“ (38 pusl. 1938, Minchen). 

Kiekvienas pats gali suprasti, kokią reikšmę turi sakytasai 
oficialinis pareiškimas ir kaip tenka žiūrėti į asmenis, kurie įpa- 
reigojami siekti rasizmo nustatytųjų tikslų. 

Atsižvelgiant ne vien į nac. pažiūras į valstybę, bet ir į ki- 
tų rasistų, pav. jau minėtojo prof. G. Cogni, galima suglaudus 
pasakyti, kad pagal rasistus, kiekvienas žmogus egzistuoja tik 
valstybei ir iš valstybės malonės. Visa, ką jisai turi iš teisių, 
yra vien iš valstybės pripažinimo. Tiesa, šis valstybinis totaliz- 
mas nėra taip ryškiai teigiamas oficialiniuose nac. raštuose, tačiau 
faktiškai gyvenime vykdomas su nemažesniu griežtumu. Kita 
vertus ir pačiuose oficialiniuose nac. raštuose randame reikalavi- 
mų, kurie tegalimi tik pripažinus valstybinį totalizmą. Jau buvo 
minėta, kad nac. partijos programa (24 str.) pripažįsta religinėms 

konfesijoms laisvę, tačiau tuojau prideda sąlygą — kiek jų bu- 
vimas ir doktrina nesipriešina germaniškosios rasės papročių ir 
doros supratimui. Jei religinė kontesija, pav., nepripažins rasis- 
tinės santuokos nuostatų, jai nebežadama laisvė, šios nebėra, 
Štai kazusas. Pagal Kat. Bažnyčios mokslą santuoka, reikiamu 
būdu sudaryta su žydų kilmės asmeniu, yra tvirta, galiojanti, va- 
dinasi, pagal Kristaus mokslą nesuardoma, tuo tarpu nac. pažiū- 
romis tokia santuoka yra niekinga (invalida). Taigi susidaro re- 
liginės konfesijos konfliktas su nac. dorovės supratimu. Pagal 
nac. partijos programą, jau nebėr religinei konfesijai šiuo atsitiki- 
mu laisvės. Kas turi imti viršų? ar Kristaus mokslas, ar žmonių, 
nac. vadų sugalvojimai? Pagal nac. programą, viršų turi imti šie 
pastarieji. Štai tau ir laisvė konfesijai, kai Dievo žodis turi nu- 
silenkti prieš žmogaus žodį. Ir kokio žmogaus? Kokia teise ji- 
sai primeta savo asmeninę pažiūrą visai tautai? 

Tiesa, yra sakytame G. Feder'io oficialiniame rašte palankių 
pasakymų krikščionybei, kad nac. partija nesusitapdina su Vota- 
no kultu (58 p.), kad partija stovi ant pozityvios krikščionybės 
pagrindo, tačiau nesusieta su jokia konfesija (18 p.), kad nac. vi- 
suomeninė santvarka ypatingai saugojanti krikščionių konfesijų 
reikalus (33 p.). Ten randame ir tokius atsiliepimus: „Tas pat 
tenka pasakyti apie paikius ir nevykusius užsipuolimus ant krikš- 
čionybės. Pasakymai, kaip „krikščionybė tik pakenkė“, geriausiu 
atveju parodo, kad atitinkamas asmuo neturi jokio žmoniško ir 
politiško takto supratimo. Taip galima smerkti politikuojančią 
Bažnyčią..., bet asmenines individų klaidas, jas apibendrinus, nie- 
kuomet negalima prikišti galingiausiam žmonijos pasireiškimui. 
Milijonų milijonams krikščioniškoji „religija“ buvo dvasios paki- 
limu ir paguoda, kuri juos per žmogiškus skausmus kėlė prie 
Dievo. Viduramžių kultūra buvo kryžiaus ženkle; didvyriški žy- 
giai, pasiaukojimas ir tikėjimo drąsa turėjo krikščionybėje savo 
šaknis“ (op. cit. 57 p.). Bet šitie palankūs atsiliepimai nesutruk- 
dė, kad švietimo priešakyje pastatytasai Alfred Rosenberg, aršus 
krikščionybės priešas, uolus Strauso ir Renano jau pranykusio 
garso idejų sekėjas, su visu atsidėjimu ėmė naikinti krikščiony- 
bę; ir jo idėjų išraišką „Der Mythus des XX Jahrhunderts“, iš 
vieno šono pačių nac. yra vadinamas privatus A. Rosenbergo 
dalykas, iš kito šono susilaukė didžiausio nac. partijos pagerbi- 
mo, premijos, įamžinimo. Vokiečių vyskupų ganytojiški laiškai 
jau metų eilė kaip sudaro skausmingą šauksmą ir viešą nusi- 
skundimą dėliai Kat. Bažnyčios persekiojimo Vokietijoje, dėliai 

katalikų kultūrinio gyvenimo naikinimo. Kas beliko iš vokiečių 
katalikų kadaise garsių kultūrinių organizacijų, katalikiškų mo- 
kyklų, spaudos? Vien griuvėsiai. 

Vokietijos protestantai irgi skaudžiai persekiojami. Kas ne- 
žino apie pastorių kalinimus? 

Skaudžiausias likimas nac. valsybėje yra tekęs žydams. Dau- 
gybė įstatymų ar įsakymų yra specialiai sukurta prieš žydus. 
1938 m. rudenio smurto aktai prieš žydus sukėlė didelį kultū- 
ringo pasaulio pasipiktinimą. 

Kritika. Yra istorinis faktas, kad žmonės visais amžiais 
gyveno tam tikrose įvairaus pavidalo bendruomenėse, sukurtose 
ne vien sutartimi ar tolygiu valios pareiškimu, bet ir natūraline 
eiga įvairių medžiaginių ir psichinių veiksnių. Bendruomenių yra 
daug: šeima, organizacijos, tauta, valstybė. Visos šitos bendruo- 
menės yra nemažiau realios, negu valstybė. Todėl valstybė ne- 
gali nesiskaityti su jomis, jeigu nori savo pagrindus išlaikyti tvirtus. 

1. — Ne tik valstybė turi skaitytis su kitomis bendruomenė- 
mis, bet ir asmenimis, nes šie yra nemažesnė realybė: nesant as- 
menų, negali būti nei šeimos, nei valstybės. Todėl istorijoje vi- 
sur randame tam tikrą antagonizmą tarp asmens-piliečio ir vals- 
tybės: pilietis nenori būti paglemžtas, gina savo reikšmę ir tei- 
ses. Jo teises paremia ir garsus juristas Romos valstybinio univ, 
prof. G. Del Vecchio, kai jisai rašo: „neigti a priori dualizmo rea- 
lybę, kaip tai daroma kai kuriose mokyklose, pav., sakant, kad 
valstybė esanti vienatinė realybė ir kad individas esąs jos anu- 
liuotas ar susiliejęs su jąja, yra netikęs metodas“ (jo veik. „Jus- 
tice, Droit, Etat“ 335-6 p. 1938, Paris, Sirey). Sakytasai prof. G. 
Del Vecchio išsitarimas yra visai teisingas, nes, logiškai, etiš- 
kai ir istoriškai svarstant dalykus, žmogaus asmuo, pirminė rea- 
lybė, turi tam tikrą pirmenybę arba bent, mažiausiai, lygiavertiš- 
kumą su valstybe, išvestine realybe, kuri, išmintingai sudaryta ir 
tvarkoma, žmogaus asmenybę respektuoja. Šio respekto pagrin- 
dą prof. G. Del Vecchio taip nusako: „Individas, kaip protinga 
esybė, turi autonomingumo žymę, t. y., jisai turi savyje absoliu- 
tų principą tokios tvarkos, kuri viršija patirties pasaulį“ (jo veik. 
„Justice, Droit, Etat“ 340 p). 

Iš kur eina tokios asmens teisės, kad jas net valstybė turi 
respektuoti? Jas gražiai nusako Lille'o univ. prof. J. T. Delos: 
„Teisybė yra transcendenti juridinei pozityvinei ir konkrečiai tvar- 
kai, kurioje ji yra realizuojama. Ką tas reiškia? teisybė yra kitų 
teisės gerbimas, atidavimas kiekvienam, kas jam priklauso. — 

Taigi, jei žmogus turi neliečiamas, nesulaužomas teises, iš kur 
jos atsiranda? iš pačios prigimties, t. y., iš savo dvasinės, pro- 
tingos ir laisvos esybės, kuri turi savyje absoliučią vertę. — Šią 
dvasinę prigimtį kiekvienas žmogus turi be atodairos į rasę, tau- 
tą, politinę aplinką, kurioje jisai gyvena. Ši dvasinė prigimtis yra 
visuotinė ir teisės, kurios jąja remiasi, irgi yra visuotinės ir tei- 
sybės prievolės, kurios iš jos eina, taipogi yra visuotinės“ (kolek. 
veik. „Le but du droit“ 161 p. 1938, Paris, Sirey). 

2. — Prigimtinė teisė ne tik apsaugo asmenį nuo valstybės 
sauvalės, bet reikalauja, kad kiekvienas valstybės įstatymas nesi- 
priešintų prigimtinei teisei, nes, kitaip dalykams esant, įstatymas 
neturės privalomosios galios. Šitokį nusistatymą remia gilaus 
teisės filosofijos žinovo Nancy univ. prof. G. Renard'o aiškus 
pasisakymas: „Juristas nesitenkina aiškinti teksto turinį; jisai visų 
pirma patikrina, ar šisai tekstas yra įstatymas. Šiam tikslui ne- 
pakanka, kad tekstas buvo tinkamai svarstomas, balsuojamas, pa- 
skelbtas konstitucijos nustatytu būdu; dar reikalinga, kad jisai 
prisitaikytų aukštesniems reikalavimams: pozityvinė teisė yra sub- 
ordinuota prigimtinei teisei; tekstas, priešingas prigimtinei tei- 
sei, nėra įstatymas“ (jo veik. „La thėorie de VlInstitution“ vol. I, 
pag. 8. Paris, Sirey, 1930). Prof. G. Renard, kaip suminėjau, yra 
gilus teisės filosofijos žinovas, ką liudija jo veikalai iš teisės 
filosofijos srities: a) Le Droit la Justice et la Volontė, 120 
XII- 344 p. 1924, b) Le Droit, la Logigue et Ie Bon Sens, 120 
XII- 408 p. 1925, c) Le Droit, I! Ordre et la Raison, 120 XXIII- 
438 p.1927, d) La Valeur de Ia Loi, 80 XII- 286, 1928 Paris, Sirey, 
Suminėtasai prof. G. Renard'o labai aiškus kategoriškas pasisa- 
kymas teisės, valstybės ir įstatymo santykių koncepcijos klausi- 
mu yra labai reikšmingas, nes liečia pagrindingiausią ir opiausią 
klausimą.  Tolygių pasakymų turime gana daug dabartiniu laiku, 
kai įvyko teisės verčių pervertinimas ir paaiškėjo pozityvizmo 
pagrindų ir jo sukurtos teisės silpnumas. 

Papildydamas prof. G. Renard'o pažiūras ir išryškindamas 
autoriteto principą Lyon'o univ. prof. juristas Auguste Rivet rašo: 
„Nėr klaidingesnio dalyko kaip ieškoti autoriteto principo ir šal- 
tinio ne Dievuje, bet žmoguje; nėr klaidingesnio dalyko kaip lai- 
kyti įstatymą ne proto išraiška, bet išraiška bendros kolektyvinės 
valios žmonių, kurie galutinai ir be jokios apeliacijos į kitą au- 
toritetą sprendžia tai, kas laikytina teisinga ar neteisinga... Pa- 
grindinė konstitucijos Iėmėjų 17890 m. klaida buvo ta, kad jie 
manė, jog viskas eina iš žmogaus ir grįžta į žmogų, visai nepai- 

sant jokio dieviškojo įstatymo; logiškoji tokios sistemos išdava 
buvo politinis ir socialinis ateizmas“ (jo str. „La garantie des 
libertės  individuelles et Ie problėme d' une Cour suprėme“ 
savaitrašt. „La Documentation Catholigue“ t. 34, col. 847, nr. 770 
iš 1935. XI. 16. Paris, Bonne Presse). 

Nevykęs teisės ar valstybės supratimas veda į visuomeninio 
gyvenimo klampynes, iš kurių sunku išbristi. Valstybei yra svar- 
bu teisės politikoje rasti kelią, kuriuo einant būtų lengva pasisau- 
goti klampynių.: Tokį kelią nurodo Mūnchen'o univ. prof. K. 
Petraschek, kuris viename savo veikalų taip rašo: „Kelias mums 
atrodo aiškiai pažymėtas, kuriuo reikia eiti, jei norima tautose 
išlaikyti nesuklastotą teisės supratimą, valstybinę visų šalių teisę 
apsaugoti nuo susmukimo. Čia pirmas reikalavimas skamba: at- 
gal prie prigimtinės teisės! Kadangi tačiau Bažnyčia, vienatinė, 
išvedė prigimtinę teisę iš valstybinio teisės pozityvizmo tvano į 
geresnę ateitį, tad atgal prie bažnytinės teisės! Prie tos teisės, 
kuri rodo nuolatinę daugiau kaip tūkstantį metų trunkančią plė- 
totę, vykstančią ant nepajudinamo ir nepajudinto prigimtinės tei- 
sės ir krikščioniškosios tiesos pagrindo“ (jo veik. „System der 
Rechtsphilosophie“ 392 p. 1932, Freiburg i. Br. Herder). 

Jeigu teisės kūryboje nepaisoma prigimtinės teisės, kuri ga- 
lų gale atsiremia į Dievą, tai valstybės gyvenime prieinama labai 
liūdnų pasėkų: vietoje išmintingiausiojo Dievo tvarkos atsistoja 
riklaus žmogaus valia ar net žiauriausia prievarta. Visai teisin- 
gai šiuo klausimu taip atsiliepia Lublin'o univ. prof. juristas Ign. 
Czuma: „Kai valstybė nepripažįsta Dievo teisės, jei ji negali rem- 
tis Dievo teise, kadangi ji patį to nenori, tada ji turi remtis įro- 
dymu ir tvirtybe to, kas jai palieka, t. y. jėgos ir prievartos.., 
Teisė yra viskas, ką valstybė duoda, nepareinamai nuo turinio 
nuo moralinės vertės... Žengianti sekuliarizacija, valstybės ir tei- 
sės supasaulėjimas verčia tvarkos ir valdžios pagrindo ieškoti va- 
lioje — valioje žmonių, valioje parlamento, valioje diktatoriaus“ 
(kolekt. veik. „Bolszewizm“ 02 p. 1938, Lublin, universitet). 

3.— Išvengti klaidingų ir pražūtingų pažiūrų į teisę tegalima 
susidarius kritišką ir pamatuotą pažiūrą į valstybę. Šiuo klausi- 
mu išėjimo taškas yra asmuo ar asmenys. Asmuo yra pagrin- 
dinė realybė. Kol pats asmuo aprūpina savo visus medžiaginius 
ir dvasinius reikalus, tol valstybė jam nereikalinga. Tokia asmens 
padėtis tegali būti pradžioje. Asmuo, norėdamas bent kiek pa- 
kilti kultūroje, tuojau yra reikalingas valstybės paramos. Valsty- 
bė yra institucija, kuri savo paskirtimi turi padėti asmenims tuo- 

se dalykuose, kurių patys vieni negali laimėti. Taigi valstybės 
tikslas yra asmenys; jiems padėti žmoniškąjį gyvenimą gyventi, 
gyvenimo tikslus pasiekti, kitaip sakant, bendroji, ar viešoji žmo- 
nių gerovė. Bet, kitą vertus, kad valstybė galėtų susikurti, veikti 
yra reikalinga, kad asmenys atliktų prievoles savo valstybei, bū- 
tent, klusnumo, medžiaginės paramos, darbų. Tuo būdu susida- 
ro tarp asmens ir valstybės abipusės teisės ir prievolės. Šios 
pažiūros į santykius tarp asmens ir valstybės, svarstant visuo- 
meninio gyvenimo kilmę, yra priimtinos visiems, kurie pripažįsta 
prigimtinę teisę. Pav., Bruxelles'o prof. J. Leclercą savo kapita- 
liniame 4 tomų veikale apie prigimtinę teisę štai ką sako: „Vi- 
suomenė yra sukurta žmogui, ne žmogus visuomenei. Nieko 
ant žemės nėra viršesnio už žmogų ir žmogus yra viršesnis už 
viską. Vien Dievas yra viršesnis už žmogų“ (jo veik. „Lecgons 
de droit naturel“ II ėd. t. I, 329. Namur, Wesmael Charlier, 1934), 
Kitoje vietoje vėl prof. J. Leclercą sako: „individas yra valstybės 
tikslas, bet valstybė nėra individo tikslas; ji yra individui tik prie- 
monė“ (op. cit. II ėd. t. II, p. 11). Panašias pažiūras išreiškia ir 
Louvain'o univ. prof. J. Dabin sakydamas: „Be individų politi- 
nė bendruomenė (kaip bet kuris kolektyvas) neturi atskiros bū- 
ties, nei fizinės, nei moralinės. Irgi neginčytina, kad ši bendruo- 
menė, kuri neturi atskiros būties, nėra tikslas savyje, bet kad ji 
skirta tarnauti individams, visiems individams, kurie ją sudaro, 
o ne atvirkščiai“ (jo veik. „La philosophie de Vordre juridigue 
positif“ 334-5 p. 1929, Paris, Sirey). 

Tik komunistinėje ir visokių atšešėlių socialistinėje san- 
tvarkoje žmogus pavergiams bendruomenei, virsta jos aklu įran- 
kiu ar mechanišku rateliu, bet tokiose santvarkose Dievas ne- 
pripažįstamas, ten žmogus jau nebeturįs antprigimtinio tikslo, 
todėl ir pavergiamas bendruomenei. Komunistai ir socialistai 
kalba apie asmens teises tol, kol jie gyvena ir veikia nesocialis- 
tinėje valstybėje; kur jau nuosekliai įgyvendinta komunistinė val- 
stybė, ten jau nebėr kalbos apie asmens teises, kurios figuruoja 
visose kultūringose konstitucijose. 

4.— Valstybė turi tarnauti bendrajai, arba viešajai, visų savo 
piliečių gerovei. Kaip suprasti viešoji gerovė, kas ji? Štai kaip 
ją nusako Lille'o univ. prof. J.-T. Delos: „Politinėse bendruome- 
nėse (valstybėje) kas yra bendroji gerovė?.. Mano supratimu, 
tai iš atžvilgio į asmenį — ne į valstybę, kolektyvą ar rasę — 
aptariama bendroji gerovė. Gerovė kieno? Žmonių. Bendroji 
kam? Žmonėms, kurie sudaro bendruomenę. — Kas kad ji gali 

būti, jei ne visuma socialinių santykių, būtinų visiškam žmogaus, 
individualinės asmenybės išsiplėtojimui? Ji apima visus santy- 
kius — ekonominius, intelektinius, dorinius, tautinius ir tarptau- 
tinius —, harmoniškai suorganizuotus, be kurių žmogus nesiplė- 
totų arba negyventų jam tinkamu gyvenimu. Ši suorganizuota, 
sutvarkyta visuma yra jam gerovė, būtina gerovė — bendroji 
gerovė, nes ji yra vaisius visų, ji tarnauja visiems“ (kolekt. veik. 
„Le but du droit“ 161 p. 1938, Paris, Sirey). Šią be galo svar- 
bią bendrosios gerovės sąvoką, sudarančią valstybės tikslą ir val- 
stybės teisių bei pareigų pagrindą, papildo savo plačiu nusaky- 
mu Louvain'o juristas prof. J. Dabin: „Bendroji gerovė, tikresne 
prasme, yra tobulinimo priemonių visuma, kurią politiškai orga- 
nizuota visuomenė turi uždavinį parūpinti žmonėms ir kuri su- 
daro bendrą tėvoniją bei rezervuarą „bendrumų“ (bendroji žmo- 
nių gerovė): taikos, moralumo ir saugumo atmosfera, reikalinga 
privatinės ir viešosios veiklos pasisekimui; sustiprinimas ir globa 
naturalinių kadrų, kurie palaiko ir drausmina individų pastangas, 
kaip antai šeima, profesinė korporacija; sukūrimas visų ir kiek- 
vieno naudai tam tiktų pažangos priemonių, kurias tegali paga- 
minti kolektyvi jėga (susisiekimo kelių, mokymo ir taupymo įstai- 
gų); pagaliau, koordinavimas asmeninės ir viešosios veiklos, kuri 
skirta harmoningai patenkinti visus teisėtus bendruomenės narių 
reikalus. Ir visa tai sudaro tikrąja prasme bendrąją gerovę; 
kuriai yra subordinuoti, kaip jų tikslui, pati bendruomenė ir visi 
jos veikėjai“ (jo veik. „La philosophie de Yordre juridigue po- 
sitif“ 160 p.). 

Valstybės tikslą, arba bendrąją gerovę, gan tiksliai, aiškiai 
ir suglaustai išreiškia Romos Gregorianos univ. prof. J. N. Gūe- 
nechea sakydamas: „Tiesioginis ir esminis valstybės siektinas 
tikslas yra: 1) viešoji gerovė, 2) laikinoji gerovė, 3) suderinta su 
dorove ir teisės sustiprinta, 4) ir palenkta galutiniam žmogaus 
tikslui“ (jo veik. „Principia iuris politici“, vol. I, p. 122, Roma, 
univ. Gregoriana, 1938). 

Vadinasi, labai svarbu teisingoje valstybės koncepcijoje ne- 
pamiršti, kad valstybės tikslu yra žmonės, taigi ir atskiras žmo- 
gus, su jo paskirtimi ir tikslais. Šitą pažiūrą įdomiai pabrėžia 
Sorbonos juristas prof. L. Le Fur: „Socialiniuose moksluose, 
kaip ir fizinio gyvenimo moksluose, tai žmogus sudaro vienetą, 
Kaip sako p. de La Pradelle: „Galų gale, žmogus yra bendras 
visų juridinių Institucijų vardiklis; jisai yra valstybės esimo pa- 
grindas* (kolekt. veik. „Le But du Droit“ 8 p.). 


5.— Kadangi valstybė yra sukurta pagelbėti žmonėms tuose 
dalykuose, kuriuose jie patys vieni būtų bejėgiai apsirūpinti, to- 
dė! valstybė turi teisę ir prievolę įsiterpti tiek, kiek žmonės rei- 
kalingi jos pagalbos, bet neturi teisės paglemžti tai, kas yra pa- 
čių piliečių pajėgose. Šitą socialinės filosofijos principą teisingai 
išreiškia pop. Pijus XI enc. „Guadragesimo anno“ sakydamas: 
„Negali būti abejonės, kad nevalia keisti ar laužyti šio taip svar- 
baus socialinės filosofijos principo: kaip neleistina atimti iš as- 
menų ir pavesti bendruomenei tų atribucijų, kurias jie gali savo 
iniciatyva ir jėgomis atlikti, taip lygiai būtų neteisybė ir drauge 
labai žalingų būdu socialinės tvarkos drumstimas, jei būtų že- 
mesnės eilės susigrupavimams atimamos funkcijos, kurias tie su- 
sigrupavimai patys gali atlikti, ir pavedamos platesniems ir auk- 
štesnio rango kolektyvams“ („Acta Apostolicae Sedis“, vol. XXIII, 
p. 203, Vatikano, 1931). 

Valstybės veikimui, kaip žinome, vadovauja valdžia. Kyla 
klausimas, kaip toli siekia jos kompetencija? Be abejo, taip toli, 
kiek reikalauja jau minėtasai valstybės tikslas. 

Valstybės valdžios santykiai su piliečiais turi remtis, visų 
pirma, teisybe, šiuo pagrindiniu socialinės etikos principu. Tei- 
sybė įpareigoja abi santykių šalis. Jos esmė yra tame, kad kiek- 
vienam būtų atiduota tas, kas jam priklauso. Be to, visa valsty- 
bės institucija yra sukurta ant socialinės etikos pagrindo, todėl 
valstybei nevalia prasilenkti su socialinės etikos ir net visos eti- 
kos reikalavimais. Mat, etika normuoja žmogaus tikslus ir vei- 
kimą, o valstybė yra sukurta žmonių reikalams tenkinti. Teisin- 
gai šiais klausimais rašo Lublino prof. I. Czuma: „Valstybė... nėr 
suvereni moralinėję srityje, kadangi bendroji moralinė tvarka turi 
savyje valstybei bendras normas, varžančias, apribojančias. Val- 
stybė nėra morališkai savarankiška, kadangi savo gyvavimo, sa- 
vo įgaliojimų taisykles ima iš aukštesnės už save moralinės tvar- 
kos... Valstybė neegzistuoja pati sau. Jos esimas yra pateisin- 
tas tuo pačiu moraliniu dėsniu, kuris ją'apriboja,o apriboja dėliai kitų 
svarių priežasčių. Valstybė atsiranda ir gyvuoja žmogui, jo aukš- 
tam gyvenimo laipsniui... Valstybė pirmoje vietoje stato morali- 
nes, dvasines vertybes, tik po jų medžiagines, daiktines.. Dva- 
sinių vertybių srityje žmogaus asmens ir jo amžinos paskirties 
vertybė turi todėl turėti savo tinkamą vietą valstybės gyvenimo 
sistemoje“ kolekt. veik. „Bolszewizm“ 86 p.). 

6.— Valstybė kuria pozityvinę teisę. Kaip šią pastarąją nu- 
sakyti? Lauvain'o prof. J. Dabin taip ją charakterizuoja: „Pozi- 

tyvinė teisė yra visuma (daugiau ar mažiau nuosekli, daugiau ar 
mažiau atbaigta) viešosios valdžios iš anksto paskelbtų elgesio 
normų, susietų su pačios valdžios pramatyta ir suorganizuota 
išorinės prievartos sankcija (viešoji prievarta) su tikslu realizuo- 
ti žmonių santykiuose tam tikrą tvarką — sakykime tuojau: 
pačią tinkiamiausią bendrajai gerovei tvarką“ (jo žveik. „La 
philosophie de Y'ordre juridigue positif“ 34—5 p. 1929). 

Kad pozityvinė valstybės teisė būtų tinkamai suformuota ir 
galiotų, reikalingos tam tikros sąlygos. Visų pirma. Ji negali 
prieštarauti prigimtinei teisei nei pozityvinei dieviškajai teisei. 
Antrą. Ji turi būti tinkama pasiekti bendrajai gerovei. Trečia. Ji 
negali peržengti įstatymų leidėjų kompetencijos. Ketvirta. Turi 
būti galima ją įgyvendinti ne tik fiziškai, bet ir morališkai. Penk- 
ta. Piliečių prievolės turi būti paskirstytos pagal proporcingos 
teisybės reikalavimus. Jei pozityvinė teisė, pav., prieštarautų pri- 
gimtinei teisei, ji prarastų teisės charakterį, kaip tai teisingai pa- 
stebi Mūnchen'o prof. K. Petraschek: „pozityvinė žmonių teisė, 
kuri aiškiai prieštarauja prigimtinei teisei, ištikrųjų nebėra jokia 
teisė“ (jo veik. „System der Rechtsphilosophie“ 356 p. 1932, 
Freiburg i. Br. Herder). Jei pozityvinė teisė nepaiso reikiamų 
sąlygų, ji patampa smurto priemone, kuri, aišku, skaudžiai pa- 
žeidžia visuomeninio gyvenimo santykius. Smurto dvasią teisin- 
gai peikia kard. A. Ratti, Milano arkivyskupas savo gan. laiške 
1921 m., kuriame be ko kito sakoma: „Mes prisaikdiname visus 
intelicentiškus ir garbingus žmones pašalinti iš ekonominių ir 
politinių diskusijų visokią prievartos ir priespaudos dvasią. Tai 
yra patirties pamoka, kad prievarta iššaukia prievartą ir kad šie 
koniliktai mažina įstatymo ir autoriteto, tvarkos sargų prestižą 
ir tuo pat laiku ruošia kovas tarp to pačio krašto brolių ir 
sūnų“ (imta iš Paryžiaus kat. univ. prof. L. Lallement: „Princi- 
pes catholigues d'action civigue“ 125 p. 1935, Paris, Desclėe de 
Brouwers). 

7. — Kad valstybė savo veikimu ir įstatymais nepažeistų tei- 
sybės, pasiektų jai skirtąjį tikslą, yra reikalinga nustatyti valsty- 
bės santykis su tauta. Kas tauta, kas sudaro tautybės žymes? 
Klausimas gan painus. Gal tiksliausias bus pasakymas, kad tau- 
tybė yra kompleksas, sudarytas iš tokių žymių: bendros kilmės 
bendros kalbos, bendros istorijos, bendros dvasios, bendros kul- 
tūros. Bet šiam kompleksui ne kiekviena iš sakytųjų žymių yra 
būtina. Pav., šveicarai save laiko viena tauta, nors jų kalba ne- 
vienoda. Yra ir kitokių tautybės nusakymų, tik jau rasė, kraujas tai 

negali būti laikomas būtina tautos žyme. Rasių klausimo didelis 
žinovas Erwin Baur (veik. Baur-Fischer-Lenz: Menschliche Erb- 
lehre, I Bd, 81 p. IV Aufl. 1936, Mūnchen) sako: „Reikia griež- 
čiausiai pabrėžti, kad tas, kas tam tikrai tautai, antai vokiečiams 
ar anglams ar prancūzams, yra bendra, kas tautą jungia, nėra 
«rasė», bet pirmoje eilėje yra bendra kalba ir kultūra. Rasių 
skirtumai, kaip skirtumai tarp suminėtųjų tautų, yra tik reliaty- 
vūs skirtumai, kadangi mišinio kiekio santykiams esant įvairiems 
įvairiose tautose, vienoje tautoje yra gausingesni šie rasių su- 
dėties elementai, kitoje—kiti. Bet irgi antropologinės tautų ribos, 
šiąja prasme, visai nesupuola su kalbų ribomis“ (Citata imta iš 
Berlyno univ. prof. W. Sombart'o „Vom Menschen, ein Versuch 
der geistwissenschaftlichen Antropologie“ 179 p. 1938, Berlin, 
Buchholz). Patsai prof. W. Sombart apie Vokietijos gyventojus 
sako: „Vokietijos gyventojai rasės atžvilgiu yra tautų mišinio 
tipas (ib. 172 p.). 

Dar įdomu atkreipti dėmesys, kaip šveicaras nusako tau- 
tą. Šveicarijos Friburgo univ. prof. A. Favre, juristas, taip ra- 
šo: „Šis socialinis vienetas, kurį chakterizuoja bendri mąstymo 
ir išraiškos būdai, tradicijos, tikėjimas, papročiai, atskiros insti- 
tucijos, kuris stiprina dalyvavimą tuose pat prisiminimuose ir 
susirūpinimuose patirtais pavojais ir atliktinais uždaviniais, yra 
tauta“ (žurn. „Schweizerische Rundschau“ 38 Jahrg. 1938/39, 
Heift 9, p. 656, Einsiedeln, Benzingerverlag). 

Turint galvoje, kad dabartiniais laikais nėra grynos rasės 
žmonių, darosi aišku, kad tautos sąvoka negali būti atremta į 
rasę. Mat, be kilmės yra dar daug kitų veiksnių, kurie daugiau 
nulemia tautą, negu kilmė pagal rasę ar kraują. Kiekviena tau- 
ta nori save išlaikyti, plėtoti, tobulinti. Jeigu tauta susilaukia 
savos valstybės, kurioje, aišku, savo tikslus gali lengviau ir ge- 
riau gyvendinti, tada ji jaučiasi daugiausia patenkinta. Todėl ir 
pastebime tautų istorijoje didžiausias tautų pastangas sudaryti sa- 
vo tautines valstybes. Bet ir šiuo atveju, tautai sukūrus savą 
valstybę, tenka valstybei skaitytis su faktu, kuris mūsų laikais 
visuotinis, kad nėra nei vienos valstybės, kurioje visi gyventojai 
būtų tos pačios tautybės ir nebūtų joje žymios kitataučių dalies 
Tas ir verčia kiekvieną valstybę respektuoti savo piliečius kita- 
taučius. Pilietybės teises paneigti valstybės gyventojams vien 
tuo pretekstu, kai jie yra kitataučiai, būtų tikra neteisybė ir 
prieštaravimas dabartiniam kultūriniam gyvenimui ir bendravimui 
pasaulyje. Šitą pažiūrą remia savo svariu autoritetu Romos univ. 

juridinio fakulteto dekanas prof. G. Del Vecchio, kai jisai sako 
„Pragaištingiausia visų vadinamų demokratinių sistemų klaida 
yra manyti, kad valstybėje viskas gali būti objektu svarstymų ir 
sprendimų, įsigaliojančių bet kokia balsų diduma. Deja, paste- 
bimas nesveikas linkimas pas didumas paaukoti mažumas taip, 
kaip galingiausieji turi linkimą prispausti silpnesnius; bet prie- 
šais tokią tendenciją stoja teisė. Ir kiekvieno žmogaus teisė yra 
lygiai šventa, kaip ir milijono kitų žmonių“ (jo veik „Justice 
Droit, Etat“ 351 p.). 

8.— Esant sukurtai valstybei ir jai funkcionuojant, kyla klau- 
simas jos santykių su asmenimis. Kas yra palaikytina: persona- 
lizmas ar etatizmas ar gal net totalizmas? Jau patsai valstybės 
įsikūrimas rodo, kad ji kuriama iš atžvilgio į asmenų reikalus, 
vadinasi, konkrečiai realybei, o ne kuriam išsvajotam abstraktui, 
kuris neigtų konkrečios realybės reikalus. Visai teisingai pasisa- 
ko už personalizmą prieš etatizmą Madrido univ. prof. L. Reca- 
sans: „Kyla klausimas, kurios yra aukščiausios vertės: tos, ku- 
rios yra realizuojamos individe, ar tos, kurios yra kolektyvinėje 
būtyje? Trumpai sakant, ar valstybė yra priemonė palengvinti 
įgyvendinimui verčių, kurios įkūnytos individe — jos būtų aukš- 
čiausios vertės (personalizmas ar humanizmas), ar gal priešin- 
gai, individas yra tik priemonė, neturinti nepriklausomos ir auk- 
ščiausios vertės, tarnyboje aukštesnių tikslų, kurie tebūtų reali- 
zuojami valstybėje (transpersonalizmas ar politinis universaliz- 
mas)... Aš stoju be jokio svyravimo už personalistinę įdėją“ 
(kolekt. veik. „Le But du Droit“ 130 p. 1938). 

Jei etatizmas negali imti viršaus ant personalizmo, tai juo- 
ba totalizmas, kuris nori viską paglemžti, atimti iniciatyvą iš as- 
menų, viską griežčiausiu būdų centralizuoti, viską suvesti į pa- 
sišovusio vado nuožiurą. Totalizmas gali vieną kurią valstybės 
gyvenimo sritį sustiprinti, bet už tat labai nukenčia kitos, suar- 
doma gyvenimo harmonija, valstybės pusiausvira pranyksta, ne- 
sveikos kritikos nei charakterio tiesumo nebėra, melagingas pa- 
taikavimas ir karjerizmas vešliai tarpsta, atsiranda padėtis, kurios 
atskirus momentus įžvalgus poetas satiriškai taip nusako: „Vi- 
suos kampuos pasauly perėjūnai apstūs“, „kaip lengva laidžioti 
su jiešmu tarp beginklių“, „už bambą aukštėliau nelemta pagal- 
voti“, o galų gale „trupa daug stabų kilotų ir kamšytų“ (Fau- 
stas Kirša: Pelenai, II knyga, 57-58 p, 1938, Kaunas). 

9.— Valstybinis totalizmas, pasisavindamas sau sritis, kurios 
jam nepriklauso, sueina į konfliktą su religija. Mat, apreikšto- 

sios religijos atstovai turi griežtai laikytis doktrinos ir normų 
kurios Dievo apreiškimo yra nurodytos. Dievo apreiškimas yra 
privalomas visiems net ir diktatoriams su totalistiniais tikslais, 
Kilęs konfliktas visiems žalingas, net ir pačiai valstybei. Juk 
aišku. Religija reikalauja doros, dora reikalauja tiesumo, sąžinin- 
gumo, darbštumo, teisingumo, blaivumo, susidrausminimo, tai vis 
dorybės, kurios kelia piliečių vertę ir valstybės gerovę. Nevel- 
tui didelės išminties valstybės vyrai laikė tikybą kertiniu valsty- 
bės akmeniu. Apie prezidentą Vašingtoną taip rašoma: „Štai 
Prezidentas Vašingtonas atsisveikinimo kalboje įspėjo savo vien- 
genčius, kad tikyba yra kertinis valstybės akmuo; be tikybos do- 
ros negalima laukti; ir be tikybos pilnutinis mokslas neįmano- 
mas“ (V. Matelis: str. „Amerikos mokykla“ žurn. „Tiesos Ke- 
lias“ 1936 m. Nr. 11 p. 665. Kaunas). 

Ekonomistai irgi pripažįsta, kad valstybėje viešojo ūkio rei- 
kalų tvarkymas pareina ir nuo pasaulėžiūros, taigi ir nuo religi- 
jos. Šiuo klausimu štai kaip prof. VI. Jurgutis išsitaria: „Viešojo 
ūkio žygius nulemia ne tiek pelno išskaičiavimai, kiek politikos 
ir pasaulėžiūros reikalai... Paprastai, viešieji, viešomis lėšomis ten- 
kintini, reikalai nustatomi ne kuriais nors atitrauktais grynai eti- 
niais, socialiniais ir net ne ekonominiais sumetimais, bet dažniau- 
siai politiniais, tam tikra pasaulėžiūra pagrįstais išskaičiavimais“ 
(jo veik. „Finansų mokslo pagrindai“ 156-7 p. 1938, Kaunas). 

Drauge su valstybės vyrais, ekonomistais ir Kat. Bažnyčia 
pasisako apie artimą sąryšį tarp religijos ir valstybės gyvenimo. 
Štai, pav., pop. Pijus XI rašte Amerikos Jungt. Valstybių Episko- 
patui Vašingtono Kat. Universiteto 50 metų jubiliejaus proga ra- 
šo: „Kadangi pilietmokslis, sociologija ir ekonomika yra susieta 
su individine ir kolektyvine žmonių gerove, todėl tie mokslai nę- 
gali išvengti filosofinio ir religinio pasvarstymo apie žmogaus 
kilmę, prigimtį ir paskirtį. Jei šie mokslai, ignoruos Dievą, jie 
negali tikėtis visiškai suprasti kūrinio, kuris yra Dievo sukurtas 
į savo paveikslą ir panašumą“ (Citata imta iš mėnr. „Catholic Ac- 
tion“ vol. XX, nr. 12, p. 10, 1938, Washington, D. C.). 

Kad valstybė yra bejėgė išspręsti be religijos pagalbos kai 
kuriuos labai opius valstybinio gyvenimo klausimus, tai paliudija 
net ir totalistinės valstybės labai žymus pareigūnas Vokietijoje 
A. Rosenberg. Jisai Nūrnberg'e nacionalsocialistų kongrese pa- 
sakė: „Bolševizmas yra pragaro filosofija. Toksai politiškai ir 
militariškai suorganizuotas sąmokslas, kuriam priklauso, nors ir 
su apgaulinga viltimi, milijonai desperatų, negali būti nugalėtas 

vien su policija ir kariuomene... Bolševikų doktrina galės būti 
nugalėta vien tiktai nauju tikėjimu, to tikėjimo sukelta veikimo 
valia ir, pagaliau, pačio veikimo griežtųmu“ („L' Osservatore Ro- 
mano“ nr. 219 iš 1936. IX. 19). 

Sakytieji sumetimai kelia aikštėn, kad valstybinis totalizmas 
yra nepamatuotas, nes parodo savo bejėgiškumą ir kelia amžiną 
koniliktą su religija, kuri, aišku, negali atsisakyti savo doktrinos 
ir normų, kilusių iš Dievo apreiškimo. 

10.— Valstybė rūpinasi piliečių švietimu. Šitame darbe ji su- 
siduria su tėvų teise auklėti ir mokyti savo vaikus. lr kyla klau 
simas, kas čia turi didesnę teisę auklėti, juos mokyti pageidau- 
jama kryptimi, tėvai ar valstybė. Patys gyvenimo faktai parodo, 
kad vaikų atsiradimas pasaulyje daug daugiau pareina nuo tėvų, 
negu nuo valstybės valdžios. Panašiai vaikų išlaikymas ir aprū- 
pinimas. Vaikas iš pat pradžių mokosi tėvų kalbos ir tėvų tiky- 
bos. Visa tai turint prieš akis, yra visai naturalu, kad ir valsty- 
bės teikiamas mokymas ir auklėjimas turi eiti tėvų tautybės ir 
tikybos gairėmis. Tėvo teisė eina iš prigimtinės teisės, ne iš 
valstybės pozityvinės teisės. Tokią pažiūrą remia ir Paryžiaus 
prof. L. Le Fur: „Kai šeimos tėvas sako, kad jisai turi „teisę“ — 
išskyrus piktnaudojimą —- auklėti savo vaikus pagal savo supias- 
tą prievolę, jisai turi prieš akis teisę, einančią iš dalykų prigim- 
ties, iš savo tėviškumo, bet ne pozityvinę teisę, prieš kurią jisai 
kartais protestuoja“ (kolekt. veik. „Le But du Droit“ 172 p. 1938, 
Paris). Tolygaus nusistatymo laikosi ir Kat. Bažnyčia. Pav., Lon- 
dono kard. Hinsley kat. akcijos susirinkime, dalyvaujant higienos 
ministeriui Elliot, priminė tiems, kurie vadovauja tautoms, kad 
jie neliestų šeimos teisių ir tarp kitų dalykų pasakė visai aiškiai: 
„Šeima yra pirmesnė, negu valstybė, kuri egzistuoja vien todėl 
kad egzistuoja šeima. Vaikai turi priklausyti tėvams“ (L' Osser- 
vatore Romano“ Nr. 131 iš 1938. VI. 6/7). 

11.— Vienas didžiausių uždavinių valstybei yra patikrinti sau- 
gumas piliečiams, jų gyvybei bei asmeniui, turtui, teisėms. Iš to 
eina bendra taika ir ramybė. Be jų piliečio gyvenimas gali pasi- 
daryti be galo skaudus. Lille'o univ. juristas J.- T. Delos taip 
nusako saugumą: „Plačiausia prasme imamas saugumas yra ga- 
rantija, duota individui, kad jo asmuo, turtai ir teisės nebus sau- 
valės atakų objektu ir, jei tokios pasitaikytų, globa ir atitaisymas 
jam bus bendruomenės patikrinti. Kitais žodžiais sakant, tasai 
(individas valstybėje, valstybė tarptautinėje bendruomenėje) yra 
saugus, kuris turi patikrinimą, kad jo padėtis nebus pakeista ki- 

tu būdu, negu bendruomeninėmis procedūromis, todėl taisyk- 
lingomis — sutinkančiomis su taisykle — ir teisėtomis, vadinasi, 
suderintomis su įstatymu. 

Deja, Vokietijos rasistai nepatikrino saugumo: katalikai tė- 
vai nuskriausti, kad jiems atėmė katalikiškas mokyklas, kurias di- 
deliu pasiaukojimu buvo sukūrę; nuskriausti katalikai, kad jiems 
sunaikino katalikiškas organizacijas, kurias jie kūrė per ištisus 
dešimtmečius, kad konfiskavo organizacijų turtą ir būstines; nu- 
skriausti katalikai, kad jiems sunaikino katalikiškąją spaudą, o 
tuo tarpu katalikybės priešai visais frontais juos gali pulti; nu- 
skriausti žydai, kad jiems pereitųjų metų rudenį sudegino sina- 
gogas, kontiskavo turtą, atėmė teises; tas smurtas daug paken- 
kė nacionalsocializmo vardui užsienyje. O juk buvo žydų, kurie 
gyvendami Vokietijoje, lyg tikriausi vokiečiai visas savo proto 
jėgas buvo atidavę mokslui, rašė mokslo veikalus vokiškai, kėlė 
Vokietijos mokslinę garbę, pav., psichologas William Stern. Kas 
nusikalto, tas teisingai gali būti baudžiamas, bet ne fantazijos iš- 
rastasai nearijus, prikergiamas žydams. 

12.— Dabartiniais laikais valstybė negali neturėti santykių 
su kitomis valstybėmis, bent kaimyninėmis. Iš čia atsiranda pak- 
tai, sutartys. Dažnai girdimas šūkis „pacta servanda sunt“ yra 
išraiška pagrindinės tiesos ir teisybės. Sutartyse privalu žiūrėti 
tiek sutarties turinio, tiek duotojo žodžio laikymo. Taip žiūri į 
dalyką ir juristai. Romos juristas prof. G. Del Vecchio rašo: 
„Aišku, paktų arba sutarčių privalomos vertės principas negali 
būti atremtas į paprastą valios pareiškimo faktą, koks bebūtų tu- 
xinys, bet valia logiškai imant, yra pareikšta pirmiau, negu pri- 
valomoji vertė atsiranda; ši tegali būti išvesta iš transcendentinio 
svarstymo, kuris, be pačio fakto, pakyla net iki grynos deonto- 
logijos“ (jo veik. „Justice, Droit, Etat“ 356 p. 1938, Paris). Ir 
pop. Pijus XII š. m. Velykų pamoksle, kalbėdamas apie taiką, 
nusiskundė, kad ją ardo tarptautinių sutarčių nelaikymas, pasiti- 
kėjimo praradimas. Jisai ten kalbėjo: „Kaip galima džiaugtis 
taika, jeigu dažnai net tarp valstybių trūksta to tarpusavio susi- 
pratimo, kuris vienas tegali padrąsinti ir versti tautas eiti šviesiu 
civilizacijos pažangos keliu, jeigu iškilmingai sankcionuoti paktai 
ir duotasai žodis prarado tą tikrumą ir vertę, kurios yra būtinas 
pagrindas tarpusavio pasitikėjimo, be kurio taip pageidaujamas 
medžiaginis ir moralinis nusiginklavimas tampa diena iš dienos 
vis mažiau galimas įgyvendinti“ („Acta Apostolicae Sedis“ vol. 
XXXI, p. 149 iš 1939. IV. 24 d. Vaticano). 


Rasizmo pr. 6 

Mūsų laikais smarkiai patobulėjus susisiekimo priemonėms. 
ir tuo būdu labai sustiprėjus tarptautiniam bendravimui, izoliuo- 
tos valstybės gyvavimas pasidarė nebeįmanomas. Bendraujant 
yra daug reikalų ir atsiranda kontliktų. Juos spręsti tarpusaviu 
valstybių karu, kad ir anksčiau išsėmus tarpusavio aiškinimosi: 
priemones, vis tiek yra be galo žiaurus dalykas, beprasmis nai- 
kinimas dideliu darbu ir pasiaukojimu sukrautų turtų, reikalingų 
kuliūriniam gyvenimui. Šių minčių vedinas, jau filosofas Leib- 
niz (+ 1716) kadaise projektavo sukurti tarptautinę organizaciją 
tarptautiniams ginčams spręsti. Kai 1919 m. įsikūrė Tautų Sąjun- 
ga, ji galėjo tik pradžiuginti tarptautinės taikos mylėtojus, kurie 
gerai suprato agresyvaus karo beprasmę. Mat, atsirado priemo- 
nė karingų valdovų apetitams tramdyti, mažesniųjų valstybių bal- 
sui išgirsti. Tiesa, toksai milžiniškas bandymas ne visiems ga- 
lingiems patiko, turi daug trūkumų, bet Tautų Sąjuugos ir Tarp- 
tautinio Tribunolo principas visai teisingas, palaikytinas, nors pa- 
čios 1ų organizacijų formos yra reformuotinos ir tobulintinos. 
Ir teisės filosofijos atstovams ne kitaip dalykas atrodo. Romos 
juristas prof. G. Del Vecchio rašo: „Tolimesnė išvada, kuri eina 
iš suminėtųjų principų, yra ta, kad valstybė savo protingoje san- 
tvarkoje yra priversta pripažinti kitų valstybių esimą, lygiai kaip 
ir pati gali reikalauti būti pripažinta. Idealinis visų esybių susi- 
bėgimas į bendrą centrą, t. y. į visuotinę ir kosmopolitinę žmo- 
nijos giminės bendruomenę, yra pagrindinis proto postulatas, 
kaip išvada iš pagrindinio teisybės įstatymo, iš kurio eina būti- 
nas santykis tarp individo bei individo ir tarp individų bei vals- 
tybės“ (jo veik. „Justice, Droit, Etat“ 355 p. 1938. Paris). Kai 
kuriuos momentus dar ryškiau nusako Montpellier'o univ. prof. 
juristas G. Morin: „Valstybė kuria, kaip iš savęs, visiems priva- 
lomas teisės mormas. Tada valstybė pasireiškia kaip juridinių 
normų kūrimo centras. — Bet realybė mums nurodo kitųs pa- 
našios prigimties centrus: šalia valstybės yra Kat. Bažnyčia; aukš-- 
čiau valstybės yra Tautų Sąjunga; žemiau valstybės yra korpora- 
cija“ (Citata imta iš G. Del Vecchio: „Justice, Droit, Etat“, 282 p.. 
1938, Paris). 

13. — Valstybė gyvenimo eigos yra verčiama skaitytis su 
kitomis valstybėmis. Panašiai jinai turi skaitytis ir su Kat. Baž- 
nyčia, kuri yra tikybinė organizacija, įkurta visoms kartoms ir vi- 
siems laikams ne žmonių, ne šios žemės valdovų malone ar nuo- 
žiūra, bet pačio Dievo, Kristaus. Bažnyčios esimas, tikslas, už- 
daviniai, priemonės, teisės eina iš prigimtinės teisės ir Dievo po-- 

zityvinio apreiškimo. Todėl pagal bažnytinę juridinę terminolo- 
giją, Kat. Bažnyčia yra juridinė, viešosios teisės, suvereninė, to- 
bula (Cfr. Romos prof. A. Ottaviani: „Institutiones iuris publici 
ecclesiastici“, II edit. I vol. 169—194 p. 1937, Vaticano). 

Ne vien Bažnyčios juristai pripažįsta jai dvasinį suvereni- 
tetą, bet ir pasaulininkai juristai. Antai rašo Vienos univ. prof. 
A. Verdross: „Kai seniau Kat. Bažnyčia, kaip tarptautinės teisės 
subjektas, buvo ginčijama, dabar bendrai yra pripažinta, kad Kat. 
Bažnyčia, kaip visuma, yra tarptautinės teisės subjektas. — Fak- 
tiškai santykiai tarp valstybių ir Kat. Bažnyčios, kuriai atstovauja 
popiežius, tiesiog plėtojasi pagal tarptautinę teisę. — Kad Kat. 
Bažnyčia yra tarptautinės teisės subjektas, tas yra iškilmingai 
patvirtinta Laterano sutartimi su Italija 1929 m. vasario 11 d. 
(Trattato fra la Santa Sede e !' Italia). — Dvasinis Kat. Bažnyčios 
suverenitetas yra pripažintas ir įvairiuose konkordatuose, nese- 
niai konkordate su Vokiečių reichu 1933. VII. 20. ir su Austrija 
1933. VII. 5. Nuo Kat. Bažnyčios, kurios vyriausiu organu yra 
popiežius, kaip tarptautinės teisės subjekto, reikia skirti Vatikano 
miestas, kaip tarptautinės teisės subjektas“ (jo veik. „Volkerrecht“ 
60—61 p. 1937, Berlin J. Springer). Ir kitas Europos juridinis 
autoritetas Sorbonos prof. L. Le Fur taip sako: „Katalikų Baž- 
nyčia yra tikrai be galo svarbi sąvo tikinčiųjų skaičiumi dides- 
niu, negu didžiausių valstybių, savo hierarchiška organizacija se- 
nesne ir tobulesne, negu daugelio valstybių. Teisėje ir sociali- 
niame moksle jinai tad sujungia savyje būtinas sąlygas, kad bū- 
tų galima ją pripažinti juridiniu asmeniu ir suvereniniu asmeniu, 
kadangi ji nepriklauso jokios kitos valdžios. — Tikrovėje šis su- 
verenitetas yra visai kitokios prigimties; priešingai suverenitetui 
valstybių, kurių prigimtis yra žemiškoji (temporelle) ir per tat iš 
principo susieta su apibrėžta teritorija, Apaštalų Sosto suvereni- 
tetas yra iš esmės dvasinis“ (jo veik. „Prėcis de droit interna- 
tional public“, III ėdit. 139—141 p. 1937, Paris, Dalloz). 

Valstybei tenka susitikti su Kat. Bažnyčia toje pat teritori- 
įoje, tų pačių žmonių reikalais. Taip, žmonės tie patys, bet rei- 
kalai skirtingi: žemiškieji ir dvasiniai. Tiesa, atsiranda kiek ir 
bendrų reikalų, kaip antai: santuoka, mokyklos, organizacijos, 
spauda, nuosavybės administravimas ir t.t., bet tie klausimai ly- 
giai gerai gali būti išsprendžiami, kaip ir su kitomis valstybėmis. 
Juoba sutartinumas yra galimas, kad Bažnyčia žiūri į valstybę 
kaip į prigimtinės teisės remiamą instituciją, kiekvienam žmogui 
reikalingą. 

Kat. Bažnyčia nedaro kliūčių įvairiems režimams egzistuoti, 
tik reikalauja, kad Dievo ir žmonių sąžinės teisės nebūtų pažei- 
džiamos. Šiuo klausimu, pav., štai kaip rašo pop. Pijus XI enc. 
„Dilectissima Nobis“: „Visiems žinoma, kad Kat. Bažnyčia, kuri 
nepriskiria pirmenybės jokiai viešojo gyvenimo santvarkai, jei tik 
Dievo ir krikščioniškos sąžinės teisės yra apsaugotos, be jokios 
kliūties gali bendradarbiauti su visokiomis valstybėmis, ar jos 
karališko ar respublikoniško režimo laikosi ar jos, pagaliau, nuo 
aristokratų ar demokratų pareina“ („Acta Apost. Sedis“ vol. XXV, 
262 p. 1933, Vaticano). 

Kadangi Kat. Bažnyčia brangina prigimtinę teisę, tai jinai 
daro visas išvadas ir gina asmenų teises prieš visokius pasikė- 
sinimus, vis tiek iš kur jie kiltų. Šį dalyką gerai nušviečia pop. 
Pijus XI savo rašte Amerikos Jungt. Valstybių vyskupams. Ten 
Jisai sako: „Vien krikščioniškasai mokslas, savo majestotiškame 
grynume, gali duoti pilną supratimą ir įtikinamus motyvus žmo- 
nių teisių ir laisvių klausimu, kadangi jisai vienas pripažįsta žmo- 
gaus asmenybės vertę ir garbingumą („dignity“): katalikas iš es- 
mės yra kovotojas už žmonių teises ir tikros žmonių laisvės gy- 
nėjas; pačio Dievo vardu jisai kelia balsą prieš tokią socialinę 
filosofiją, kuri norėtų degraduoti žmogų iki bedvasio pėstininko 
nešvariame jėgos ir prestižo žaidime“ (mėnr. „Catholic Action“, 
vol. XX, Nr. 12, p. 10, Washington, D. C. 1928). 

Kai Vokietijos nac. išsitarė, kad asmuo yra bereikšmis aki- 
vaizdoje tautinės bendruomenės, prieš tą užprotestavo pamoksle 
Miinchen'o kard. M. Faulhaber sakydamas: „Kiekvienas indivi- 
das — buvo pasakyta — nieko nereiškia, palygintas su tautine 
bendruomene; individas esąs tiesiog svarstytinas vien iš atžvilgio 
į savo vertę, panaudojamą bendruomenei. Ir šiuo kartu, iš tiesų 
Bažnyčia, neneigdama bendruomenės teisių, pakyla ginti asmens 
nuosavią vertę ir nuosavią teisę“ („L'Osservatore Romano“ Nr. 
269 iš 1938. XI. 19), 

Įdomu paklausyti, ką sako šiuo reikalu pasaulyje žinomas 
fizikas, reliatyvybės teorijos kūrėjas, Albert Einstein, žydų tauty- 
bės, nuo nac. nukentėjęs. Laikraštyje „Alaska Catholic“ randa- 
me A. Einstein'o pasisakymą: „Brangindamas laisvę, aš savo vil- 
tį laisvei ginti sudėjau į universitetus, gerai žinodamas, kad jie 
negalėjo būti neištikimi tiesai. Universitetai, priešingai, neatliko 
ar negalėjo atlikti savo misijos. — Nukreipiau dėmesį į spaudą. 
Autoritetingesni žurnalistai visada skelbdavo jų meilę laisvei. 
Bet pasikartojo tas pat dalykas. Pasitikėjau rašytojais. Moder- 


nioji literatūra sakėsi esanti laisvės gynėja. Bet ir rašytojai ty- 
lėjo. — Tik Bažnyčia drąsiai stojo į gynimo kelią. Iki šiol aš 
neturėjau jokio specialinio pasitikėjimo Bažnyčia, bet dabar aš 
jaučiu jai didelę meilę ir didelę pagarbą, kadangi vien tik Bažny- 
čia turėjo drąsos ir patvarumo ginti intelektinę tiesą ir moralinę 
laisvę. Esu priverstas prisipažinti, kad dabar giriu be jokių re- 
zervų, ką anksčiau niekinau“ („L' Osservatore Romano“ Nr. 82 iš 
1939. IV. 7). 3 
14, — Nac., kovodami prieš Kat. Bažnyčią ir katalikų kul- 
tūrinį veikimą, sugalvojo politinės katalikybės baubą, kad tuo 
būdu galėtų lengviau įgyvendinti savo totalizmą. Pop. Pijus XI 
savo kalboje Ispanijos tremtiniams 1036-IX-14 d. demaskavo ši- 
tokią taktiką ir nurodė jos pavojų pačiai valstybei: „Reikia tik- 
rai ir aiškiai pasakyti, kad ten, kur kovojama su Bažnyčia ir su 
katalikų religija bei jos gera įtaka į individą, šeimą, mases; 
tai kovojama iš vien su griaunančiomis jėgomis jų labui 
ir tam pačiam pragaištingam rezultatui. Reikia taip pat pažy- 
mėti, kad ten, kur klastingais ir smurtiškais pasielgimais, dirbti- 
niu ir nenuoširdžiu darymu skirtumo tarp katalikų ir politinės 
religijos, sudaroma sunkumų, kliūčių ir trukdymų religijos ir 
Katalikų Bažnyčios pilnam veikimui ir įtakai, tuo pačiu palaiko- 
ma ir lengvinama tokia pat proporcija graunamųjų jėgų žalin- 
go darbo įtaka“ (imta iš mėnr. „Tiesos Kelio“ 1936 m. Nr. 10, 
pusl. 587). 
Nac. vyriausybė sudarė konkordatą tarp Vokietijos ir Apaš- 
talų Sosto. Vadinasi, žodis duotas. (Garbė reikalauja, kad jisai 
būtų vykdomas. Str. 21 yra kalbama apie tikybos dėstymą, vado- 
vėlius, inspektavimą. Ten sakoma: „Katalikų religijos mokymas 
pradinėse, profesinėse, progimnazijose ir vidurinėse mokyklose 
yra privalomas ir atliekamas pagal Kat. Bažnyčios doktriną... 
Vadovėliai religijos mokymui bus nustatyti susitarus su bažnyti- 
ne vyresnybe.  Bažnytinei vyresnybei bus galima, susižinojus su 
mokyklos vadovybe, patikrinti, ar religijos mokymas tikrai atlie- 
kamas pagal Bažnyčios reikalavimus“. Str. 22 pasakyta: „Ski- 
riant katalikų religijos mokytojus bus sutariama tarp vyskupo įr 
krašto vyriausybės“... Str. 23 garantuoja konfesines mokyklas: 
„Katalikų konfesinių mokyklų palaikymas ir naujų steigimas yra 
garantuotas“... Str. 31 organizacijų klausimu: „Tokios katalikų 
organizacijos ir sąjungos, kurios tarnauja išimtinai religiniams, 
grynai kultūriniams ir karitatyviniams tikslams ir, kaip tokios, pa- 
reina nuo bažnytinės vyresnybės, bus palaikomos su savo struk- 

tūra ir veikimu“ („Acta Apostol. Sedis“ vol. XXV, p. 401—406. 
1933. Vatikano). Kas iš šitų pažadų paliko? — Vien griuvėsiai. Se- 
niau Bavarijoje buvo 5000 su kaupu konfesinių katalikų mokyk- 
lų. Ne taip seniai Mūnchen'e ministeris Wagner pasigyrė savo 
nuopelnu, kad jau nei vienos konfesinės katalikų mokyklos Ba- 
varijoje nebėra. 

15— Mūsų laikais kultūringų valstybių kontstitucijos turi 
nuostatą apie piliečių lygybę prieš įstatymus. Tai patsai teisybės rei- 
kalavimas. Skirstymas valstybės gyventojų į sūnus ir posūnius 
yra didelė neteisybė. Paskirstomoji teisybė reikalauja iš valdan- 
čiųjų, kad piliečių teisės ir prievolės būtų teisingai paskirstomos. 
Labai svarbu, kad paskirstomoji teisybė būtų tinkamai įsisąmo- 
nintą, kadangi, nelaimei, diktatūrų, totalizmo ir autoritetinių reži- 
mų gerbėjai daugiausia ją pažeidžia. 

Louvain'o univ. prof. J. Dabin, nuodugnus valstybės pozi- 
tyvinės teisės pagrindų žinovas, taip išsitaria apie paskirstomąją 
teisybę: „Nepakanka, kad valstybės uždedamos prievolės ir naš- 
tos (pavidalu kontribucijų, individinių teisių ir laisvių siaurinimų, 
komutatyvinės teisybės taisyklių modifikavimu) neperžengtų tam 
tikrų ribų (kokybiškai ir kiekybiškai); reikia, be to, kad šios prie- 
volės, absoliučiai kiekvienam pakeliamos, būtų paskirstytos tarp 
piliečių pagal tam tikrą proporcijos normą, kurią moralistai vadi- 
- na paskirstomąja teisybe, juristai ir publicistai pilietinės lygybės 
principu (arba piliečių lygybe prieš įstatymus). Toji pat norma 
tvarko irgi paskirstymą to, ką galima, plačiausia prasme imant, 
vadinti socialiniais laimėjimais (—benefices. M. R.) ir pirmybė- 
mis (—avantages. M. R.): teisių globa, individinės laisvės ir in- 
teresai, visokių rūšių pagalbos ir subsidijos (dalyvavimas ben- 
drosios gerovės realizavime) ir be to, galimybė apimti viešąsias 
funkcijas ir pareigas“ (jo veik. „La philosophie de Yorde juridi- 
gue positif“ 702—3 p. 1920, Paris, Sirey). 

Dominikonas tėvas A. J. Faidherbe, paskirstomosios teisy- 
bės specialistas, pagilina jos supratimą, plačiau nurodydamsa jos 
objektą: „Čia reikalinga nurodyti, kokie yra tie gėriai, tolimes- 
nioji paskirstomosios teisybės medžiaga... Visuomenės ar kurios 
bendruomenės gėriai yra labai įvairūs. Vieni jųjų — viešosios 
prievolės ir funkcijos — yra nukreiptos į bendrąją valstybės ar 
svarstomsios bendruomenės gerovę;... bendrajai gerovei įrgi pri- 
klauso piliečių reiškiama pagarba tiems, kurie užima svarbias vie- 
tas valstybėje, pagarba reiškiama tėvams, seniems,.. Bet dar yra 
kitokių gėrių, kurie yra nukreipti į atskirų asmenų interesus, kaip 

antai, atlyginimai nusipelniusiems asmenims arba valstybės pašal- 
pos, teikiamos įvairiems piliečių reikalams: biudžetai įvairių mi- 
nisterijų, kurios aprūpina viešąjį švietimą, mokslų ir meno pažan- 
gą, viešojo sveikatingumo rūpinimą, organizuojant higienos pa- 
tarnavimus; finansinė pagalba, skiriama socialinių reformų rea- 
lizaviinui. Taip kad yra skaitlingų patarnavimų, kurie viešąją 
krašto gerovę paskirsto tarp atskirų asmenų. Tas pat bus, jei 
imsime ekonominio veikimo gaminių paskirstymą:... juos tarp pi- 
liečių paskirstyti įvairių patarnavimų ir viešosios naudos insti- 
tucijų pavidalu“ (jo veik. „La justice distributive“ 108—9 p. 1934 
Paris, Sirey). 

Pagaliau, supratimą apie paskirstomąją teisybę papildo Pa- 
ryžiaus kai. universiteto prof. L. Lallement pabrėžimu nusi- 
kaltimų bendrajai gerovei. Jisai sako: „Kaip galima nusidėti ben- 
drajai gerovei? — 1) Nesirūpinant jai tarnauti, kai tuo tarpu esa- 
ma visuomenės nariu. 2) Ir tas yra sunkesnis dalykas: nukrei- 
piant jėgas, kurios turėtų tarnauti visuomenei, į pasipelnymą 
asmeniniams interesams su bendrosios gerovės skriauda. Taip 
«partijos politika» dažnai patampa tarnavimu partijos ir jos na- 
rių interesams arba net jų naudai, viešosios galybės ir tautinių 
resursų nukreipimu į šalį. Tas yra ypatingai skaudu, kai pasi- 
taiko, kad tas ar tie, kurie laiko valstybės autoritetą, neteisingai 
nukreipia valdžią, kurią jie turi bendrajai gerovei, savo asmeni- 
nei naudai arba grupės, klasės, partijos naudai. 3) Nereikia pa- 
miršti, kad nusidedama irgi bendrajai gerovei, nė prieš ją aukš- 
čiau statant asmenų interesus, bet nukreipiant visuomenę į klai- 
dingą bendrąją gerovę, pav., į tam tikrą rūšį vienybės, kuri ne- 
gerbia asmenų teisingos ir doros laisvės, arba į visiškai materia- 
linį klestėjim ą, kuris gniužina sielas, arba į valios kultivavimą ga- 
lybei ir viešpatavimui, kuris nesiskaito su teisybės ir meilės prie- 
volėmis iš atžvilgio į kitas tautas... 4) Pagaliau, tai yra nusidė- 
jimas viešajai gerovei, jei kas mano jai tarnauti priemonėmis, 
kurios nėra tinkamos. Socialinei tvarkai esant, visų pirma teisy- 
bės tvarkai, kiekvienas neteisingas veiksmas viešuose santykiuo- 
se tuo pačiu yra antisocialinis, priešingas bendrajai gerovei“ (jo 
veik. „Principes catholigues d'action civigue“ 49 p. 1935, Paris, 
Desclėe). 

Argi nacionalsocialistinis Vokietijos gyventojų skirstymas į 
piliečius ir pavaldinius, argi katalikų, protestantų ir žydų trak. 
tavimas atitinka paskirstomosios teisybės reikalavimus? 

Turint prieš akis, kas buvo pozityviai pasakyta apie vals- 
tybę ir jos funkcionavimą, aiškėja, kad rasistinis ir totalistinis 
valstybės supratimas nesiderina su tarptautiniame forume priim- 
tu ir moksliškai pamatuotu supratimu apie valstybę. 


IX. Rasizmas ir pedagogika 


Rasizmo šalininkai yra nusistatę sureformuoti visą žmonių 
gyvenimą pagal rasizmo reikalavimus, todėl tam tikslui pasiekti 
jie stengiasi visą švietimą ir auklėjimą suimti į savo rankas. Ki- 
tokius veiksnius bei įstaigas rasistai visomis jėgomis mėgina pa- 
šalinti nuo švietimo bei auklėjimo. Ypač saugo jaunimą nuo ne- 
rasistinių įtakų. 

Visai pravartu susipažinti su rasizmo pedagoginėmis gairė- 
mis bei jų pritaikymu. 

Nac. vadas A. Hitleris savo veikale „Mein Kampi“ mini ne 
vienoje vietoje Kūrėją. Iš konteksto pirmon galvon neatrodo, kad 
šitas terminas būtų vartojamas kitokia prasme, negu katalikuose. 

Pagrindinis A. Hitlerio nusistatymas švietimo auklėjimo 
klausimu yra išreikštas šiuo pasakymu: „Tautinė valstybė, kaip 
tokia, turi nukreipti pirmoje eilėje visą savo auklėjimo darbą ne 
į gryno žinojimo įpumpavimą, bet į sveikiausių kūnų išauginimą. 
Tik antroje eilėje eina dvasinių gabumų lavinimas. Čia irgi prie- 
šakyje yra charakterio plėtotė, ypač valios ir pasiryžimo ugdymas, 
sujungtas su atsakomybės jausino auklėjimu, ir tik galų gale ei- 
na moksliškasai lavinimas“ („Mein Kampf“ 452 p.). Iš šito pa- 
sakymo, visų pirma aiškėja, kad nac. pedagoginiame darbe svar- 
biausioji vertybė yra kūno sveikata, vadinasi, medžiaginė vertybė, 
antra, kad psichinėje srityje valios jėga yra svarbesnė už proto 
žinojimą, kitaip tariant, voluntarizmas eina pirmiau, yra svarbesnis 
negu intelektualizmas. 

A. Hitleris akyliai pastebėjo, kad pasitikėjimas savimi yra 1a- 
bai svarbus veiksnys tiek asmens, tiek tautos gyvenime. Todėl 
pasitikėjimo savimi reikalą labai pabrėžia. Bet drauge prikergia 
naują dalyką, būtent, viršenybės ar pranašumo sąmonę prieš ki- 
tas tautas. A. Hitleris taip sako: „Pasitikėjimas savimi turi būti 
skiepijamas jaunam tautiečiui jau nuo pat vaikystės. Jo bendras 
auklėjimas ir lavinimas turi būtį nukreiptas į tai, kad jisai įgytų 
įsitikinimą, jog jisai esąs pranašesnis už kitus. Jisai vėl turi per 
savo kūno jėgą ir vikrumą atgauti tikėjimą į visos savo tautos 
nenugalimumą“ („Mein Kampi“ 456 p.) Tautinės viršenybės 

ar pranašumo sąmonė eina iš rasistinio įsitikinimo apie nordikų 
bei šiauriečių rasės viršenybę prieš kitas rases. 

Pagal A. Hitlerio nuomonę, mokslas turįs tarnauti tautos 
didybei; visa pasaulio istorija ir kultūros istorija turinti būti mo- 
koma atsižvelgiant į sakytąjį tautos reikalą. Šiuo klausimu A. Hit- 
leris taip išsireiškia: „Irgi moksle turi tautinė valstybė matyti prie- 
monę tautos didybei kelti. Ne tik pasaulio istorija, bet ir visa 
kultūros istorija turi būti dėstoma, pakankamai paisant sakytojo- 
atžvilgio“ („Mein Kampit“, 473 p.). 

Mokymo ir auklėjimo atbaigimas, pagal A. Hitlerį, turi pa- 
sireikšti giliausiu supratimu ir stipriausiu atjautimu, priskiriamu 
rasės grynumo reikalui. Čia esąs viso lavinimo vainikas. Patsai 
A. Hitleris taip pasisako: „Visas lavinimo ir auklėjimo darbas 
tautinėje valstybėje turi būti taip atbaigiamas, kad jisai deginte 
degintų jam pavestajam jaunimui, į jojo širdį ir smegenis, ins- 
tinktyvų ir protinį rasės supratimą ir rasės jausmą. Nevalia iš 
mokyklos išleisti bernaičio ar mergaitės, galutinai neįskiepijus. 
būtino supratimo apie reikalą ir esmę išlaikyti kraujo grynumą“ 
(„Mein Kampt“ 475-6 p.). 

Sakytasai rasės bei kraujo grynumas atrodo A. Hitleriui 
taip reikšmingas ir svarbus, kad A. Hitleris ryžtasi taip at- 
siliepti apie jį: „tėra viena švenčiausioji žmogaus teisė ir ši tei- 
sė drauge yra švenčiausioji prievolė, būtent, tuo rūpintis, kad 
būtų išlaikytas kraujo grynumas“ („Mein Kampi“ 444 p.). 

Gyvai susirūpinęs nac. įdėjomis ir sąjūdžiu, A. Hitleris žiūri 
į fanatizmą kaip į sėkmingiausią priemonę sąjūdžiui laimėti, to- 
dėl ir reikalauja netolerantiškumo bei fanatizmo iš nac. Tuo bū- 
du fanatizmas pasidaro auklėjamoji priemonė rasistinėms idėjoms 
platinti. Apie fanatizmo bei netolerantiškumo reikalingumą A.. 
Hitleris taip atsiliepia: „Kurio nors sąjūdžio ateitis pareina nuo 
ianatizmo, net nuo netolerantiškumo, su kuriuo sąjūdžio šalinin- 
kai patį sąjūdį laiko išimtinai tikru ir jį praveda pro kitus pana- 
šios rūšies sąjūdžius“ („Mein Kampit“ 384 p.). 

Nac., laikydami rasės grynumą didžiausia vertybe ir ku- 
no jėgą pirmaeiliu lavinimo auklėjimo uždaviniu, pripažįsta ste- 
rilizaciją leistinu dalyku ir įstatymais privalomu. Šitomis sąly- 
gomis normuojamą motinystę nac. globoja, nepaisydami to, ar 
motinystė yra atsiradusi iš teisėtos šeimos ar kaip kitaip. 

Patsai A. Hitleris suprato, kad nac. politika gali susidurti su 
religinių institucijų tiesomis, pav., lavinimo auklėjimo srityje, kad 
toks konfliktas negali išeiti valstybei į sveikatą, todėl pareiškė, 

kad politikai privalu vengti tokio konflikto, pražūtingo valsty- 
bei. Siuo klausimu A. Hitlerio nusistatymas taip skamba: „Poli- 
tiniam vadui nevalia liesti religinių savo tautos doktrinų ir insti- 
tucijų; kitaip esant, jisai turėtų būti ne politikas, bet religinis re- 
"formatorius, jeigu jisai jaučiasi tam dalykui pašauktas! — Kitoks 
laikymasis ypač Vokietijoje privestų prie katastrofos“ („Mein 
Kampt“ 127 p.). Kaip matome, A. Hitleris pakankamai stipriai iš- 
sireiškė prieš kovą su religinėmis institucijomis, vadinasi, ir kat. 
Bažnyčia. 

Pažiūrėjus į faktiną padėtį Vokietijoje, aiškėja, kad nac. va- 
„do nusistatymas, pareikštas jo veikale „Mein Kampi“, nėra pai- 
somas. Kova prieš Kristaus mokslą nac. veda su visu įkarščiu. 
Jie atmeta Kristaus padarytąjį atpirkimą, nuodėmės buvimą, Die- 
vo malonės, išpažinties, nusižeminimo reikalingumą ir tt. Iš to- 
kio nusistatymo eina ir atitinkamos pedagoginės gairės bei išva- 
-dos. Kadangi nacionalsocialistinėje Vokietijoje švietimo priešakyje 
yra pastatytas aršus krikščionybės priešas Alfred Rosenberg, tai 
visai suprantama, kad jisai nulėmė nac. santykius su krikščiony- 
be, A. Rosenberg puola krikščionybę visais frontais, skaitlin- 
gais savo ir kitų raštais, viešomis kalbomis, tuo tarpu katalikų 
gynimasis yra nepaprastai suvaržytas. Kad taip yra, pakanka at- 
kreipti dėmesį į tokį dalyką. A. Rosenbergas parašė veikalą 
„Mythus des XX Jahrhunderts“, kuriuo labai skaudžiai puolė 
krikščionybę. Vėliau panašiai puolė savo brošiūra „An die Dun- 
„kelmžnner unserer Zeit“. Katalikai mokslininkai neturėjo teisinės 
ir žurnalistinės laisvės atremti A. Rosenbergo klaidas. Juk ne- 
sunku buvo tai padaryti, nes A. Rosenberg's rašė visai sau sve- 
timoje srityje. Vargais negalais buvo galima išleisti oficialinį 
atsakymą „Kirchlicher Anzeiger fūr die Erzdiozese Koln. Amt- 
liche Beilage, Dezember 1934, Studien zum Mythus des XX Jahr- 
hunderts“ ir „Amtsblatt des Bischėflichen Ordinariats Berlin. 
Amtliche Beilage: Studien zum Mythus des XX Jahrhunderts. 1935“, 

Kaip žinoma, ne vien nac. propaguoja rasistines idėjas mo- 
kyme auklėjime. Jau minėtasai prof. G. Cogni, italas, irgi pana- 
šiai daro. Suglaudus drauge įvairias rasistines idėjas švietimo 
auklėjimo klausimu, galima jas taip nusakyti: esminis auklėjimo 
tikslas yra rasės savybes išplėtoti ir protus uždegti karšta meile 
savo rasei kaip aukščiausiajam gėriui. 

Kad rasistinės idėjos, pravedamos nacionalsocialistinės Vo- 
'kietijos švietime auklėjime, yra be pagrindo jungiamos su tėvy- 
nės bei tautos reikalais ir tuo būdu sukeliamas krikščioniškųjų 

idėjų persekiojimas, lyg jos būtų svetimos reikalams, rūpimiems 
tėvynei bei tautai, prieš tokią padėtį protestuoja Vokietijos kata- 
likų vyskupai, kurie, be abejo, geriausiai žino, kad rasistinės idė- 
jos yra moraline prievarta antmetamos krikščioniškajam mokyklų 
jaunimui ir kad krikščioniškasai auklėjimas yra persekiojamas. 
Vyskupai štai kaip pasisako: „Kai mes, Vokietijos vyskupai, aiš- 
kiai pareiškiame, su visišku mūsų atsakomybės supratimu, kad 
turi būti nutrauktas religinis persekiojimas, mes laikome, kad tok- 
sai mūsų veikimas yra lygiai valstybės įr tautos interesuose, kaip 
ir mūsų religinio tikėjimo“ (Dvisavait. „Documentation Catholi- 
gue“, tom. 39, kol. 1109 iš 1038. IX. 20, Paris, Bonne Presse). 

Nac., kurie taip didžiai garbina šiauriečių rasę, ją laikydami 
kilniausiąja, nepakenčia tarptautinio pacifizmo ir jo šalininkų, nes 
šiauriečių rasė dar nėra užkariavusi pasaulio ir todėl, anot nac., 
dar negalinti susidaryti taika pasaulyje. Toksai nac. nusistaty- 
mas propaguojamas ir mokyklose. Kaip nac. neapkenčia paci- 
tTistų, parodo toksai atsitikimas. Pasaulinio masto filosofas ir 
pedagogas Fr. W. Foerster, gimęs 1869 m. Berlyne, profesoria- 
vęs Zūrich'e ir Mūnchen'e, parašęs daugybę mokslo veikalų, iš- 
verstų vėliau į įvairias kalbas, yra aiškus principinis pacifistas 
vokietis. Nac., neapykantai ir pykčiui pareikšti, iškilmingai sude- 
gino jo veikalus Mūnsteryje i. W. 1933. V. 7. d. 

Nac. suvaržė ir mokslą. Mokslo veikalai nebegali pateikti 
išdėstymo, nušvietimo ir įvertinimo tokių dalykų ar klausimų, 
kurie nepageidaujami nac. Štai faktai. 

Vokietijos Freiburgo i. Br. leidykla Herder išleido penkiais 
tomais „Staatslexikon“. Tai buvo dar prieš nac. atėjimą į val- 
džią. Veikalas puikiai nušviečia valstybinius ir socialinius moks- 
lus. Dabar tas veikalas nac. uždraustas pardavinėti Vokietijoje. 

Herderio leidykla 1932 m. išleido dviejų tomų „Lexikon 
der Pidagogik der Gegenwart“. Dabar tas rimčiausias pedago- 
ginis veikalas nac. uždraustas pardavinėti Vokietijoje. 

Herder'io leidyklos yra išleistas, vysk. M. Buchberger'io re- 
daguotas, dešimties tomų „Lexikon fūr Theologie und Kirche“, 
Rasi ten kritiškas studijas apie socializmą, komunizmą, liberaliz- 
mą, bet nerasi to apie nacionalsocializmą; buvo priverstas nuty- 
lėti, nors buvo taip reikalinga nušviesti teologiniu atžvilgiu (Cfr. 
„L' Osservatore Romano“ Nr. 172 iš 1938. VII. 27). 

Kritika. 1. — Nac. vadas A. Hitleris savo veikale „Mein 
Kampf“ vartoja Kūrėjo terminą. Atrodo, lyg būtų norima šiuo 
terminu išreikšti Dievą. Bet kyla stiprių abejonių. Štai kodėl. 

Nac, raštuose daug kur atrandame vartojamus apvaizdos, tikėji- 
mo terminus. Katalikas yra linkęs šiuos terminus suprasti tokia 
prasme, kokia jie vartojami teologinėje literatūroje: apvaizdą — 
Dievo apvaizdos prasme, tikėjimą — antgamtinio tikėjimo pras- 
me. Tačiau randame pačių autoritetingų nac. pasisakymus, kurie 
aiškiai parodo, kad negalima nac. vartojamiems apvaizdos ir ti- 
kėjimo terminams priskirti antgamtinio elemento. Štai faktas. 

Mėnraštyje „Nationalsocialistische Monatsheft“ 1938 m. 
gruodžio mėn. sąsiuvinyje yra įdėta A. Rosenbergo paskaita te- 
ma „Weltanschuung und Glaubenslehre“, laikyta Halle's univer- 
sitete. Toje paskaitoje A. Rosenberg mėgina atskirti nac. ideo- 
logiją nuo religinės doktrinos sakydamas, kad nac. esąs praktiš- 
kas sąjūdis, ne metafizinė teorija, todėl ir neketinąs stoti į reli- 
gijos vietą. Tačiau nac., būdamas germaniškos dvasios kū- 
ryba tautiniams tikslams, turįs sudarytas charakterio vertybes. 
„Charakterwerte“, sudarančias tam tikrą credo ir pareinančias 
nuo nacionalsocializmo vertybių „Werteordnung des Nationalso- 
zialismus“. Kai nacionalsocializmo vertybės būsiančios išplė- 
totos, tai kitokios vertybės pranyksiančios kaip sniegas saulės 
šilumoje.  Nac. norį, kad kova už germaniškas charakterio ver- 
tybes būtų subordinuota tikėjimui į aukštesnę apvaizdą, tačiau 
be sąryšio su kuria nors metafizine forma ar metafiziniu tikėjimu 
(Cfr. „L'Osservatore Romano“ Nr. 31 iš 1939, II. 6/7). Iš čia su- 
minėto nac. nusistatymo matyti, kad vartojamieji tikėjimo ir ap- 
vaizdos terminai neturi nieko bendra su antgamtiniu tikėjimu ar 
apvaizda, nes jie vartojami be metafizinės formos, vadinasi, pa- 
silieka vien juslinėje srityje, be jokio transcendentinio charakterio. 

Kadangi apvaizdos ir tikėjimo terminai nac. yra vartojami 
be antgamtinio bruožo, tai kyla stipri abejonė, ar A. Hitler'io 
vartojamas Kūrėjo terminas turi antgamtinį charakterį, vadinasi, 
reiškia tikrąjį Dievą. Juk matėme, kad jaunimo vadas Baldur v. 
Schirach skelbė lygtį: „tarnauti A. Hitleriui — tarnauti Vokietijai 
tarnauti Vokietijai — tarnauti Dievui. 

Taigi Dievas nesudaro tikros pedagoginės vertybės nac., 
o tas jau auklėjimą labai susilpnina ir pažemina. 

2. — Švietimo auklėjimo darbe A. Hitler'io nustatytasai laips- 
niavimas, pirmoje vietoje kūnas, antroje — charakteris, trečioje — 
protas, nei kiek nesiderina su būties laipsniavimu, su visuome- 
nine reikšme, sų Kat. Bažnyčios mokslu. ) 

Jei atkreipsime dėmesį į pasaulio realybę, kurios mes esa- 
me apsupti ir kurios dalelę mes patys sudarome, tai pastebėsi- 

me esybių laipsniavimą, einantį iš žemiau į aukščiau, būtent, ne- 
gyvąją gamtą, augalus, gyvulius, žmones. Negyvosios gamtos 
esybės yra valdomos ir išaiškinamos fizikos ir chemijos dėsnių. 

Augalai turi savyje gyvybę: jie auga, minta, dauginasi; va- 
dinasi, rodo tokias apraiškas, kokių negyvoje gamtoje neranda- 
me, Tačiau reikia pastebėti, kad augalai labai gerai panaudoja ir 
negyvosios gamtos medžiagas bei jėgas, vadinasi, nepaneigia ti- 
zikos ir chemijos dėsnių, tik rodo naują koordinavimą, pasireiš- 
kiantį mitimu, augimu bei dauginimuisi ir, galų gale, sudarantį 
naujos rūšies esybę — organizmą. Kad fizikos it chemijos dės- 
nių nepakanka išaiškinti gyvybei, tą vis daugiau ir pabrėžtiniau 
kartoja biologai. Pav., Ženevos univ. zoologijos ir lyginamosios 
anatomijos prof. Em. Guyėnot 1937 m. laikė Paryžiuje devintoje 
tarptautinėje sintezės savaitėje paskaitą tema „gyvybė kaip išra- 
dimas“. Jo mintis apie santykius tarp gyvybės ir fizikos bei che- 
mijos dėsnių sutraukdamas, gamtininkas H. Dopp taip rašo: „Tir- 
damas gyvybės charakteringus bruožus, p. Guyėnot įrodo, kad 
monistinis materializmas nepatenkina net ir eksperimentinio moks- 
lo, Gyvybė yra kova prieš mirtį, ji yra organizuotos formos kū- 
rėja. Šitie patirties konstatavimai verčia ieškoti kitokio aiškinimo, 
negu atominės fiziko-chemijos“ (Gamtos mokslų žurn. „Revue 
des Guestions Scientifigues“ 1939 m. mai, 477 p. Louvain). 

Gyvuliai yra aukštesniame būties laipsnyje, negu augalai. 
Gyvuliai panaudoja visa, kas yra negyvojoje gamtoje, vadinasi, 
fizikos chemijos dėsnius; jie panaudoja, kas yra augaluose, vadi- 
nasi, auga, minta, dauginasi; jie turi dar daugiau, būtent, kai ku- 
rias psichinio gyvenimo apraiškas, kaip antai: jutimus, linkimus, 
atmintį, vaizduotę, instinktą, savarankiškus judesius erdvėje. Tai 
visai naujos apraiškos, nerandamos augaluose. Tačiau čia pa- 
stebėtosios elementarinės psichinio gyvenimo apraiškos yra ar- 
timai susietos su konkretumu bei individualumų; nerandama įo- 
kio apibendrinimo bei abstraktumo. 

Pagaliau žmogus naudojasi negyvąja gamta, vadinasi, tizikos 
chemijos dėsniais; žmogus minta, auga, dauginasi, kaip augalai; 
žmogus gyvena elementariniu psichiniu gyvenimu, kaip gyvuliai. 
Be to, žmogus mąsto, nori. Šios pastarosios apraiškos, mąsty- 
mai ir norai, savo esme yra visiškai skirtingos nuo kitų, iki šio 
suminėtų: jos gali būti nukreiptos į dalykus nekonkrečius, ati- 
trauktus, apibendrintus, nepareinančius nuo erdvės bei laiko. Tas 
rodo, kad mąstymai ir norai yra ne materialinės, bet dvasinės 
apraiškos, įrodančios buvimą žmoguje dvasinio principo arba 

dvasinės sielos. Dvasinė siela iškelia žmogų į neregėtas aukš- 
tybes: žmogaus dvasia, panaudodama žmogaus kūną, gyvulius, 
2ugalus, negyvąją gamtą, sukurė mokslus, meną, nuostabią tech- 
niką, kilnias religinio gyvenimo apraiškas, kultūrą ir civilizaciją. 
Tiesiog susidaro bedugnė tarp to, ką gyvulys įstengia padaryti 
ir ką žmogus sugeba sukurti. Žmogaus pranašumas ir kilnu- 
mas yra jo dvasios veikimo pasėka, ne kūno. Jei būtų kūno, 
tai gyuliai galėtų parodyti dar didesnį pranašumą, nes jų kūnai 
turi daugiau jėgos, vikrumo, greitumo, ištvermės. 

Kaip matome, A. Hitler'io priskyrimas kūnui pedagoginia- 
me darbe pirmaeilės reikšmės nesiderina ar, tikriau sakant, prieš- 
tarauja realybės esybių laipsniavimui, kuris rodo, kad ne kūnas 
pirmoje pranašumo vietoje, bet dvasia. 

Priskyrimas kūnui pirmaeilės reikšmės prieš protą, dvasią, 
prieštarauja ir visuomenės pažiūrai apie kūno ir dvasios vaidme- 
nį visuomeniniame gyvenime. Nei etika, nei teisė, nei šiaip svei- 
kas politinis protas nepripažįsta kūnui, fizinei jėgai viršenybės 
prieš protą, dvasią. Kodėl visa žmonija peikia banditą, kuris 
apiplėšė ar gal net ir nugalabijo silpnesnį? Kodėl žmonija pei- 
kia tironus, kraugerius? Juk jie buvo fiziškai galingesni! Toly- 
gių faktų turime labai daug. Iš jų aiškėja, kad visuomenė pri- 
skiria daugiau reikšmės protui, dvasiai, o ne kūnui, fizinei jėgai. 

A. Hitlerio pripažįstamas pedagoginiame darbe kūno pri- 
matas prieš protą, dvasią prieštarauja gerai pamatuotam Kat. Baž- 
nyčios mokslui. Kat. Bažnyčia pripažįsta, kad visa gamta ir pat- 
sai žmogus yra Dievo kūriniai. Taigi ji atsižvelgia į visas rea- 
lybės jėgas, bet drauge mato jų laipsniavimą, vadinasi, nevieno- 
dą vertę. Iš to daro išvadą, kad yra reikalinga hierarchinė, har- 
moninga jėgų ir vertybių pusiausvyra: kiekvienai jėgai ar verty- 
bei vieta, kuri jai priklauso, pagal principą „cuigue suum“., 

3. — Nac. dažnai prikaišiodavo Kat. Bažnyčiai ir katalikams, | 
Kad jie nepripažįstą kūno lavinimo, sporto, kūno sveikatingumo 
stiprinimo. Tuo nac. parodė, kad visai nenusivokia, kokia yra 
Kat. Bažnyčios pažiūra ir net aiškus nuostatas. Dar tada, kai 
pasaulyje nebuvo jokios nac. organizacijos ir sąjūdžio, jau Kat. 
Bažnyčia buvo įrašiusi savo bažnytinėje teisėje nuostatą apie tė- 
vų prievoles savo vaikų atžvilgiu. Ten randame įsakyta: „Tėvai 
turi didžiausią prievolę, kiek galėdami, auklėti vaikus taip tiky- 
biškai ir morališkai, taip fiziškai ir civiliškai ir net pasirūpinti 
laikinąja jų gerove“ („Codex iuris canonici“, can. 1113). Taigi 
matome, kad ir fizinis vaikų auklėjimas yra tėvams kat. Bažny- 

čios įsakytas ir privalomas. O pop. Pijus XI savo enciklikoje 
apie krikščioniškąjį jaunuomenės auklėjimą sako: „Bažnyčia pil-- 
na teise palaiko literatūrą, mokslus įr meną, kiek to būtinai rei- 
kia, arba nors naudinga, krikščioniškam auklėjimui, ir visam jos 
uždaviniui — gelbėti sielas, tarp kitko, kurdama ir laikydama sa- 
vo mokyklas ir įstaigas kiekvienoje mokslo srityje ir visokiame 
kultūros laipsnyje. Dargi nereikia manyti, kad vadinamasis fizinis 
auklėjimas būtų svetimas motiniškam jos auklėjimui, nes ir jis yra 
priemonė galinti krikščioniškam auklėjimui padėti ar pakenkti“ 
(Imta iš „Pijaus XI enciklikos apie krikščionišką jaunuomenės 
auklėjimą“, 8 p. 1930, Kaunas). Iš šitų autoritetingų Kat. Baž- 
nyčios pareiškimų matyti, kad fizinis lavinimas bei auklėjimas 
turi pripažintą sau tinkamą vietą katalikų doktrinoje ir auklėjimo 
sistemoje. Ši vieta yra tuo tinkamesnė, kad fizinis auklėjimas 
yra įterptas į ištisinę auklėjimo sistemą šalip religinio, dorinio, 
protinio, asmeninio, šeimyninio, visuomeninio, profesinio, kultū- 
rinio auklėjimo. Tuo būdu fizinis auklėjimas yra apsaugotas nuo 
kraštutinumų ir iškrypimų, kurių gana daug pasitaiko ten, kur fi- 
ziniam aulėjimiui priskiriama vyraujanti reikšmė. 

4. — A. Hitler'io keliamas aikštėn pasitikėjimas savimi yrą 
svarbus pedagoginis veiksnys, reikalingas kūrybiniam nusiteiki- 
mui ir aktyviam pasireiškimui. Bet visai kas kita pasidaro, kai 
A. Hitleris prie visai teisingo pasitikėjimo savimi prijungia šiau- 
riečių rasės viršenybės ir pranašumo sąmonę, kuria turįs būti 
persiėmęs kiekvienas šiauriečių rasės asmuo. Šiauriečių viršeny- 
be, kaip ji nac. suprantama, yra be jokio mokslinio pagrindo 
teigimas. Ir tiesiog žalingas teigimas, nes jisai skiepija auklėja- 
miems asmenims neteisingą savęs vertinimą, kitos rasės asmenų 
žeminimą. Čia, vadinasi, susiformuoja išdidumo kompleksas,. 
kuris griauna tikrąją pedagoginių vertybių hierarchiją, skiepija 
savimylą, nesolidarumą ir tuo būdu ardo žmonių taikų sugyve- 
nimą, kuris yra būtinąs kultūringai pažangai. 

Tiesa, germanų Fr. Nietzsche (+ 1900) niekino krikščioniš- 
kąją kultūrą, garbino antžmogį, save laikantį virš gero ir blogo, 
pripažino nulemjančiu pradu žmoguje valią, ne protą, laikė do- 
rybėmis išdidumą, puikybę, širdies nejautrumą, niekino kantrybę, 
pasigailėjimą, nusižeminimą, laikė vergiją priklausančią prie kul- 
tūros esmės, siūlė išnaikinti visus silpnuosius, garbino karą ir 
teigė daug kitų tolygių dalykų, kurie nuosekliai atsiranda, Nie- 
tzsche'i paneigus Dievą, religiją, prigimtinę teisę ir visų savo 
veiksmų šaltiniu ir pagrindu pripažinus vien savo valią: aš taip 

noriu (Cfr. prof. Dr. Ant. Maliauskis: „Etika“, I kn., bendr. dal. 
-46—64 p. 1935, Kaunas). 

Fr. Nietzsche's gabumas rašyti, patrauklus stilius, išsireiš- 
kimų beatodairinė drąsa padarė, kad Vokietijoje Fr. Nietzsche's 
idėjos paplito ir su laiku pradėjo nešti vaisių. Tiesiog sunku 
atsispirti nepripažinti didelio giminingumo tarp Fr. Nietzsche's 
pažiūrų ir stambiųjų bruožų iš nac. ideologijos bei sąjūdžio. 
Teisingai taip apibūdina gilus etikos žinovas V. Cathrein Nietz- 
sche's etikos ir, bendrai sakant, auklėjamųjų vertybių pažiūras 
tai yra didybės manijos moralė... Nietzsche nurodo daug gerbėjų 
ir šalininkų, ypač tarp pusinteligenčių ir jauniklių... Apakinanti 
drąsa, su kuria jisai visa neigia' ir išjuokia, kas kitiems yra gar- 
binga ir šventa, turi savyje nesubrendusiems protams kažkokį 
patrauklumą“ (jo veik. „Moralphilosopie“ tom. I, psl. 170 —171, 
Leipzig, Vier Guellen Verlag, 1924), 

Nietzsche's teigimai neatsilaiko prieš kritiškąjį nagrinėjimą. 
Visų pirma, Ir svarbiausiais klausimais Nietzsche tik grynais tei- 
gimais tenkinasi, nei kiek nesirūpindamas savo teigimus paremti 
įrodymais. Tokio metodo mokslas nepripažįsta. Antra. Fr. Nie- 
tzsche buvo psichopatas: jisai keliolika metų sirgo proto pami- 
šimu. Trečia. Nietzsche'i įvertinti pakanka atkreipti dėmesį į 
kai kuriuos jo pačio pasakymus: „Aš daviau žmonijai giliausią 
knygą, kokią ji turi, savo Zaratustrą“; „mano Zaratustra yra 
“veikalas taip tolimas, taip gražus, jog reikia turėti savo gyslose 
dievišką kraują, kad suprastum jo paukštišką balsą“; „jei Dievas 
būtų, kaip aš iškęsčiau Dievu nebuvęs. Taigi nėra jokio Dievo“ 
(prof. A. Maliauskis, op. cit. 49 p.), 

Nac. ir Fr. Nietzhche's kai kurių idėjų giminingumas, visai 
aišku, nekelia nac. prestižo. Nietzsche'i įvertinti pravartu paskai- 
tyti kun. J. Lomano knygos „Ouo vadis, modernioji Europa?“ 
str. „Nietzsche ir modernioji civilizačija“ 125-141 p. 1932, Kaunas. 

5. — Nac. keliamas reikalavimas, kad mokslas tarnautų tau- 
tos didybei jokiu būdu nesiderina su mokslui privalomu objek- 
tyvumu ir laisve. Mokslo uždavinys yra tiesa; nuo to uždavinio 
jam nevalia nukrypti, nepraradus savo reikšmės ir svarbos. Į ką 
galėtų pavirsti istorija, jei ją imtų tampyti, be atodairos į tiesą, 
įvairios politinės partijos ar politiniai valstybių sumetimai? Aišku, 
liktų tik istorijos karikatūra. Mokslo objektyvumo ir subjekty- 
vumo, laisvės ir varžymų klausimais nuodugnus ir kritiškas pa- 
aiškinimas galima rasti Innsbruck'o univ. prof. J. Donat'o veika- 
le „Die Freiheit der Wissenschaft“ (III Aufl. 532 p. Innsbruck, 

F. Rauch). Nac. priskiriamas politinis antspalvis mokslui jau su- 
silaukė užsienio mokslinkų nepasitikėjimą. Todėl nenuostabu, 
kad atsargesni asmenys mokslo srityje, pav. Kielio univ. prof. 
Bruno Petermann savo veikale „Das Problem der Rassenseele“ 
įvado VI p., primena užsienio nepasitikėjimą vokiečių rasistiniais 
raštais ir kviečia laikytis griežto kritiškumo. 

6. — Kai pedagoginių vertybių viršūnėje nac. pastato šiau- 
riečių rasės supratimą ir jos atjautimą, vadinasi, reikalauja pra- 
vesti jaunimo formavimą pagal sakytąsias rasizmo pažiūras, tai 
susidaro labai liūdnas vaizdas, klaiki situacija ir tiesiog pražū- 
tinga perspektyva ateičiai: ko gero gali laukti iš lavinimo ir auk- 
lėjimo, kuris būtų varomas klaidingais principais, mokslo nepri- 
pažintais? Tiesa, kai kur pasitaiko, kad praktikoje taiso klaidin- 
gus principus, jų nuosekliai nepritaiko, kai mato liūdnas išdavas, 
bet pasitikėti vien praktinio taisymo procedūra yra permenkas 
užtikrinimas ir labai nežymus pagerinimas. 

7. — A. Hitleris reikalauja, kad fanatizmas ir netolerantišku- 
mas būtų vartojami kaip pedagoginės priemonės nac. sąjūdžiui 
palaikyti ir plėsti. Fanatizmas žmogų apakina: fanatikas, įsižiū- 
rėjęs į vieną tašką, nebemato silpnų savo idėjos pusių, nesiorien- 
tuoja esamoje padėtyje, nesugeba bešališkai įvertinti kitokių pa- 
žiūrų, negu jo. Tokiu būdu fanatikas negali įgyvendinti tų są- 
lygų, kurios reikalingos mokslo ir kultūros pažangai. Visai tei- 
singai mūsų mokslininkas prel. Al. Dambrauskas pritaikė sinte- 
tišką ir aforistišką išsireiškimą fanatikams „Šalin siauraprotystė“ 
(jo veik. A. Jakštas: „Mokslas ir tikėjimas“ 211 p. 1930, Kaunas 
„Žinija“). 

Netolerantas nepakenčia kitokių, negu jisai. Žinoma, tiesos 
negalima lygiai statyti su klaida ir melu, kai gerai suprantama, 
kur tiesa, kur klaida. Todėl doktrinalinės tolerancijos arba abe- 
jutiškumo ar skepticizmo tiesai neturėtų būti. Tai visai aišku. 
Juk joks universitetas nesutiks, kad kaimo burtininkas dėstytų 
medicinos fakultete. Vadinasi, medicinos fakultetas daro skirtu- 
mą tarp pripažintos tiesos bei klaidos ir tik pirmąjai pripažįsta 
esimo teisę. Taip daroma visame kultūringame pasaulyje, kai 
tikrai žinoma, kur tiesa, kur klaida. Kitaip būtų, įei klausimas 
dar nebūtų moksliškai išspręstas; tikrai nežinia, kur tiesa, kur klaida 

Visai kitas dalykas yra civilinė ar praktiškoji tolerancija, ku- 
rią aforistiškai išreiškia šv. Augustinas: šalinkite klaidas, mylėki- 
žmones. Žmogaus nuoširdus įsitikrinimas turi būti gerbiamas. 
Tokio įsitikrinimo išoriniai veiksmai, žalingi kitiems asmenims, 

teisingai ir teisėtai gali būti neleidžiami, bet anojo įsitikrinimo 
asmuo negali būti varu verčiamas atsižadėti savo įsitikrinimo ar 
iš jo einančių veiksmų, kurie kitiems skriaudos nedaro. Šiuo rei- 
kalu garai sako Bruxelles'o Filosofijos instituto prof. J. Leclercą: 
„Civilinė tolerancija yra paprastoji praktiškoji tolerancija. Esant 
tikram nuostatui, kad tikėjimas negali būti jėga primetamas ir 
kad žmogus turi laisvai siekti savo tikslo, yra gyvas reikalas pri- 
pažinti šitą žmogaus laisvę“ (jo veik. „Lecons de droit naturel“ 
tom. II, p. 88, ėdit. II, 1934, Namur, Ad. Wesmael-Charlier).  Ši- 
taip dalykams esant, nac. skelbiamas ir pratikuojamas netoleran- | 
tiškumas yra kyltūrinio atsilikimo arba atžangos ženklas. 

8. — Nac. yra susirūpinę motinystės globa, kaip gera prie- 
mone tautos prieaugliui patikrinti. Be abejo, motinystės globa 
yra geras dalykas, kultūringa priemonė. Tik, deja, čia įsibrau- 
na viena stambi neigiamybė: nepaisoma, ar motinystė yra 
santuokinė ar nesantuokinė Šisai skirtumas nėra mažmožis, 
bet kapitalinės reikšmės dalykas. Yra visai neabejotini sociali. 
niai faktai, kad tautos ir valstybės egzistencijos patikrinįmas pa- 
reina nuo skaitlingo prieauglio, kad naujos kartos tinkamas pa- 
ruošimas gyvenimui yra normaliai galimas tada, kai ji yra kilu- 
si iš pastovios šeimos, kad nepastovi šeima neturi skaitlingo 
prieauglio, kad palaido lytinio gyvenimo asmenys nėra vaisingi“ 
kad į prostituciją viso kultūringo pasaulio žiūrima kaip į socia- 
linę žaizdą. Šių faktų akivaizdoje nėra galima abejutiškai ir ly- 
giai žiūrėti į motinystę santuokinę ir nesantuokinę. Nėra jokios 
abejonės, kad tik santuokinė motinystė, esanti pastovioje, tvirto- 
je šeimoje, yra geriausia tautai ir valstybei garantija. 

Sukurti šeimai pagrindą sudaro moterystė. Ji yra Dievo 
įvestoji institucija. Jai irgi yra privaloma Dievo nustatytoji žmo- 
nėms tvarka, arba prigimtinė teisė. Be to, Dievas pozityviniu 
apreiškimu papildė prigimtinę teisę, tuo būdu moterystė yra tvar- 
koma prigimtinės ir Dievo apreikštosios teisės. Šitokia sintezė 
ir yra krikščioniškoje šeimoje, kaip tai gerai pastebi prof. J. Lec- 
lercą: „Krikščioniškoji šeimos doktrina yra pats charakteringiau- 
sias apreiškimo ir prigimtinės etikos sujungimas“ (jo veik. „Le- 
gons de droit naturel“, tom. III, la Famille, p. 5, Namur, 1933). 

0, — Sunormavusi moterystę, tuo pačiu ir motinystės klau- 
simą, krikščioniškoji doktrina padarė logiškas išvadas, kurios lie- 
čia asmenis, esančius nesantuokoje. Katalikų doktrina iš šitų 
asmenų reikalauja seksualinio instinkto visiško suvaldymo, t. y., 
nesinaudojimo, arba visiškos skaistybės. Tiesa, šitas reikalavi- 

mas nėra lengvutis, bet visai įmanomas, pasinaudojus priemonė- 
mis, kurias numato geras auklėjimas, atremtas į higienos, draus- 
mės, socialinės tvarkos, etinius ir antprigimtinius motyvus. Šito 
reikalavimo pamatuotumą gražiai ir nuodugniai nušviečia prof. 
J. Leclercą savo veikale „Lecgons de droit naturel“ tom. III, p. 
125—198). 

Kartais tenka išgirsti priekaištų visiškam seksualiniam su- 
sivaldymui. Tiek medicinos mokslas, tiek etikos mokslas ir gy- 
venimo faktai pakankamai įrodo, kad sakytasai priekaištas nėra 
pamatuotas. Čia pakanka paminėti kad ir mūsų garbingo fiziko 
prof. V. Čepinskio aiškus pasisakymas: „Tokios kompleksijos 
:žmonėse pasireiškia savotiška kompensacija: kitaip neišaikvoti 
„seksualiniai hormonai stiprina jų aukštesnės rūšies emocijas ir 
„daro jų protavimą įvairesnį ir tobulesnį. Pvz., galima manyti, 
kad absoliutiniai abstinentai sekso atžvilgiu buvo Leonardo da 
Vinci ir Newtonas. Tai seka iš jų gyvenimų aprašymų ir iš jų 
pačių išsireiškimų lytinės meilės ir lytinių santykių klausimais... 
Mes žinome, kad kūnu ir siela jie buvo sveiki, buvo didelio mas- 
to genijai ir išgyveno itin ilgą amžių“ (Imta iš žurn. „Židinio“ 
XXVII tom. 194 psl. 1938 m. Nr. 2. Kaunas). 

Yra labai rimtų davinių manyti, kad asmuo, iki santuokos 
išsilaikęs visiškame seksualiniame susivaldyme, galės sukurti šei- 
mą, kuri bus sveikatingesnė, pastovesnė, geriau patarnaus religi- 
niams tikslams ir tautos bei valstybės gerovei. 

Žinoma, reikia rūpintis ir nelaiminga motinyste, bet ypatinga 
„globa turi būti skirta santuokinei motinystei. 

10. — Nac. pedagoginiame darbe priskiria šiaurinės rasės 
grynumo išlaikymui didžiausią svarbą, lyg, rodos, nuo rasės vis- 
kas pareitų. Tikrovėje netaip yra: gyvenime daugiau pareina nuo 
auklėjimo, negu nuo asmens rasės. Tokios nuomonės yra ne 
tik pedagogai, bet yra ir biologų. Štai, pav., žymus biologas 
W. Johannsen, autorius žymaus veikalo „Elemente des exakten 
Erblichkeitslehre“ (II Aufl. 1913, Jena) taip atsiliepia apie auklė- 
jimo svarbą: „Gero auklėjimo svarba bus ne mažesnė, bet di- 
desnė, jei bus tinkamai suprasta, kad auklėjimas keičia ne rasę, 
tai yra genotipinį pagrindą, bet tik asmeninėms savybėms daro 
įtakos... Kur genotipinis pagrindas eina ranka į ranką su ge- 
riausiu auklėjimu, ten bus išgaunamos aukščiausios asmeninės 
kvalifikacijos... Didelei vidutinybių masei auklėjimas turi nule- 
miančią reikšmę; tame glūdi bendrai imamo auklėjimo didžiausia 

svarba“ (Cit. imta iš prof. Fr. Rūsche: „Blut und Geist“ 121 p. 
1937, Paderborn, F. Schėningh). 

11. — Pedagoginės gairės, išvestos iš rasizmo, nerodo, kad 
jose būtų atsižvelgiama pedagoginiame darbe į du svarbius da- 
lykus, būtent, teisybės ir gailestingos meilės ugdymą. Tuo tarpu 
šiedu dalykai, būdami bendro pobūdžio, yra nepaprastai svarbūs: 
juk jie yra pagrinde mūsų santykių su kitais asmenimis, organi- 
zacijomis, tautomis, valstybėmis, yra pagrinde mūsų pažiūrų ir 
nusiteikimų. Neveltui kat. socialinės doktrinos gilus žinovas Tou- 
louse'os univ. prof. Ferd. Cavallera teisybę ir gailestingąją meilę 
(„Charitė“) pavadino kat. sočialinės doktrinos principais (Cifr. jo 
veik. „Prėcis de la doctrine sociale catholigue“ II ėdit. 62 p. 1937, 
Paris, Spes). 

Sakytąją mintį apie teisybės ir gailestingosios meilės svarbą 
ir santykius daugiau paryškino Milwaukee arkivysk. S. A. Stritch 
socialinės akcijos kongrese sakydamas: „Mes apsiribosime, pa- 
brėždami dviejų nepaprastai svarbių dorybių reiklą mūsų socia- 
liniuose ir ekonominiuose santykiuose. Pirmoji iš jų yra teisybė 
ir antroji — gailestingoji meilė. Pabrėždami socialinę šių dory- 
bių svarbą, mes kartais kalbame apie socialinę teisybę ir sociali- 
nę meilę. Atkreipti akį į eilę, kurioje mes minime šias dorybes, 
kadangi tikroji meilė turi eiti paskui teisybę, o ne eiti pirm jos. 
Žmonės savo socialiniuose santykiuose neturi daryti iš meilės, 
ką jie privalo daryti iš teisybės reikalavimų“ (Imta iš mėnr. „Ca- 
tholic Action“ 1938 m. Nr. 6, p. 12. Washington, D. C.). 

12. — A. Hitleris tarp pedagoginių idealų iškelia ir atsako- 
mybės jausmo ugdymą. Šitas atsakomybės iškėlimas yra pama- 
tuotas ir teisingas. Atsakomybė turi būti atsidėjus skiepijama 
visiems be atodairos asmenims, kurie tik yra valstybėje. Deja, 
nac. kalba apie atsakomybę, kuri privaloma piliečiams iš atžvil- 
gio į valdžią, bet nematome, kad atsakomybė būtų skiepijama 
valdžioje esantiems žmonėms iš atžvilgio į piliečių visumos rei- 
kalus. Juk aišku, kaip ant delno, kad Vokietijos valstybės vy- 
riausybės asmenys turi palaikyti savo piliečių tautinius įsitikrinimus 
ir jausmus, vadinasi, vokiškuosius. Iš čia eina visai analoginė 
pareiga Vokietijoje palaikyti savo piliečių krikščioniškus įsitikri- 
nimus ir jausmus. Tuo tarpu ten matome ką kitą: švietimui va- 
dovauti paskirtasai A. Rosenberg, aršus antikrikš čionis, visomis 
jėgomis eina prieš vokiečių tautos krikščioniškuosius įsitikrinimus. 
Dvasiškija iš tikybos pamokų šalinama, kryžius iš mokyklos ša- 
linamas, visa daroma krikščioniškiems įsitikrinimams išrauti ir 

tantazijos kūrybai—tautinei religijai, neopagonizmui įvesti. Kokia 
teise savo asmeniškas pažiūras A, Rosenberg bruka krikščioniš- 
kajai vokiečių tautai? Kur čia yra bent menkiausias atsakomy - 
bės jausmas? Atsakomybės jausmas reikalauja ko kito, negu va- 
dovautis savo nuožiūra. 

13. — Kai vokiečių rasistai savo nacionalsocialistines idėjas 
sieja su tautos ir valstybės reikalais ir ima švietimo bei auklėji- 
mo srityje persekioti katalikus bei protestantus, nenorinčius pri- 
pažinti nacionalsocializmo religinių bei etinių paklaidų, kaip ne- 
ištikimųs tautai bei valstybei, tai toks elgesys ir turimos galios 
piktnaudojimas yra be galo neteisingas ir skaudus dalykas. Juk 
patys gyviausi faktai smerkia tokį nac. elgesį. Prieš kelias de- 
šimtis metų vokiečių tauta ir valstybė buvo krikščioniška, galin- 
ga, kultūringa. Apie ją skambėjo šūkis „Germania docet“. Jokio 
rasizmo net pėdsakų tada nebuvo. Vadinasi, krikščionybė ne- 
trukdė Vokietijai būti galinga, kultūringa, imponuoti mokslu ki- 
tiems kraštams, netrukdė katalikams ir protestantams būti ištiki- 
mais piliečiais savo valstybei ir tautai. Kai dabar nac. savavališ- 
kai rasizmą su visomis savo paklaidomis sieja su tauta bei vals- 
tyhe, kai katalikai bei protestantai visai pamatuotai neigia rasiz- 
mo paklaidas ir neopagonizmą, tada katalikai ir protestantai nac. 
apšaukiami neištikimais tautai bei valstybei. Tai tiesiog į akis 
durianti neteisybė ir didžiausią skriauda pačiai vokiečių tautai bei 
valstybei, nes ištikimus piliečius vadina priešais ir dirbtiniu bū- 
du kursto piliečius prieš valstybę, tuo būdu trukdo taikų sugy- 
venimą, reikalingą produktyviam darbui ir kūrybai. 

Iš pačios istorijos juk nac. galėjo pasimokyti, kad pagoniš- 
koji Romos imperija nors ir žiauriausiu būdu persekiojo krikš- 
čionybę, tačiau jos neįveikė, bet pati žlugo, nes kiekviena netei- 
sybė ardo žmonių gyvenimą. Nac. galėjo iš istorijos pasimoky- 
ti, kad buvo atsiradusių daug herezijų, tačiau jos nenugalėjo Kat. 
Bažnyčios, bet pačios dažniausiai žlugdavo. Argi nac. gali rim- 
tai manyti, kad krikščionys atsižadės pačio Dievo paskelbtojo 
teisingiausio kilniausio, palaimingiausio ir kultūringiausio mokslo 
ir priims fantastiškas rasistų pažiūras, priešingas tikrajam moks- 
lui? Niekas, rimtai ir kritiškai galvojąs, negali taip manyti. Jeigu 
rasistų bus bergždžios pastangos primesti neopagonizmą, tad 
kam reikalingi tie persekiojimai, sielos kančios, kurios yra skau- 
desnės, negu materialiniai trūkumai ir nepritekliai? 

14. — Vokietijos katalikai gerai suprato, kaip daug švietimas 
ir auklėjimas pareina nuo religingų mokytojų, nuo religinės dva - 

sios mokykloje, nuo pasiaukojimo dvasios, todėl didelėmis pini- 
ginėmis aukomis ir asmeniniu darbu bei pasiaukojimu sukūrė: 
tūkstančius katalikų mokyklų, kad jaunimas būtų katalikiškoje 
dvasioje auklėjamas.  Nac. trumpu laiku visa tai sugriovė, daug 
kur svetimas mokyklų patalpas pasisavino, rūpestingai paruoštas 
ir išmokslintas mokytojų vienuolių mokslines jėgas pašalino, pa- 
likdami pašalintąjį personalą jo pačio likimui. Nesunku numa- 
tyti, koks bus jaunimas, kuris išeis rasistinę mokyklą ir gaus. 
rasistinį auklėjimą. Žinoma, pradžioje dar stipriai veiks krikš- 
čioniškoji tradicija ir taisys rasistinio auklėjimo klaidas ir ydas,. 
bet vėliau, jei rasistinė mokykla patvertų ilgesnį laiką, pasireikš- 
tų aiškesni rasistinio auklėjimo vaisiai. Tikrai būtų nac. gera pa- 
moka, jeigu rasistiniai mokyklų reformatoriai galėtų susilaukti 
grynai savo auklėjimo vaisių. Tada jie patys išsigąstų, kaip išsigan- 
do Rusijos komunistai, kurie, pirmiau suardę šeimos pastovumą.. 
sunaikinę jos auklėjimą, paskiau pamatę bezprizornikų eibes, su- 
darančias socialinį pavojų, griebėsi atstatyti šeimos pastovųmą. 

15. — Labai skaudu girdėti, kad nac. plačiai naudojasi spau- 
da pulti krikščionybę, ginti nacionalsocialistinį tikėjimą, propa- 
guoti savo idėjas, kad tuo tarpu tokios laisvės neduoda katali-- 
kams. Štai pavyzdys. Hitler'io jaunimo vado Baldur von Schi- 
rach'o laikrastis „Wille und Macht“ rekomenduoja jaunimui skai-- 
tyti K. H. Faberio knygą „Politischer Katholizismus, das Werk 
der Jesuiten und Ultramontanen, ein Feind jeder staatlichen Ord- 
nung“. Laikraštis pabrėžia, kad toje knygoje esąs aprašomas jė- 
zuitų ordino įsikūrimas, išplitimas, moralė, kad ten griežtai iš es- 
mės kritikuojama katalikų doktrina, išpažintis, celibatas ir t.t 
Kitas laikraštis „Das schwarze Korps“, SS reicho vadovybės sa- 
vaitinis organas, 1938 m. gruodžio mėn. paskutiniame numeryje 
rašo apie jėzuitus, visaip juos koneveikdamas ir savo rašinį bai- 
gia išvada: „Nėra galima baigti išskaičiuoti jėzuitų piktadarybių;. 
pasistengkime dar palaukti, iki mūsų kantrybė išsisems. Atrodo 
iš tikrųjų reikalinga, kad mes imtumėmės ginti tikinčiuosius prieš 
kai kuriuos sielų ganytojus, kad tikintieji galėtų pasilikti gerais 
vokiečiais. Niekas negali reikalauti iš valstybės, kad ji maitintų 
savo nedegamose spintose bestuburines gyvates“ (Abi žinios iš 
L'Osservatore Romano“ Nr. 4 iš 1939, I. 5). 

Iš šitų faktų matome, kad Hitlerio jaunimo vadas aiškiai 
varo antikrikščionišką propagandą. Į Hitlerio jaunimo organizaciją 
yra 1036. XII. 1 d. įstatymu verčiamas stoti visas jaunimas; ki- 

tokios jaunimo organizacijos yra uždraustos. Iš čia matome, kaip 
yra piktnaudojama jaunimo organizacijos vado galia. 

Istorijos mokslui yra gerai žinomas šv. Ignotas Loyola, Jė- 
zuitų ordino įkūrėjas, gerai žinoma jėzuitų ordino istorija, mokymo 
bei auklėjimo sistema, jėzuitų mokslininkų nuopelnai mokslui, kul- 
tūrai, Kat. Bažnyčiai. Lietuvos istorija pažįsta jėzuitus ir dabarti- 
niai lietuviai jau penkiolika metų pažįstame Lietuvoje veikiančius 
jėzuitus. Galima kartais būti kitokios nuomonės apie vieną ar 
kitą taktikos klausimą jėzuitų veikime, kaip tas pat gali būti ir 
kituose ordinuose, bet cituotasai laikr. „Das schwarze Korps“ 
atsiliepimas apie jėzuitus yra pasibaisėltinas šmeižtas, kuris gali 
atsirasti tik fanatikų ir nemokšų dvasioje. Toks mūsų kad ir 
šiurkštus, pasakymas nėra nei perdėtas, nei neteisingas. 

„Akivaizdoje tokio nac. puolimo prieš katalikus Vokietijoje, 
kokia spaudos laisve gali naudotis katalikai? Spaudos biuras Ki- 
pa iš Luzern'os praneša, kad Vokietijoje yra dar oficialiniai diece- 
zijų organai ir keletas žurnalų bepasilikę, vadinasi, toleruojami, 
bet ir jiems suvaržymai vis didėja. Neseniai „Reichspressekam- 
mer“ uždraudė dėti recenzijas knygų, kurios nėra griežtai religi- 
nio turinio. Be to, yra žinoma, kad nevisada leidžia dėti popie- 
žių enciklikų ištraukas, vyskupų ganytojiškų laiškų santraukas (Cir. 
„L' Oservatore Romano“ Nr. 4 iš 1939. I. 5). Kaip matome, be- 
lieka iš spaudos laisvės vien šešėlis: nebeleidžiama net recen- 
zuoti, pav., apysakos, ar ji tinka religiniu bei doroviniu atžvilgiu, 
Paneigtas net įr elementariausias dėsnis „audiatur et altera pars“. 
Vadinasi, nac. paneigta, kas kultūringų kraštų net konstitucijose 
yra įrašyta kaip pagrindinis dalykas: žodžio ir spaudos laisvė, 
Toksai suvaržymas su laiku paaiškės kaip kultūrinio gyvenimo 
Vokietijoje stabdis, nes šviečiamasai ir auklėjamasai jaunimas daug 
kur pasiges gairių, kurios geriau apsaugotų jį nuo gresiančių 
pavojų ir tinkamiau paruoštų gyvenimo darbui bei pasiaukojimams. 

16. — Pedagoginių vertybių eilėse randame ir taiką. Iš tik- 
rųjų. Juk taika reikalinga šeimoje, santykiuose su kaimynais; 
organizacijose, tautoje, valstybėje, tarptautiniuose santykiuose. 
Taika yra reikalinga kaip sąlyga, kad būtų galimas bendradarbiavi- 
mas. Auklėti jaunimą taikingumo dvasioje yra labai svarbu: de- 
ja, nac. iškeliamose pedagoginėse gairėse to nerandame. Nac. 
nusiteikimas prieš protingą pacitistą prof. Fr. W. Foerster'į yra 
piktas. Karingumo dvasia stropiai nac. skiepijama jaunimui. Gal 
nepripuolamas yra pavadinimas laikraščio, kurį leidžia Hitler'io jau- 
„nimo vadas Baldur v. Schirach, būtent, „Wille und Macht“ — 

valia ir jėga. Atrodo, kad valia ir jėga sintetizuoja dabartinio 
vokiškojo jaunimo oficialinę auklėjimo kryptį. Vadovautis valia 
ir jėga yra baisus dalykas. Kokiu principu vadovaujasi plėšikai? 
Ar yra bent koks saugumas mažesnei valstybei, jei didžiosios 
valstybės vadovautųsi valios ir jėgos principu? Kas beliktų iš 
teisės, jei ji savo principais paskelbtų valią ir jėgą? Valia ir jė- 
ga, jei jos būtų pakeltos į vyraujančius principus, padarytų žmo- 
nių sugyvenimą negalimą ir būtų tikra pražūtis žmonijai. 

Gerai yra Pijus XII paskelbęs savo gyvenimo bei veikimo 
motto: per teisybę į taiką. 

17, — Nac. elgesys su enciklopedijomis, išėjusiomis dar 
prieš nac. atėjimą į valdžią, ir su kitais mokslo veikalais rodo, 
kad nac. nepakenčia kritiško, moksliško, objektyvaus nagrinėjimo, 
jeigu jisai nesiderina su nac. pažiūromis. Matomai, nac. reika- 
lauja, kad mokslas eitų pagal politinę nac. liniją ir pagal jų ra- 
sistines pažiūras. Kiek panašu į Rusijos komunistus, tik meto- 
dai ne tokie žiaurūs ir kraštutiniai. Tačiau nac. turėtų suprasti 
kad nevalia klaidai panaudoti valstybės galios, autoriteto ar suve- 
reniteto. Čia jiems vertėtų prisiminti, ką juristas prof. Marcel de 
la Bigne de Villeneuve yra teisingai pasakęs: „Suvereniteto sąvo- 
ka nėra joks sinonimas savivaliai ar omnipotencijai, tad ji neiš- 
skiria apribojimo. Nieko nėr, mums atrodo, proto atžvilgiu ab- 
surdiškesnio, doros atžvilgiu klaidingesnio ir socialiniu atžvilgiu 
pražūtingesnio, kaip suvereniteto pretekstu įvesti visuotinį ir įvai- 
rialytį valstybės despotizmą“ (jo veik. „Traitė gėnėral de !'Etat“ 
tom. I, p. 492. Paris, Sirey, 1929). Toksai totalizmas ir despotizmas 
mokslo srityje yra dar žalingesnis ir pavojingesnis, negu kur kitur. 


* * * 


Rasizmo problema apima rasistų pažiūrų išdėstymą ir jų 
įvertinimą. Pati problema gan plati, nes ji, kaip matėme, palie- 
čia biologijos, filosofijos, religijos, teisės, pedagogikos mokslus, 

Iki šiol mokslinėje Europos ar Amerikos literatūroje visai 
nėra jokio veikalo, kurs apimtų visą rasizmo problemą. Čia yra 
padarytas pirmasai bandymas. Darbas, aišku, buvo labai nelengvas, 

Išdėstant rasistų pažiūras, buvo stengtasi paremti jas citatomis 
iš pirmutinių šaltinių, kad būtų išvengta priekaišto, jog rasistai to 
neteigią. 

Įvertinant rasistų pažiūras, buvo irgi stengtasi pavartoti daug 
citatų, kuriose pasireiškė atitinkamos srities specialistų pažiūros 
rūpimais klausimais. 

Rasizmo problema apžvelgta gana suglaustai, nes turima- 
sai laikas neleido išsiplėsti. Bet manau, kad ir suglausta apžval- 
ga parodė rasizmo problemos aktualumą ir reikšmę, kurią gali 
turėti kultūros plėtotei ar žlugdymui. 

